
INTRODUCERE 


Aşa cum se întâmplă în toată lumea ființelor vii, şi între oameni 
există diferențieri privind rezultatele cantitative şi calitative ale muncii. 
Încă din epoca primitivă îndemânarea orientată mai mult spre o anumită 
activitate separă între ele primele şi cele mai importante aptitudini ale 
oamenilor, prin cunoscutele diviziuni ale muncii. Se deschide în felul 
acesta drumul viitoarelor talente şi genii care, trăind în societate, sunt 
percepute şi explicate diferit de oameni, în funcţie de timp, de spaţiu şi de 
conjuncturi sociale. În vremea Comunei Primitive cei care pictau animale 
în grote sau pe pereţii stâncilor nu erau consideraţi artişti. Creatorii acelor 
imagini, atât de realiste şi viu colorate, erau înşişi vânătorii care, prin 
istețimea şi eficiența îndeletnicirii lor, aveau cel mai bine imprimată în 
memoria văzului imaginea animalului urmărit pentru а fi vânat. În 
antichitate se credea că artistul era descendent al zeilor, iar romanticii 
considerau că talentul şi geniul sunt haruri divine. Mai aproape de cele 
de reflexie, alegere şi discernământ care ţin de un intelect dezvoltat peste 
nivelul mediu. 

Începând din secolul al XIX-lea artiştii încep să fie cercetaţi cu 
aceeaşi atenție cu care sunt admirate operele lor, iar problema 
aptitudinilor şi talentelor devine un domeniu al controverselor dintre 
psihologi. În epoca modernă numeroşi medici şi fiziologi au socotit, pe 
rând, geniul ca o halucinație (Lelut), ca o nevroză (Moreau de Tours) ori 
ca un rezultat al degenerescenţei (Мах Nordau). Formându-şi teoriile pe 
aceste idei, criminologul italian Cesare Lombroso explică, de la nivelul 
profesiei sale, că toți artiştii sunt marcați în copilărie de frustrări sau 
privațiuni în satisfacerea unor imbolduri intime. Psihanalistul german N. 
Muschg consideră că opera de artă este produsul suferinței ascunse a 
artistului, reacție de apărare şi vindecare a unui organism rănit, aşa cum, 
în situaţii similare, scoica produce o perlă. Sărind peste cal, Alfred Adler 
susține că talentul artistic este rezultatul compensator al frământărilor 
unui om marcat de сагепќе în organismele senzoriale. El îşi sprijină teoria 
pe defectele auzului remarcate la Mozart, Beethoven sau Smetana, ori pe 
defecte ale văzului, са miopia, astigmatismul ori daltonismul, care араг 
după un timp la unii pictori. Greşeala observatorului e că a văzut aceste 
metehne ca fiind permanente la artişti, şi nu ca un rezultat târziu al 
suprasolicitării organelor de simţ. Împinşi doar de dorinţa de-a semna, cu 
orice preţ, articole, medicii noştri nu vedeau că cele mai multe fracturi de 


glezne se întâlnesc la sportivi, adică acolo unde rezistenţa anatomiei 
locomotoare este solicitată cu mult peste nevoile obişnuite. 

Pentru cunoaşterea corectă a fenomenului numit creativitate vom 
arăta că un rol important în formarea talentului îl joacă aptitudinea. 
Aceasta e o particularitate individuală a omului care constă într-o 
stabilitate afectivă şi o promptitudine a reacțiilor motorii în posibilitatea 
de a atinge performanţe superioare în anumite activităţi. Aptitudinile pot 
fi explicate prin două componente: una genetică şi alta legată de însuşirea 
necesarului de cunoştinţe pentru practicarea corectă a unei activități. 
Legat de primul aspect, menționăm că nu există aptitudine pur ereditară 
care să se manifeste fără exerciţii. 

În creaţie, practica e dirijată şi de pricepere. Aceasta reprezintă 
generalizarea experienței acumulate şi utilizarea dezinvoltă a 
deprinderilor prin transferul lor în situaţii noi sau în domenii diferite de 
activitate. Adunând cunoștințe, deprinderi şi priceperi la zestrea de 
aptitudini, prin munca sa, omul ajunge la rezultate superioare mediei. 

Aptitudinile pot fi generale sau speciale. Aptitudinea generală е 
proprie insului care poate rezolva bine situaţii aflate în orice fel de 
activitate, iar aptitudinea specială е specifică persoanei cu pregătire 
profesională ori licenţiată într-o anumită profesie. 

Aflat pe o treaptă superioară, talentul reprezintă combinarea 
aptitudinii, a cunoştinţelor, a deprinderilor şi priceperilor pentru 
asigurarea unei activități creatoare într-o activitate. Există talent în 
activităţi tehnice, artistice, literare, actoriceşti, sportive, pedagogice, 
muzicale etc. În felul ei, orice muncă dirijată de creativitate se poate 
numi artă, şi presupune talent. La baza dezvoltării talentului stau 
ereditatea, mediul şi educația. Ereditatea şi mediul se află într-o continuă 
şi deplină sinergie, participând împreună la formarea entității fiecărei 
persoane. Diferiţi între ei, cei doi factori nu se pot lipsi unul de altul, 
întrucât absenţa unuia anihilează valoarea celuilalt. 

Aşa cum s-a mai arătat, talent şi creativitate există în orice 
domeniu de activitate practicată de om. Creaţia este rezultatul unei dotări 
genetice speciale, în colaborare cu deprinderi, cunoştinţe şi priceperi — 
însuşiri acumulate prin educaţie. Orice creaţie atrage atenția şi se impune 
în societate doar printr-o noutate superioară soluțiilor anterioare. Aşa 
încât talentul dă roade doar când se bazează pe experienţă şi e mânuit de 
inteligență. Permanent talentul şi creativitatea au reprezentat forța 
motrice a dezvoltării societății omeneşti, de la primitivism la forma 
actuală, şi vor justifica, în continuare, progresele viitorului. În afara 


factorilor amintiţi care definesc creativitatea generală, cea artistică mai 
întruneşte sensibilitate, un plus de flexibilitate a gândirii, aptitudinea de a 
gândi abstract, multă originalitate, fluență ideatică, discernere între 
deosebiri şi asemănări şi capacitatea de a restructura, organiza şi elabora. 
Aşadar talentul artistic, aşa cu arăta şi Hegel, este mult mai complex 
decât restul talentelor. Ni se pare interesant că observațiile pretinşilor 
cercetători, citați mai sus, vizau doar autorii unor opere artistice, unele 
chiar din patrimoniul culturii universale, in timp ce creaţiile tehnice, cum 
sunt cele semnate de Watt sau Edison, datorită avantajului lor material 
cunoscut imediat de societate, nu sunt explicate ca produsul unor subiecți 
atinşi de boli nervoase ori de insuficienţa unor organe de simţ. 


Religia şi arta se cer înţelese, în profunzimea lor, ca principalele 
elemente prin care omul se rupe de animal. Educaţia puilor în scopul 
integrării lor în condiţiile existenței specifice, există la majoritatea 
milioanelor de specii din regnul animal. Educaţia esteticii vizuale, însă, 
aparţine doar omului. Mai mult chiar, observăm că această estetică, chiar 
şi creația artistică, îşi au rădăcinile în nevoia copilului mic, încă 
neîndrumat de adult, de a transmite prin desen idei, sentimente sau opinii 
despre sine ori despre modul cum înţelege el mediul în care trăieşte. Prin 
imaginile create, el aprobă, dezaprobă sau amendează lumea cu care vine 
în contact, pentru tiparele în care e constrâns să-şi adapteze structura 
nativă a spiritului. Cu mult înainte de a învăţa scrierea cursivă, odată cu 
mersul pe picioare şi cu vorbirea, minorul e tentat să deseneze, şi o face 
din dorința, sau chiar nevoia, de a-şi expune pentru sine trăirile, ori 
pentru a le comunica altora. Concluziile pe care le expunem sunt 
formulate în urma unor studii îndelungate, pe grupuri de copii de aceeaşi 
vârstă, din toate etniile şi rasele umane existente. 

Grafismul practicat la vârste fragede face dovada că toți copiii, 
prin natura firii umane, îşi fac intrarea singuri în viaţa spirituală a 
societăţii prin intermediul imaginilor artistice, chiar dacă ei nu ştiu asta. 
O dată priceput acest adevăr, avem convingerea că orice adult va vedea 
cu alți ochi zmângăliturile celor mici şi, chiar dacă nu le descifrează bine 
mesajul, doar privitul lor mai atent constituie o poartă deschisă pentru 
înțelegerea minorului. În multe sensuri copilul ne e dat încă de 1а naştere 
ca un întreg asemănător nouă, cu nevoi şi cu dureri. În mare, noi nu-i 
pricepem graiul, dar el îşi cunoaşte toate trebuinţele şi ştie bine ce ne 
spune sau ce ne solicită când plânge, scânceşte sau gângureşte în 
perioada alăptării iar mai târziu, când desenează. 


În legătură cu crearea imaginilor colorate, vom observa că 
predilecția subiectului de a aborda o gamă cromatică este dirijată în 
primul rând de structura sa psihică nativă şi abia în fazele următoare 
paleta sa evoluează şi se clarifică, o dată cu înaintarea în vârstă. 
Acceptarea unui univers cromatic mai larg e determinată de felul cum 
echilibrul lăuntric al minorului este marcat de intervenţii externe. 
Problema interesează pentru că afinitatea spre o anumită culoare ori chiar 
respingerea acesteia, se poate uneori prelungi, aşa cum se prezintă 
fenomenul în copilărie, pe tot parcursul vieţii şi asta pune în lumină 
particularităţile psihice ale subiecților maturi. Dezlegând sensul acestor 
afinități, cel iniţiat are şansa de-a citi în sufletul omului şi de-a găsi 
răspunsuri — şi pentru sine şi pentru semeni — mai corecte decât cele 
oferite de îndrăgitul şi prea-mediatizatul horoscop de azi. 

Totodată, pe parcursul său, lucrarea îşi propune familiarizarea 
cititorului cu un limbaj de specialitate care este suficient pentru 
înţelegerea fenomenului artistic autentic. Dorim ca acest limbaj să fie în 
aceeaşi măsură util şi în crearea unui bagaj de informaţii care să conducă 
lejer receptorul artelor vizuale la separarea lucrării artistice autentice de 
surogatele din domeniu, care apar frecvent pe simeze. Cunoaşterea 
corectă, spre exemplu, a principalelor elemente de limbaj plastic, 
reprezintă o deschidere spre înţelegerea celor mai simple şi fireşti aspecte 
ale esteticii vizuale, la fel cum cunoaşterea alfabetului înseamnă 
deschidere spre literatura scrisă, iar cunoaşterea notelor muzicale 
înseamnă apropiere de spațiul creației muzicale. Despre puncte, linii şi 
culori, aşa cum sunt ele structurate de pictor pe suprafața pânzei — mai 
bine zis, despre posibilităţile lor de expresie — s-a scris imens şi încă se 
va mai ѕсгіе, fiindcă cercetările nu se pot opri decât о dată cu apusul 
creativității artistice ori acest lucru nu poate fi posibil decât prin 
dispariția omului. Dăm, aşadar, informaţii despre culori, puncte şi linii 
aşa cum au fost ele cunoscute şi folosite până acum, adică aşa cum s-a 
făcut cu ele istorie. Nu ştim ce surprize ne rezervă viitorul. Oricum, nu 
suntem adepții ideii că prin computer se pot crea capodopere în pictură 
sau în desen. Lipsa emoţiilor spontane, a tensiunilor atât de specifice 
omului viu — ființă pe cât de raţională, pe atât de sensibilă — apropie 
aspectul tehnic al imaginilor produse de computer, de formele seci în 
expresivitate ale kitsch-ului, fenomen atât de discutat şi contestat de 
cultura ultimului secol. 

Nu ne propunem să creăm o nouă metodică de predare a educaţiei 
plastice la preşcolari şi şcolari şi nici schimbarea totală a programelor 


didactice din domeniu. Apreciem chiar deosebita competență а 
programelor elaborate în urmă cu două-trei decenii de Ministerul 
Învăţământului. Erau structurate separat pentru orice categorie de vârstă 
şi pentru toate disciplinele predate în şcoală. În privinţa desenului, astăzi, 
considerăm totuşi că e necesar un curent de aer proaspăt pentru lămurirea 
deplină a cadrelor didactice privind posibilitățile minorului de a recepta 
cu ochii săi aspectele reale din mediu şi chiar a modului în care el se 
poate angaja în crearea unor imagini artistice autentice, bazându-se pe 
cele văzute şi nevăzute. Preocuparea pentru dezvoltarea capacității 
creatoare a copiilor trebuie să rămână o constantă a activităţii didactice. 

Cartea este concepută pentru a fi utilă atât educatoarelor şi 
învăţătorilor care predau desenul la copiii mici, cât şi studenţilor care se 
pregătesc să lucreze cu şcolarii din gimnazii. Dar sfera relativ largă a 
observaţiilor, care pleacă de la primele imagini create de copii şi ajunge 
până la formele mature ale artei create de adulții profesionişti, poate 
constitui şi un îndemn pentru cei care, din diferite motive, au avut mereu 
rezerve în testarea propriilor abilităţi artistice. Informaţiile menţionate în 
lucrare despre necesarul de instrumente, de materiale şi de tehnici 
folosite în creaţia plastică, considerăm că le sunt suficiente. Dorinţă de 
lucru să fie şi perseverenţă în starea de a face! Să nu uităm că Paul 
Gauguin, renunțând la o viață prosperă şi comodă, s-a apucat să picteze 
cu adevărat la 40 de ani şi a ajuns să eclipseze cu pânzele sale toate 
valorile artistice ale Franţei şi nu numai, de la sfârşitul secolului al XIX — 
lea. 


CAPITOLUL I 


PREMISE PSIHOLOGICE ALE DEZVOLTĂRII 
GRAFISMULUI LA COPIL 


Nu putem aborda problema educaţiei estetice vizuale la copii fără 
să respectăm particularităţile de vârstă ale acestora, aşa încât se impune 
ca în prima parte a cursului să ne ocupăm cu prezentarea acelor 
caracteristici psihologice ale copiilor care sunt foarte importante 
structurii didactice a unei educaţii plastice eficiente. Aceste caracteristici 
trebuie considerate ca nişte repere psihogenetice, adică instrumente de 
descriere a stării dezvoltării psihice la un moment dat. Ele au fost 
stabilite în urma unor cercetări concrete pe populaţii de aceeaşi vârstă, pe 
toate continentele locuite, la toate rasele umane. Cu alte cuvinte, pentru 
înțelegerea desenelor create de copii, se cere mai întâi înţeles suportul 
emoțiilor care conduce la viziunile transpuse de ei cu multă sinceritate şi 
putere de convingere pe foaia de hârtie. Deşi par simple, elaborate facil, 
putem deosebi o mulţime de aspecte, specifice fiecărui segment de vârstă 
al copilăriei, al stării emoţionale trăite sau a modului în care este 
percepută lumea. Când sunt mici, copiii nu sunt preocupaţi de crearea 
unor valori artistice. Ei nu dețin pentru a stăpâni actul creației nici măcar 
minimul de informaţii care să-i ajute la separarea formelor estetice de 
cele inestetice existente în spațiul în care trăiesc. Desenele lor ilustrează 
alte sfere, iar când unele dintre imagini corespund unor cote artistice, 
fenomenul е absolut întâmplător, dar mai ales ne plac pentru că sunt 
mulate pe gustul nostru estetic matur. La fel s-a întâmplat şi cu arta 
primitivă negroidă. Măştile africane n-au fost create pentru a fi admirate 
în expoziţii, ci pentru a fi utilizate ca totemuri în practica religioasă 
vedică locală. Deşi ele însoțeau de mii de ani ritualurile, în secolul al XX 
- lea, prin extinderea fără precedent a tehnicilor şi viziunilor din artele 
plastice — mai ales a celei introduse de cubism — obiectele negroide de 
cult au intrat şi ele, pentru un timp, în sfera estetică a noii generaţii de 
artişti. De aceea, vom privi la început desenele celor mici cu ochi de 
psiholog şi nu de îndrumător de cerc artistic, pentru că acesta e tentat mai 
mult de obţinerea din mâna copiilor, cu orice preţ, a unor performanțe, 
mai mult sau mai puțin artistice, dar intens mediatizate şi onorate prin 
recompense ca şi cum ar fi reale valori artistice. Vom studia acele 
caracteristici care se formează încă din primele etape ale vieții şi se 

dezvoltă intens în copilărie, dar mai ales în adolescență, când influența 
externă devine factorul decisiv al educaţiei. Pentru asta vom accepta din 
start punctul de vedere al cercetătorilor din domeniu, care separă joaca 
copilului de actul desenării. Imaginea grafică realizată de minor nu 
reprezintă pentru el o distracţie, chiar dacă, în multe din cazuri, e însoțită 
de bucuria realizării, sau de revelaţie. Cu puţină reţinere, apreciem că 
doar fluidizarea culorii prin plierea hârtiei se poate numi exercițiu-joc. 


Fig. 1. Desen de copil care ilustrează idei. 


1.1. EVOLUȚIA GRAFISMULUI ÎN FUNCȚIE DE ETAPELE DE 
DEZVOLTARE ALE COPILULUI 


Medic generalist şi psiholog, loana RADU, 
expert în bunăstarea copilului şi a familiei 


Printre domeniile cultivate de psihopedagogia secolului al XX-lea 
privind înțelegerea copilului, producţiile artistice ale acestuia au 
prezentat un viu interes, desenul ocupând un loc privilegiat. Interesul nu 
vizează descoperirea unor valori artistice, ci conexiunile existente între 
copil şi stările sale psihologice, mai ales sub aspectul dezvoltării lui. Au 
fost efectuate cercetări laborioase asupra desenelor copiilor, си 


11 


urmărirea minuțioasă a producţiilor grafice ale aceluiaşi copil de-a 
lungul mai multor ani. Astfel a fost subliniată evoluția specifică a 
grafismului în funcție de fazele de dezvoltare. Studiul evoluţiei desenului 
în funcție de vârstă făcea abstracție de predispozițiile artistice ale 
copilului, evoluția grafică їпѕоїпа dezvoltarea capacităților sale 
psihologice. S-a urmărit înțelegerea şi sesizarea stadiilor grafismului şi 
folosirea probelor de desen pentru realizarea unei evaluări a nivelului 
intelectual al copilului. Ideea utilizării desenului pentru evaluarea 
precocității sau întârzierii mintale a copiilor mici decurgea din 
descoperirea etapelor definite prin grafismul lor. Aceste etape au o 
puternică legătură cu modul în care copilul percepe realitatea, felul său 
de a gândi şi a simţi fiind diferit de cel al adultului. Semnificaţia pe care 
copilul o dă obiectelor şi fenomenelor din jurul său este în funcţie de 
experienţa sa nemijlocită, de trebuințele şi trăirile proprii în plan afectiv 
şi motivațional, care nu întotdeauna corespund cu realitatea. Procesul 
adaptării sale la lumea socială nu se poate realiza prin forme similare 
activității adultului. Formele de activitate specifice copilului sunt jocul şi 
desenul, care corespund necesităţilor lui afective şi motrice şi îi 
facilitează asimilarea treptată a realului. În primul an de viaţă copilul 
este centrat pe propriul corp şi pe acțiunea proprie, într-un egocentrism 
pe cât de total, pe atât de inconştient. În cursul primelor optsprezece luni 
se efectuează treptat decentrarea, în urma căreia copilul îşi va putea 
situa locaţia ca un obiect între altele, într-un univers format din obiecte 
permanente, structurat spațio-temporal şi guvernat de legi şi fenomene a 
căror cauzalitate este evidentă. Dar cauzalitatea e conştientizată ca 
obiectivă şi adecvată doar după o lungă evoluţie, ale cărei faze inițiale 
sunt centrate pe acţiunea proprie a copilului şi nu ține seama de 
legăturile spaţiale şi fizice inerente schemelor cauzale materiale. Jean 
Piaget numeşte această cauzalitate inițială  magico-fenomenistă 
(femomenistă, fiindcă orice acțiune poate produce ceva, potrivit 
legăturilor anterioare observate şi magică, pentru că este centrată pe 
acțiunea subiectului). Abia către sfârşitul perioadei senzorio-motorii, cu 
începere în jurul a 12 luni, pe măsură ce universul este structurat de 
inteligența senzorio-motorie potrivit unei organizări spațio-temporale şi 
a recunoaşterii obiectelor permanente, cauzalitatea se obiectivează şi se 
spațializează, astfel încât cauzele acțiunilor şi reacțiunilor vor fi 
recunoscute în afara copilului, care va fi conştient de raporturile între 
cauză şi efect şi de necesitatea contactului fizic şi spațial pentru 
obținerea acestora. Către sfârşitul stadiului senzorio-motoriu copilul va 

deveni capabil de a găsi soluţii la problemele cu care se confruntă prin 
combinări interiorizate, mentale, care duc la înţelegere sau la insight. 
Constanţa perceptivă apare, de asemenea, în primul an de viaţă al 
copilului. Constanţa mărimii (perceperea mărimii reale a unui obiect 
situat la distanță, indiferent de micşorarea lui aparentă) şi сопѕіапја 
formei (perceperea formei reale a obiectului, indiferent de unghiul din 
care acesta este privit — profil sau faţă ) apar într-o formă aproximativă 
în a doua jumătate a primului an de viaţă şi tind să se perfecționeze până 
Іа 10-12 ani, uneori chiar mai târziu. Interesantă este apariția până la 
această vârstă а fenomenului de ѕирғасопѕіапій а mărimilor, 
caracteristic şi adultului, exprimat prin Supraestimarea dimensiunii 
obiectelor depărtate. 

Piaget vorbeşte despre apariția în jurul vârstei de doi ani a 
funcţiei semiotice, fundamentală pentru evoluţia conduitelor ulterioare şi 
care constă în posibilitatea de a reprezenta exteriorul (ип semnificat: 
obiect, eveniment, schemă conceptuală) cu ajutorul unui semnificant 
diferențiat, care nu serveşte decât pentru această reprezentare: limbaj, 
imagine mintală, gest simbolic. АШ autori numesc această funcţie 
simbolică. Aceasta poate fi observată doar o dată cu posibilitatea 
evocării mintale a unui obiect absent. Astfel, după un an şi jumătate, 
către doi ani, apare la copil un ansamblu de conduite care implică 
evocarea reprezentativă a unui obiect sau a unui eveniment absent şi 
care presupune folosirea unor semnificanţi diferenţiați. Sunt subliniate 
cinci conduite care apar aproximativ simultan şi care presupun funcţia 
semiotică: 

а) imitația amânată, adică imitaţia unui model în absenţa 
acestuia; 

b) jocul simbolic sau ае ficțiune, în care semnificantul 
diferențiat este tot gestul de imitație, dar însoţit de obiecte care devin 
simbolice; 

c) desenul sau imaginea grafică este considerat intermediar 
între joc şi imaginea mintală şi apare doar după doi ani sau doi ani şi 
jumătate; 

d) evocarea verbală a unor evenimente care nu au loc în 
prezent. 


Ca obiect al interesului nostru în această lucrare, desenul sau 


limbajul grafic al copilului este pentru acesta atât un mijloc de luare în 
stăpânire a lumii exterioare la care el trebuie să se adapteze, cât şi o 

modalitate de armonizare interioară în raport cu exteriorul. Desenul 
infantil apare aproximativ în aceeaşi perioadă cu jocul simbolic, având 
ca funcție esenţială asimilarea realului la Eul copilului. Una din 
diferenţele esenţiale este că jocul simbolic îl eliberează, de obicei, ре 
copil de realitatea exterioară, în timp ce desenul va crea un echilibru 
între lumea interioară şi cea exterioară. Prin desen copilul va căuta să 
satisfacă atât cerinţele proprii, cât şi să se adapteze obiectelor din afară. 
Desenul se înscrie astfel, la jumătatea drumului între jocul simbolic, 
care oferă aceeaşi plăcere funcţională, şi imaginea mintală care 
presupune acelaşi efort de imitare a realului. Astfel desenul reprezintă 
uneori о pregătire a imaginii mintale, alteori o rezultantă a acesteia. 

Pe de altă parte, desenul copilului reprezintă un limbaj, prin care 
el îşi transmite gândurile şi reprezentările lui despre sine şi despre lume. 
În timp ce limbajul vorbit este dificil de achiziţionat, iar cuvintele deseori 
trădează şi deformează gânduri şi situaţii, desenul este un mijloc de 
expresie privilegiat, care oglindește întreaga personalitate a copilului. În 
desenul său, copilul povesteşte grafic, fără ca aceasta să includă în mod 
necesar şi cuvintele; când se apelează şi la acestea, desenul este de 
multe ori punctul de plecare pentru povestiri reale sau imaginate. Nu 
întâmplător unii copii sunt auziți cum îşi descriu imaginea creionată, 
explicând chiar în timp ce desenează. 

Autori precum Luquet, Guillaume, Engelhart au studiat evoluția 
desenului în funcție de vârsta copilului. În cercetările privind desenul 
infantil au existat inițial două puncte de vedere contrarii: una din 
abordări susținea proveniența esențialmente realistă a primelor desene, 
deoarece urmează modele efective, fără aportul imaginaţiei. Se susținea 
că imaginile grafice dirijate de ficțiune apar mult mai târziu. A doua 
teorie este susținătoare a idealismului, considerând că primele încercări 
grafice ale copilului oglindesc doar conținutul psihic intern al acestuia, 
fără a avea corespondenţă cu realitatea înconjurătoare. Este meritul lui 
G.H. Luquet (1927) de a aduce o nouă viziune, valabilă şi în zilele 
noastre, conform căreia desenul copilului este până la vârsta de 8-9 ani 
esențialmente realist ca intenţie, dar el începe prin a desena ceea ce ştie 
despre un personaj sau despre un obiect înainte de a exprima grafic ceea 
ce vede. Astfel, realismul desenului urmează mai multe faze, timp în care 
copilul dă formă experiențelor sale şi îşi cristalizează ideile despre 
lumea în care trăieşte şi numai după 9-10 ani este preocupat să redea 
imaginea grafică a ceea ce vede. 

Fig. 2. Mâzgăleala unui copil care ţine bine creionul în mână. 


Primul stadiu al grafismului este cel al măzgălelilor. El apare 
după vârsta de un an / un an şi jumătate, fără a fi însoțit însă de vreo 
intenționalitate. Creionul este la această vârstă doar o prelungire а 
mâinii iar copilul nu realizează vreo legătură între urmele lăsate de 
creion şi mişcarea mâinii sale. Interesul său este stimulat doar de urmele 
lizibile, pe care le va trasa peste tot, în toate direcţiile, fără să ridice 
creionul. ЕІ declanşează prin mişcările mâinii o energie nedirecţionată, 
dar care îi dezvoltă abilitatea de a face urme. S-a observat o coincidenţă 
între primele măâzgăleli şi învățarea mersului. Copiii care se dezvoltă 
greu nu vor fi capabili de a ţine creionul la această vârstă. 

Înainte de primul stadiu al mâzgălelilor a mai fost descris stadiul 
petelor, prea puţin luat în considerare din cauza aparentei lipse de 
semnifica-ţie (când copilul pus în јаја culorilor, va face pete, aşa сит 
pătează şi cearceaful). Unii psihanalişti atribuie copilului care pătează 
aceeaşi plăcere cu cea de a murdări. Trebuie totuşi să atragem atenţia 
că la această vârstă în mintea copilului а murdări пи are semnificația 
pe care o percepe adultul. Înțelegerea petei de culoare implică un efort 
mult mai mare şi mai complex decât deprinderea de а mâzgăli prin linii. 

Fig. 4. Culori fluidizate. Lucrare creată de un copil de 2 ani şi jumătate 

Fig. 6. Pete dirijate. Lucrare creată de un copil de 3 ani. 

La început pata colorată apare ca urma lăsată pe o suprafaţă 
curată de mâna copilului murdărită în diverse materii fluide şi aspectul 
ei este oarecum asemănător cu forma petei de pe aşternut. Dar trebuie să 
separăm pata elaborată volitiv — ea înscriindu-se în primele forme de 
cercetare şi iniţiere în artă plastică a minorului — de cea de-a doua, care 
nu-i decât urma unei nevoi biologice şi apare indiferent de voinţa 
subiectului. 

Intenţia copilului de a reprezenta ceva în desen apare între doi şi 
trei ani, în timp ce începe să descopere că anumite mişcări ale mâinii cu 
care ţine creionul conduc la apariţia unor linii cu aspecte diferite. Astfel, 
o reprezentare grafică neintențională poate deveni intenţională pe 
parcursul finalizării ei. Este bine să notăm că până aici, un an şi 
jumătate, uneori doi, stadiul măzgălelilor joacă un rol foarte important 
în evoluţia desenului infantil pentru că în această perioadă copilul învaţă 


pentru a crea mai târziu imagini. 

Fig. 7. Linii dirijate. Copil de 2 ani. 


Interesant este că în grafismul său operează mai întâi cu pete de 
culoare şi linii, punctul fiind descoperit mult mai târziu, chiar ultimul 
dintre cele trei ele-mente principale de limbaj plastic ( linie. punct şi 
pată de culoare). Și miracol e că toate astea le învaţă singur, fără 
dirijarea adultului sau influenţa unor aspecte din mediu. Aşa încât, între 

doi şi trei ani, formându-şi necesarul de cunoştinţe despre linie, intuind 
ceva şi despre pată, apare şi intenția de-a conferi semnificaţii 
mâzgăliturilor sale, prin analogie cu obiectele reale pe care le priveşte. 
Momentul acesta al desenului e cunoscut în literatura de specialitate sub 
termenul de realism fortuit sau al doilea stadiu al măâzgălelilor. 
Observăm că intenţia de a reprezenta ceva nu precede desenul, ci 
îl succede. Dar, mulțumită lungii perioade de exersare din stadiul 
anterior, linia cu care desenează e bine stăpânită, corectă, uneori chiar 
în duct continuu, nu fărâmițată, incertă sau retuşată, ca în cazul celei de 
analiză pe care o va practica la altă vârstă, când va face studii în desen 
după obiecte sau fiinţe din natură. Până la momentul realismului fortuit 
nu a fost implicat nici un factor intelectual, fazele anterioare fiind direct 
legate de dezvoltarea funcţiilor organice ale copilului. Noua fază este 
mai avansată din punct de vedere psihic. Copilul încearcă să ţină 
mai bine creionul în mână, prin imitația adultului, şi devine mai atent си 


imaginii pe care o creează. 

Fig. 8. Pisica. Desenul unui copil de 3 ani 

Fig. 9. Desen care ilustrează un gard şi un om. Copil de 4 ani. 


Uneori apariția intenţionalităţii se face simțită în cursul grafierii. 
Semnificaţia desenului va fi descoperită însă la finalul acestuia, când 
copilul pune formele determinate ale măzgăliturilor sale în legătură cu 
aspectul anumitor obiecte. Începe să gândească în imagini. Nu rareori 
copilul va schița un anumit desen, după care va întreba adultul: ce am 
desenat? Aici atitudinea adultului trebuie să fie prudentă. Firesc este ca 
în јаја acestei provocări să dirijeze într-un fel atenția copilului ca să 
dea singur un sens acelei reprezentări, să evite, cu alte cuvinte, să facă 
identificarea bazându-se pe gândirea sa matură. 

Mai putem remarca uneori în faza realismului fortuit apariția 
unui realism ratat (realismul neizbutit sau fază de incapacitate 
sintetică), atunci când copilul trasează bucle închise sau loop-uri, cu 
scopul precis de a imita scrierea adultului. 

Fig. 10. Desen prin care copilul imită scrierea adultului. Copil de 3 ani. 


Abia la trei ani copilul începe cu adevărat să deseneze, încercând 
să dea un sens reprezentărilor sale. Primele lui imagini sugerează 
jucăriile preferate, obiecte sau persoanele apropiate. Omuleţul este unul 
dintre modelele dominante. El apare inițial sub forma omulețului- 
mormoloc, ilustrat printr-un cerc ce reprezintă atât capul cât şi corpul 
văzute din față şi cărora le sunt ataşate câte două perechi de linii sau 
bețe prin care reprezintă mâinile şi picioarele. Cu cât înaintează în 
vârstă, cu atât omulețul se îmbogățește în detalii. Cu toată intenția sa, 
copilului îi lipseşte capacitatea motrică de reprezentare fidelă а 
modelului. La această vârstă el are o viziune sincretică şi percepe mai 
degrabă ansamblul formelor decât detaliile. Atenţia sa este limitată şi 
discontinuă, ceea ce se va reflecta în desenul său: preocuparea faţă de 
un detaliu va duce la uitarea celor desenate înainte. 

La acest nivel pătratele, dreptunghiurile, cercurile, elipsele sunt 
uniform reprezentate prin aceeaşi curbă închisă, fără drepte sau 
unghiuri. Desenul unui pătrat este aproximativ corect în jurul vârstei de 
patru ani, şi este strâns legat de apariţia celei de-a treia faze în desenul 
copilului, cea a realismului intelectual. 


21 


үс 
үс 


Fig. 11. Desenul ilustrează o situaţie ivită între un om şi animal. Copil de 4 ani. 


Fig. 12. Omuleţul mormoloc - Dobre Maria, 2 ani şi jumătate. 

În stadiul realismului intelectual copilul începe să reproducă 
obiecte cu aspectul apropiat celor reale, cu elementele lor specifice, dar 
nu le poate reda înfăţişarea dintr-o latură, aşa cum sunt ele văzute firesc 
în mediu. El oferă în esenţă atributele conceptuale ale obiectului, fără a 
fi preocupat de perspectiva vizuală. Copilul include elementele care în 
realitate nu se văd, prin transparența acelor laturi care ascund 
conţinuturi cunoscute. El desenează interiorul casei care transpare prin 
peretele exterior sau corpul uman văzut prin haine. 


Fig. 13. Desen tip Roengen - Bragă Miruna, 3 ani şi 10 luni. 


Elementele cu mare importanță sunt desenate din mai multe 
unghiuri de vedere, cu disocierea detaliilor, imaginile propunându-şi să 
reprezinte ceea ce copilul cunoaşte şi nu ceea ce vede. Faza realismului 
intelectual durează până în jurul vârstei de zece ani, uneori chiar mai 
mult. 

Desenul omuleţului se îmbogățește progresiv în perioada 4 -5 ani. 
În jurul vârstei de 5-6 ani, după un studiu statistic al lui Thomazi, apare 
delimitat corpul omulețului printr-un al doilea cerc, văzut tot din faţă. 
Braţele sale se articulează la un nivel variabil de corp. Doar ре la 6 ani 
corpul apare complet şi articulat. 71,5% dintre copiii de 5-6 ani 
desenează membrele printr-o simplă linie. Membrele superioare pornesc 
direct din corp la 33% dintre copiii de această vârstă. Doar 4,3 % 
desenează umerii. 

Fig. 14. Ilustrarea unei poveşti. Cartaleanu Iulia, 4 ani. 


Fig. 15. Poveste cu doi copii. Carteleanu Tulia, 4 ani. 

Variaţiunile aspectului omulețului permit evaluarea inteligenței 
copilului, dar aduc şi informaţii esenţiale despre nivelul cunoştinţelor ре 
care le are un copil despre propriul său corp, deoarece când un copil 
desenează un omuleţ, se desenează de fapt pe sine. Reiese din aceasta 
faptul că un copil se poate desena doar atunci când are conştiinţa 
propriei sale scheme corporale, adică atât a imaginii corpului său, cât şi 
a poziţiei sale în spațiu. 


Fig. 16. Cei doi prieteni. Copil de 5 ani. 


Caracteristică desenelor copiilor de 5-6 ani este rabaterea unor 
linii drepte, absența perspectivei,  necoordonarea planurilor şi 
disproporția obiectelor reprezentate. Copilul la această vârstă prezintă 
dificultatea de a face diferenţierea între verticalitate şi orizontalitate. El 
va rabate verticala şi o va culca în poziţie orizontală. Desenul va 
exprima mai mult lumea personală a autorului său decât lumea 
exterioară. Când copilul va căuta să deseneze realitatea înconjurătoare, 
va obține mai mult o creaţie imaginativă decât o reprezentare fidelă a 
realului. Noţiunile şi reprezentările de perspectivă apar abia de la vârsta 
de 7 ani, prin înțelegerea schimbărilor de mărime sau de formă în funcție 
de punctul de observare, a reprezentării perspectivei în desen etc. şi se 

cristalizează la 9-10 ani. Tot la 7 ani se observă apariția imaginii din 
profil a omului. Despre acest aspect Piaget susține că este atât de 
caracteristic încât poate constitui prin el însuşi un grad al dezvoltării 
psihice a minorului. În acest stadiu copilul ține cont de legăturile 
topologice: vecinătăţi, separaţii, înfăşurări, închideri etc. Din intuiţiile 
topologice se dezvoltă la 7-8 ani intuiţiile proiective în acelaşi timp си 
elaborarea unei metrici euclidiene, ceea ce înseamnă că apar cele două 
caracteristici esențiale ale realismului vizual. Începând cu această vârstă 
copilul devine capabil să anticipeze prin desen forma unui obiect ce i se 
pune în față, dar care trebuie desenat aşa cum ar fi văzut de ип 
observator aflat la dreapta sau în јаја copilului (se constituie dreapta 
proiectivă sau punctuală legată de conduita privirii şi perspectiva 
elementară). 

Trecerea progresivă de la realismul intelectual la realismul vizual 
are loc între opt şi zece ani. Această trecere este legată de transformările 
complexe care încep la opt ani şi depind de numeroşi alți factori: nivel 
mintal, mediu socio-cultural, maturitate afectivă. La această vârstă 
copilul poate desena deja din memorie (predomină memoria mecanică, 
ce cunoaşte acum momentul de apoteoză, cea involuntară şi cea de 
scurtă durată). El reţine preponderent ceea ce-l impresionează mai mult, 
de unde rezultă încărcătura evident afectogenă a memoriei şi, prin 
urmare, a celor reprezentate în desen. Raportul dintre posibilitatea de 
recunoaştere şi de reproducere se modifică, cu dezvoltarea memoriei 
reproductive, cu posibilitatea de reorganizare a datelor cunoscute. Este 
vârsta abandonării concepției animiste şi naiv-realiste despre lume şi de 
instalare progresivă а unei concepții realist-naturaliste. Conform 
stadiilor de dezvoltare stabilite de Piaget, copilul se află în perioada 
gândirii operatorii concrete, când se realizează trecerea de la 
cunoaşterea intuitivă, nemijlocită а realității (prin intermediul 
senzafiilor şi a reprezentărilor) la cea logică, mijlocită prin noțiuni şi 
relațiile dintre ele. Astfel, la şcolarul mic apare caracterul operatoriu al 
gândirii, adică posibilitatea de a manipula obiectele şi fenomenele pe 
plan mintal, fără a le deforma, păstrându-le permanența. El utilizează 
preponderent aproximaţii sau eliminări succesive. În jurul vârstei de 7-8 
ani copilul înțelege fenomenul de conservare а cantității (prin 
modificarea formei unei bucăţi de plastilină, nu se modifică şi cantitatea 
ei); la 9-10 ani se dezvoltă capacitatea de conservare a greutății 
(înțelege că un kg de pene este egal cu un kg de pietre); conservarea 
volumului apare abia la 11-12 ani (Piaget, 1972). Toate acestea se 

reflectă în desenul copilului. Îndată ce devine critic şi îşi dă seama de 
defectele desenului său, între altele de imposibilitatea diversificării 
unghiurilor din care este văzut un obiect, se va limita la redarea 
obiectului văzut doar dintr-o latură. Va începe să lase deoparte ceea ce 
ştie despre obiect şi să-l reprezinte aşa cum i se prezintă el ochiului. 
Spiritul critic al gândirii (caracteristic, după unii autori, în mod special 
vârstei de 7 ani, când copilul foloseşte foarte mult guma de şters) este 
dominat către 8 ani de independenţa gândirii, care în jurul a 9-10 ani se 
îmbogățește prin flexibilitate. Imaginaţia reproductivă cunoaşte, de 
asemenea, о ascensiune o dată cu apariția imaginaţiei creatoare. Tot în 
această perioadă se formează dreapta vectorială (conservarea unei 
direcții), grupul reprezentativ al deplasărilor, asemănările şi proporţiile 
şi desăvârşirea măsurării după două sau trei dimensiuni, în funcţie de un 
sistem de referinţă sau de coordonatele naturale. Piaget menționează că 
începând cu vârsta de 9-10 ani (niciodată înainte) majoritatea copiilor 
devine capabilă să traseze cu anticipație nivelul orizontal pe care-l va 
avea apa într-un pahar, căruia i se imprimă diverse înclinații sau linia 
verticală a catargului unui vas pus pe această apă (se desenează vasele, 
iar copilul indică orizontalele şi verticalele recurgând la referinţe 
exterioare figurii, ceea ce nu ştia să facă înainte). Astfel, evoluţia 
desenului este solidară cu întreaga structurare a spațiului, potrivit 
diverselor stadii de dezvoltare. Dacă în primii doi ani de şcoală primară 
predomină încă desenul infantil reprezentat într-un singur plan, deficitar 
în reprezentarea mărimii şi proporţiilor dintre obiecte şi fenomene şi cu 
un colorit estompat, cu un grad redus de originalitate, apelând frecvent 
Іа anumite clişee, în ultimele două clase ale ciclului primar conținutul 
tematic, perspectiva şi adâncimea desenului se îmbunătățesc 
considerabil. În toată această perioadă se dezvoltă capacitatea de a 
гајіопа în termeni de reversibilitate şi ireversibilitate, ceea ce pentru el 
era imposibil de înţeles până acum. Se schiţează, de asemenea, stilul de 
gândire, adică modul personal de centrare a gândirii către un aspect sau 
altul din realitate (complex/simplu, abstract/concret, primar/secundar). 
După 12 ani copilul va accede la ultimul stadiu al grafismului, cel 
a reprezentării în spațiu, când desenele devin mai artificiale, deoarece 
sunt mai laborioase. În ciuda tuturor achiziţiilor, sarcina reprezentării 
grafice nu va fi deloc una mai uşoară, dimpotrivă, copilul întâmpină 
dificultăţi în redarea realului văzut, mai ales a celor legate de stăpânirea 
mijloacelor tehnice de lucru şi cunoaşterea limbajului plastic necesar. 

Fig. 17. Imaginea unui grup de trei oameni. Copil de 5 ani 


La vârsta adolescenţei timpurii, resursele grafice pentru imitarea 
realității sunt multiple, dar puberul îşi pierde parțial dorința de a se 
exprima prin desen, de frică să nu se dezvăluie prea mult. Este momentul 
în care preferă să utilizeze vorbirea sau scrierea. Acum se cere mai mult 
ca oricând stimularea din partea maestrului. Acesta, cu tact pedagogic, 
va evita critica iritantă şi va încerca, prin aprecierea corectă a 
produsului creat, ori а unor părți din el, să direcţioneze subtil 
dezvoltarea abilităților adolescentului. Pentru că la această vârstă 
tânărul începe să aibă îndoieli în legătură cu talentul său grafic, începe 
să apară teama că nu se poate ridica la nivelul aspirațiilor sale sau ale 
semenilor. 

Conţinutul desenului a prezentat şi el un interes deosebit pentru 
cercetători. A fost observată predilecția naturală a copiilor de a desena 
obiectele înconjurătoare: animale, flori, peisaje familiare şi persoanele 
apropiate în îndeletniciri cunoscute. Cele mai preferate au fost observate 
a fi ființele umane. Dintr-un studiu efectuat de Anastasi pe câteva sute de 
copii din 41 de ţări diferite, reiese că 71% dintre desenele realizate 

spontan de aceştia au avut ca obiect oameni. Acest aspect este lesne de 
explicat prin prezența încă de la naştere a fiinţelor umane în preajma 
copilului, mediul acestuia fiind prin excelență uman. S-a observat, de 
asemenea, că acei copii cu mari deficienţe în dezvoltare sau cu tulburări 
psihopatologice neglijau ființa umană şi manifestau o preferință їп 
desenele lor către obiecte sau alte reprezentări. Ținând cont de aceste 
aspecte, ființa umană a stat Іа baza elaborării unuia dintre cele mai 
cunoscute teste proiective cu aplicabilitate la copil, testul omulețului, 
cunoscut pentru prima dată sub forma testului D.A.M. (Draw а Man), cu 
o scală de evaluare a inteligenţei în termeni de 1.О., elaborată în 1926 de 
psihologul F. L. Goodenough. Pentru notare, punctele sunt acordate în 
principal în funcție de prezenţa în desen a anumitor detalii (cap, gât, 
picioare, haine diverse etc.) şi într-o măsură mai mică, după 
corectitudinea proporţiilor şi după coordonarea motrice. 

Diferiţi cercetători аи observat că prin aplicarea testului 
omulețului unii copii obțineau scoruri diferite față de cele obținute prin 
evaluarea cu alte teste clasice pentru măsurarea inteligenţei, acest lucru 
fiind direct legat de gradul de adaptabilitate al copilului. Astfel, s-a 
concluzionat că desenul furnizează о metodă adecvată studiului 
dezvoltării individului, cu totul diferită de cea a testelor obişnuite de 
inteligență generală. Deci, nivelul atins de copil în desen are mai 
degrabă legătură cu contextul dezvoltării sale, cu factorii familiali şi mai 
puțin cu diferențele de inteligență. S-au constatat astfel la copiii 
delincvenţi rezultate mai slabe la reprezentările grafice ale ființei umane 
decât la copiii bine adaptaţi social, de acelaşi nivel intelectual. Diferenţa 
se explică prin specificitatea infantilă de a simți, de a gândi şi acționa а 
copiilor delincvenţi. Desenele acestora se caracterizează în mod constant 
prin lipsă de armonie şi incoerenţă internă (imposibilitatea de a finaliza 
cele începute, diferenţe de maturitate între diferitele părți ale desenului, 
preferința pentru figuri stereotipe...). Analiza rezultatelor grafice după 
instituirea unei intervenţii terapeutice a arătat că ameliorarea adaptării 
sociale este însoțită de o ameliorare a nivelului mintal măsurat prin 
testul  omulețului, ceea се a dus la întărirea convingerii că scala 
desenului măsoară mai curând factori legaţi de socializarea copilului. În 
acelaşi sens au venit constatările că bolnavii obțin note mai slabe, mult 
sub nivelul lor real, la acest test, ceea ce poate cauza erori grave în 
estimarea aptitudinilor acestora.  Corectitudinea notelor poate fi 
relevantă doar în absenţa factorilor nevrotici sau psihotici, pentru că ei 
perturbă funcţionarea mintală firească a copilului. 

Fig. 18. Redarea incompletă a omului - Ştefan Oana, 5 ani. 


Minorii care au un oarecare grad de debilitate mintală, dar cu o 
dezvoltare afectivă şi socială bună, reuşesc să construiască, să elaboreze 
şi să deseneze o imagine completă şi satisfăcătoare a ființei umane. 
Totuşi, cea mai mare parte a copiilor întârziaţi, tocmai prin 
neacceptarea socială, suferă de o absenţă a tandreței şi a raporturilor 
umane satisfăcătoare, ceea ce transpare în mod dramatic în desenele lor, 
care vor fi cu mult sub nivelul lor mintal. Reuşita acestor copii este 
condiționată de potenţialul lor afectiv şi se manifestă mai ales prin 
prezența detaliilor decât prin respectarea proporţiilor şi aspectului 
general calitativ al desenului. Astfel, testul omulețului a ajuns să fie 
folosit ca un instrument de studiu al personalității totale a copilului. El 
permite, de asemenea, studierea globală şi aproximativă а nivelului 
intelectual şi а interacțiunilor cu celelalte niveluri de activitate ale 
minorului. În evaluarea desenului este absolut necesar să se țină cont şi 
de mediul de dezvoltare al copilului, pentru a nu ne lăsa induşi în eroare 
de pseudo-deficiența mintală care poate fi antrenată de carenţele 
cultural-educaţionale. 

Fig. 19. Proba omulețul - Iordache Ше, 3 ani. 


Proba desenului omuleţului, ca şi alte probe grafice, inclusiv 
desenul liber, a ajuns să fie folosită mai curând şi mai corect pentru 
depistarea trăsăturilor nevrotice şi а câmpurilor de tensiune 
caracteristice subiectului şi permit depistarea cazurilor patologice. Se 
poate evidenția, de asemenea, prin analiza desenelor copiilor, prezenţa 
unor tulburări caracteriale, a instabilității şi a imaturităţii emoționale. 
Amprenta personală a copilului, chiar sănătos, se traduce adesea prin 
omisiuni, detalii inegale, exagerări de umbre, ambiguităţi, toate acestea 
relevând blocaje sau conflicte specifice de personalitate. Existenţa 
tulburărilor afective se evidenţiază prin asimetrii, dispersii, amestec de 
caracteristici primitive şi indici de maturitate în acelaşi desen şi detalii 
aberante. 

Folosirea testului de desen ca metodă de măsurare a nivelului de 
inteligenţă este limitat, de asemenea, doar la o anumită perioadă de 
vârstă, el fiind nerelevant sub 5 ani sau peste 10 ani. În jurul vârstei de 
10-12 ani vom întâlni în numeroase cazuri refuzul copilului de a desena 

Іа comandă, refuz exprimat rareori în formă directă, ci mai degrabă sub 
forma unei autocritici ce traduce o anxietate privitoare la cerința 
adultului. Aceasta este mai pregnantă la adolescenţi, prin modificarea 
atitudinii lor faţă de consemnul testului persoanei. Sursa refuzului s-ar 
găsi în totalitatea schimbărilor fizice, conflictele emoţionale, problemele 
de adaptare care aduc după sine un dezechilibru şi modificări 
importante ale imaginii corporale, specifice perioadei pubertăţii. În 
desenul unei ființe umane, adolescentul va căuta să evite zonele de 
tensiune şi de conflict. Prin refuzul desenului el fuge de problemele sale, 
de tensiunea emoțională legată de exprimarea acestor probleme faţă de 
semeni şi chiar de conştientizarea lor. Este vârsta când desenul liber este 
mult mai util, aducând cu el consimțirea personală de angajare, dar de 
multe ori vedem cum refugiul în forme geometrice disimulează mai bine 
exprimarea de sine. 


Fig. 20. Proba omuleţul - Alexandru Dumitru, 4 ani. 

1.2. DESENUL CA MANIFESTARE PROIECTIVĂ 
A PERSONALITATII 


Alături de expresia artistica, de valoarea creatoare, de calităţile 
grafice, desenul copilului reprezintă mai mult ca orice un mod de 
comunicare, un limbaj mai mult sau mai puțin ezoteric, ип mod de 
dezvăluire a ceea ce simte copilul, a intereselor sale, a mecanismelor 
sale de adaptare şi integrare în lumea în care trăieşte. Desenele 
copilului pot fi descifrate din punct de vedere grafic, formal, în legătură 
cu particularitățile sale de dezvoltare şi din punct de vedere al 
conţinutului, al mesajului izvorât din starea profundă a copilului, ce 
descoperă aspecte ascunse. 

Folosit са test proiectiv, specialistul încearcă să descifreze 
mesajul complex al acestuia. În lucrarea „Que nous disent les dessins 
d'enfants”, Jaqueline Royer arată că dintre toate tehnicile proiective 
doar desenul permite depăşirea stării defensive a subiectului şi accesul 
la structurile cele mai profunde ale personalităţii. „Mai mult încă, 
desenul în culoare relevă nucleul fundamental al pulsiunilor” (Royer, 
1995, apud. Muntean, А., 2001). Capacitatea comparativă a diferitelor 
teste proiective de investigare a structurilor profunde ale psihicului sunt 
redate de autoare în mod schematic astfel: 


Structurile 
conştientului 


Chestionar MMPI 
TAT 
Subconştientul 
Rorschach 
DEFENSA 

Desen unicolor 
Desen colorat 4 

CE ESTE SUB DEFENSA 
Nucleul personalităţii Pulsiunile 

Inițiativa de a utiliza desenul în scop diagnostic este menţionată їп 
literatura de specialitate ca aparținând lui Traube (1938) care, ca 
urmare a experienței sale profesionale cu copiii dificili, a sugerat 
realizarea unei analize sistematice a desenului cu scopul de a evidenția 
anumite caracteristici specifice unei populaţii date. Pornind de la ideea 
că aceste trăsături ar trebui să fie similare în privința conţinutului, 
stilului şi tehnicii, a declanşat prima cercetare referitoare la analiza 
desenului. 

Karen Machover a adus contribuții importante în interpretarea 
desenului persoanei, utilizat inițial de Goodenough (1957) ca test de 
evaluare a nivelului de dezvoltare a copilului. Studiul aprofundat al 
acestui test din punct de vedere al aspectului proiectiv, al mesajului 
psihologic profund, a pornit de la constatarea că diferiţi copii cu acelaşi 
nivel intelectual (măsurat prin teste de inteligenţă standardizate) 
realizau desene diferite, ceea ce ducea la clasarea copiilor la niveluri 
diferite de dezvoltare. 


Fig. 21. Casa - Cartaleanu Iulia, 4 ani Imaginea conţine dramatism. În afara 
liniilor tensionate, prin uşa din dreapta deschisă, o persoană iese având expresia 
plânsului pe figură. 

Interpretarea desenului trebuie să respecte trei principii de bază, 
enunțate de Buck (1964), cu ocazia elaborării probei desenului: Casă — 
Copac — Persoană: 

- interpretarea desenului trebuie să se refere simultan 1а 
elementele desenului şi la asociaţiile făcute de subiect; acestea sunt 
necesare pentru înțelegerea desenului; 

- fiecare element trebuie studiat în relaţie cu structura globală a 
desenului, 

- rezultatele analizei trebuie raportate la datele anterioare, 
anamnezice ale subiectului. 

Despre ce vorbesc desenele copiilor: 

- conflictele subiectului — este important de evaluat dacă acestea 
se înscriu în cadrul normal al dezvoltării (conflictele de dezvoltare 
specifice anumitor perioade de vârstă) sau dacă au o conotaţie 
patologică, 

- dinamismul individului, trăirile acestuia, natura relaţiilor sale cu 
mediul, 

- întreaga complexitate a personalității copilului, eforturile sale 
de adaptare la cei din jur; 

- construcția sinelui. 

Fig. 22. Casa - Dreptaru Teodora, 5 апі. Locuinţa este prezentată си drag de 
autoare, cu flori în curte şi cu căldura din interior sugerată prin fumul hornului. 

Descifrarea desenului se face la mai multe niveluri: 

- nivelul narativ, care пе orientează asupra intereselor, 
preocupărilor copilului, a gusturilor, ambițiilor dar şi a neliniştilor sale; 

- nivelul expresiv se referă la modalităţile de abordare a paginii, 
culorile, formele alese, cu valoare de comunicare a emoțiilor copilului; 

- nivelul proiectiv primar care reflectă viziunea copilului asupra 
lumii ce transpare din stilul desenului, efectul global pe care acesta îl 
provoacă asupra privitorului; din acest punct de vedere, subiectul poate 
fi încadrat în tipul senzorial (epileptoid) sau raţional (schizoid) (după 
tipologia lui Minkowska); 

- nivelul proiectiv secundar, mai profund, legat de inconştientul 
persoanei, care ne dezvăluie conținuturile refulate de care copilul nu este 
conştient şi nu le 
acceptă ca atare; ele [їп de manevrele defensive organizate. Pentru a 
pătrunde adânc înțelesurile mobilurilor inconştiente este utilă asocierea 
comentariilor spontane sau a unei povestiri pe care copilul o relatează 
pornind de la desenul efectuat. 


Fig. 23. Casa - Craioveanu Andi, 5 ani. De locuinţa aflată pe un deal, în plină 
natură, cu soare, nori şi păsări pe cer, se bucură doi frați. 

Se studiază, de asemenea, spaţiul utilizat, culorile, formele 
desenate, dimensiunea, diferenţele între diversele elemente ale desenului, 
bizareriile, detaliile stranii, forța sau slăbiciunea liniei, grosimii, 
amplitudinii acesteia, ritmul de trasare sau spaţiul utilizat. În desen, 
însăşi foaia albă de hârtie ar constitui un stimul de bază, prin 
proprietatea sa de pasivitate care incită la exprimarea de sine (Kim Chi, 
1989). Astfel, în interpretarea desenului, zonele albe ar fi la fel de 
importante ca şi cele desenate. Încercarea de a pătrunde în spaţiile 
psihologice profunde ale copilului prin studiul desenului este justificată 
deoarece pentru copil desenul este un mijloc natural de a se exprima. 
Există o relaţie intimă între subiect şi desenul său, acesta din urmă fiind 
realizat în corespondenţă си semnificanţii copilului, care exteriorizează 
în acest mod de exprimare specificitatea dezvoltării sale, tentativele sale 
de adaptare şi de rezolvare a conflictelor şi organizarea propriei 
personalități. 

Desenul copilului are legături intime cu maniera în care acesta îşi 
trăieşte corpul (schema corporală), cu semnificația afectivă a acestei 
trăiri şi apoi cu sistemul de apărare al Eului. 

Elementele senzoriale ale bebeluşului se concretizează în jurul a 
doi poli contrari: cel al corpului tensionat, dur, încărcat de proiecții 
negative şi de întreaga gamă a emoțiilor sumbre şi cel al corpului 
destins, relaxat, învelit în senzaţii de bine, cuprinzător al emoțiilor 
pozitive, de dragoste, de confort, de fericire. Pendulând de la alb la 
negru, copilul experimentează în primii ani de viață anumite poziții 
intermediare, care îl determină să cunoască şi nuanțele de griuri 
emoționale. Condiţia achiziţiei şi integrării termenilor intermediari este 
integrarea şi definirea clară a celor opuşi, ca prim sistem de identificare 
a ființei umane. Complexitatea şi stabilitatea spiritului uman impune 
necesitatea creării de poziţii intermediare (S. B. Robert-Ouvray, 2001). 
În acest proces, copilul este creatorul senzaţiilor intermediare, el îşi 
reînnoieşte senzațiile primare, în mod intenţionat şi activ, amestecând 
albul cu negrul, turnând culoare pentru a obține în final propriul său 
produs creativ, senzațiile sale пиапјаіе şi imbogăţite. Оп mediu 
relațional hrănitor, ce respectă ritmul primar al copilului va permite 
transpunerea senzorialului în simbolic. Crearea de intermediari şi 
surpriza copilului în fața propriei sale creaţii se exteriorizează în 
comportamentul acestuia. Reacţia de surpriză a copiilor de 3 ani atunci 
când descoperă singuri urmelor creionului lăsate pe hârtie sau a noilor 
culori ce rezultă prin amestecarea altora, a lutului ce se înmoaie sub 

acțiunea apei şi pătrunde printre degete, este o trăire ce priveşte nu doar 
realitatea materială a picturii sau a modelajului, ci este un proces de 
integrare psihică. Copilul este în întregime absorbit în јаја noilor lui 
descoperiri. Intervenţia brutală a adultului preocupat mai mult de 
curăţenia externă a copilului şi а hăinuţelor noi cumpărate vine să 
suspende, să blocheze procesul creator, funcţia cognitivă a minorului cu 
care, nativ, el este dotat pentru investigarea şi cunoaşterea lumii în care 
trăieşte, dar şi a propriei sale lumi interioare. Este cunoscută, de 
asemenea, înclinația copiilor de 5-6 ani de a caligrafia semne grafice 
sau desene pe perete. Ei sunt fascinaţi de spaţiul larg aflat la dispoziția 
lor, spaţiu pe care se străduiesc să-l delimiteze, să-l stăpânească, tot aşa 
cum învaţă la această vârstă să-şi înțeleagă, să-şi cuprindă şi să-şi 
controleze afectele. Este util în acest sens pentru părinţi să ştie că 
punerea la dispoziția copilului a unui singur perete sau acoperirea 
acestuia cu coli mari de hârtie este mai utilă decât interdicția de a 
mâzgăli sau pedepsirea faptei sale că ar fi ceva urât, reprobabil. Nimic 
nu e mai grav decât depersonalizarea încă din faşă a copilului. 


Fig. 24. Zbor - Cartaleanu Iulia, 4 ani. Desenul ilustrează trauma dintr-o situaţie 
neplăcută, după cum arată chipul fetiţei şi al soarelui. 

Prin desen copilul exteriorizează ceva din propria lui viaţă 
interioară, prin intermediul simbolurilor, imaginilor foarte personalizate 
şi cu o mare semnificaţie specifică. Decobert şi Saco (1995) au definit 
desenul ca purtător al unei reprezentări a procesului psihic ce relatează 
avatarurile unei relaţii de obiect. Chiar şi atunci când este pus să 
deseneze după model, copilul nu îl va reproduce fidel, ci îl va modela în 
funcţie de propriile sale caracteristici psihice. În mod special desenul 
liber, fără model, este considerat o reprezentare a percepției sale despre 
lumea care-l înconjoară şi ca expresie a universului său interior, el ne 
indică maniera personală a copilului de a simţi şi de a-şi simţi mediul 
său interior. Corman (1970) afirma că desenul liber, executat fie de un 
copil, fie de un adult, oferă acces la viața conştientă şi inconştientă. 
Libertatea considerabilă pusă la dispoziția subiectului în desen íl 
antrenează pe individ, fie că doreşte sau nu, fie că ştie sau nu, să se auto- 
dezvăluie. Am putea vorbi despre o libertate impusă care plasează 
subiectul atât în јаја dorinței cât şi a angoasei de exprimare a acesteia, 
datorită constrângerilor mediului şi ale Supra-Eului. Consemnul 
libertăţii permite accesul la lumea interioară a subiectului, maniera sa 
personală şi originală de a concepe realitatea exterioară şi poziţia sa 
față de aceasta. Anzieu (1973) defineşte situația vidă pe care subiectul o 
înfruntă în јаја desenului liber, folosind nu atât aptitudinile şi inteligența 
sa, cât resursele profunde ale personalităţii. Această situație vidă va 
pune în mişcare conflictele psihologice subiacente, angoasa şi regresia. 
Ea favorizează atenuarea refulării şi o anumită regresie, deschide calea 
către conținuturile refulate, conflictele şi dorinţele inconștiente. Cu cât 
Eul este mai slab, cu atât situaţia vidă declanşează mişcări regresive şi 
pierderi ale controlului, care se manifestă între altele prin distorsiuni în 
desen. Їп lucrarea Les methodes projectives, Anzieu descrie trei feluri de 
proiecţii: speculară, prin care se reprezintă în desen un afect sau o 
calitate care aparține subiectului sau pe care acesta o doreşte, proiecția 
cathartică, prin care subiectul se reprezintă într-un personaj, altul decât 
cel cu care se identifică, prin trăsături care îi aparțin, dar pe care le 
respinge şi proiecția complementară, prin care intenţiile care îi permit 
subiectului să-şi scuze propriile sale afecte sunt atribuite, de asemenea, 
unui alt personaj. Astfel, termenul proiecție folosit în tehnicile grafice 
este oarecum diferit de proiecția freudiană, în totalitate inconştientă, 
definită ca operaţie prin care subiectul expulzează în lumea exterioară 
gândurile, afectele, dorințele pe care le contestă sau le refuză în el şi pe 

care le atribuie altor persoane sau lucruri din mediul său înconjurător 
(Ionescu, Lhote şi Jacquet, 1997). 

Producţia grafică prezintă atât un conținut manifest, indus mai 
mult sau mai puţin conştient de copil şi un conținut latent, inconştient. 
Astfel, deşi desenul pune în evidență un aspect vizibil, el conține şi un 
nivel ascuns. El serveşte drept proiecţie a corpului fizic şi a celui trăit ca 
purtător al dimensiunilor afective, intelectuale şi fizice. Conținuturile 
latente subiacente sau simbolizate în conținuturile manifeste sunt legate 
de imaginea corporală, de imaginile parentale şi de manipularea 
afectelor. Abraham (1977) menţionează că în desenul persoanei există o 
proiecție în pagină а imaginii corpului saturat de experienţele 
emoționale şi ideatice trăite de individ. Abraham şi Anderson (1965) 
explică acest aspect prin faptul că personalitatea se formează prin 
intermediul unui ansamblu de experienţe corporale (proprioceptivitatea, 
enteroceptivitatea, mişcarea), afective şi cognitive. Prin intermediul 
corpului se consumă o serie de conflicte ale diferitelor trebuinţe. 


Fig. 25. Primăvara - Dreptaru Teodora, 5 ani. Fericirea autoarei de a fi laolaltă cu 
florile şi copacii este evidentă. Remarcăm sensibilitatea vie a liniei în duct 
continuu prin care sugerează arătura pământului, dar mai ales norii care plutesc 
pe cer. 

Datorită acestor tensiuni, corpul relevă ceva din personalitate. Imaginea 
de sine se construieşte din copilărie, pornind de la fixaţiile orale, anale 
şi genitale şi de la anxietatea generată de funcţionarea corpului. Ea este 
influențată de traumatismele, bolile, suferințele şi regresiile din 
perioadele de dezvoltare. În medicina psihosomatică sunt explorate 
diferite segmente corporale din punct de vedere al semnificației lor 
afective. Aceste semnificaţii sunt exteriorizate în desen prin aspectul lor 
expresiv: omisiuni, întărituri, ştersături sau umbre, perturbările 
trasajului, efectele de perspectivă etc. Cu cât un afect este mai arhaic, el 
se înscrie mai profund în imaginea corporală şi în consecință, apare 
integrat în însuşi stilul desenului. Afectele şi conflictele survenite mai 
târziu în dezvoltarea copilului sunt reprezentate în cadrul distincțiilor 
dintre personaje, al apropierilor şi depărtărilor acestora.. 

În desenul persoanei, subiectul apelează la toate imaginile pe care 
le are despre el însuşi şi în bună parte, despre ceilalți. Imaginile 
personale, ale propriului Eu, se combină astfel cu imaginile sociale. 
Abraham (1992) situează grafismul la nivelul infra-verbal şi pre-verbal, 
cel mai aproape de scopul trăit. Acesta se află în relaţii arhaice cu 
obiectul matern, cu angoasele şi cu fantasmele generate de calitatea 
acestor relații. Ea a cercetat legăturile dintre identificarea sexuală şi 
imaginea corporală şi proiecția acesteia în grafism. Identificarea se 
construieşte, evoluează şi se structurează în relaţiile cu sine şi cu celălalt 
sex, adesea într-o manieră ireversibilă, într-un corp care nu este 
echivalentul organismului. 

Dolto (1979) şi Winnicott (1969, 1971) au studiat, de asemenea, 
legătura dintre relația subiectului cu mediul său afectiv primar şi 
imaginea corporală. Ei vorbesc despre introiecţia relaţiei primare cu 
persoanele semnificative ale copilului. Astfel, reprezentarea pe care 
copilul o va avea despre sine este intim legată de aprecierea relaţiilor 
primare ca fiind bune, gratificante sau, dimpotrivă, rele, angoasante. În 
acest mod ei se referă la identificarea cu obiectul introiectat, care are 
loc prin prisma senzorialității şi afectivității copilului. El îşi formează о 
imagine de bază a obiectului, de care va depinde modul de reprezentare 
a celuilalt şi despre sine. Imaginea corporală a copilului se constituie 
progresiv, în mod dependent de prima relaţie şi influențată apoi de tipul 
viitoarelor relaţii care vor marca dezvoltarea sa afectivă. În funcţie de 
gradul de securitate sau de angoasă determinat de aceste relaţii, copilul 
îşi va reprezenta lumea exterioară, reprezentare care poate fi sau nu 
conformă cu realitatea şi care va transpare prin desen, acesta conţinând 

Fig. 26. Autoportret - Sandu Ştefan, 5 ani. Autorul îşi asociază şi ambientul 
preferat. 

reprezentările simbolice ale trăirilor copilului, ale lumii sale 
psihologice.  Identifică-rile  perturbate vor naşte sentimente de 
culpabilitate, fantasme sadice şi maso-chiste, angoase de castrare, 
confuzii în diferențierea sexuală, îndoială, perturbări ale stimei de sine. 
Toate acestea se repercutează în reprezentarea grafică. 

Wallon, Cambier şi Engelhart (1990) notează două laturi ale 
desenului: una referitoare la subiect, la ceea ce este cel ce desenează, 
expresia de moment a existenței sale, a gândirii şi a interiorității sale şi o 
latură referitoare la obiect, deoarece prin desen se comunică ceva 
celuilalt iar elementele utilizate pentru a desena, amintirile, percepția, 
imaginile sunt împrumutate de la obiect. 


Fig. 27. Autoportret - Calafeteanu Dana, 5 ani. 


43 


1.3. DIFERITELE ASPECTE ALE DESENULUI 


Dispunerea elementelor în pagină 

О dispunere metodică a elementelor în desen sugerează о 
funcționare normală, suplă a copilului, o bună inteligenţă; o dispunere 
foarte rigidă corespunde unei јипсііопагі intelectuale controlate, unui Eu 
compulsiv şi unui Supra-Eu strict; o dispunere haotică ne indică 
deficiențe ale Eului, anxietate ridicată, uneori psihoze sau poate fi 
indicatorul unei deficienţe intelectuale. 


Poziționarea în pagină a desenului. 

Se consideră că plasarea desenului în pagină se face în funcţie de 
locul pe care individul şi-l conferă în realitate. Koch (1969), în 
cunoscuta sa schemă a spaţiului grafic, imparte foaia în patru sectoare 
de proiecţie, aşa cum se vede în schema de mai jos: 


Zona pasivităţii 
Spaţiul 
Trecut|  Spectatorul vieții 


Mamă Zona înfruntării Tată 


active cu viața Viitor 


Debut, regresie, 

Introversie | fixație la un stadiu Conflict, Extroversie 
primitiv, 

stare depăşită 


Pulsiuni, instincte 


Nostalgia mocirlei 


Schema spațiului grafic după Koch 


Kim Chi (1989) analizează dispunerea desenului în funcție de 
două situaţii: utilizarea zonei centrale şi restul amplasamentelor, dispuse 
pe verticală şi pe orizontală. Nu neagă dispunerea lui Koch, dar 
menționează că interpretarea pe axa stânga-dreapta trebuie făcută în 
analogie cu faptul că subiectul poate fi dreptaci sau stângaci. Pentru el, 
localizarea desenului în centrul paginii este primordială, acesta 
reprezentând locul proiecției Eului. Centrul desenului пи coincide 

întotdeauna cu centrul geometric al foii. Machover (1949) şi Abraham А 
(1992) arată, conform experienţei lor clinice, că nu mijlocul geometric 
are importanţă, ci cel psihologic (al desenului). Utilizarea inflexibilă a 
centrării şi a simetriei ar releva o personalitate rigidă şi inflexibilă, mai 
ales în relaţiile interpersonale. Dacă centrul foii este lăsat gol, se 
presupune că ar exista lacune serioase la nivelul Eului. De la vârsta de 7 
ani, centrul desenului plasat în zonele exterioare este considerat o 
anomalie. Abraham (1963) interpretează dispunerea elementelor în 
legătură cu poziția în care se situează subiectul şi cu cea pe care crede 
că o are în relaţie cu ceilalți. Ea specifică faptul că organizarea spațială 
a desenului se referă la un întreg construct interior, care integrează 
senzațiile interne multiple şi care sunt în legătură cu interacțiunile cu 
lumea exterioară. Subiectul poate avea sentimentul unei stăpâniri mai 
puternice sau mai slabe a spaţiului trăit. În acest sens, axa verticală ar 
conferi indicii asupra polarității optimism  (Sus-lejeritate, 
înălțare)/pesimism (jos-greutate, apăsare). Pe de altă parte, desenele 
executate exclusiv în zona superioară pot exprima un aspect de luptă sau 
de refugiu în imaginar ori spiritualitatea (Kim Chi). Conform lui 
Muchielli (1960) partea superioară a desenului reprezintă dimensiunea 
intelectuală a Eului, dar poate semnala, de asemenea, proiecţiile în 
viitor, riscul, inițiativa, efortul şi anticiparea, ca şi fuga de prezent, 
evadarea către ireal, îndepărtarea de sine. Alți autori fac referire la 
imaginaţie, idealizare şi vis sau orgoliu. 

Grafismul executat strict în partea de jos a paginii poate indica o 
anumită tendinţă depresivă, frică de inițiativă, un recul în faţa riscului, 
astenie, nevroză. Pentru Muchielli, partea inferioară a paginii face 
referire la materialism şi realizare, precum şi la proximitate şi la 
exigenţele personale. Corman (1970) leagă josul paginii de instinctele 
bazale, vizând confirmarea. 

Partea dreaptă a paginii este interpretată ca fiind zona 
intelectului (Abraham), a expansiunii, a elanului către celălalt, către 
mediu, acțiune şi viitor (Muchielli, Kim Chi), dar poate trimite şi către 
angoasa de solitudine sau faţă de intimitate. 

Utilizarea părţii stângi are pentru Abraham o conotație mai 
personală, reflectând trecutul, Sinele şi sensibilitatea. Kim Chi leagă, de 
asemenea, stânga de trecut, dar şi de afectivitate, ceea ce evocă viaţa 
interioară, intimitatea, amintirile şi visele, dar şi fuga faţă de celălalt, de 
mediu, de acțiune, de viitor. Utilizarea preponderentă a părţii stângi ar 
semnifica, de asemenea, o dependenţă şi un ataşament ambivalent faţă 

de mamă. Nu trebuie să uităm adaptarea semnificației acestei axe їп 
funcţie de lateralitatea persoanei (dreptaci sau stângaci). 


Гањ ае бее 
¢ 


Fig. 28. Peisaj de toamnă - State Ruxandra, 4 ani. Lejeritatea mânuirii pensulei 
dovedeşte multă dragoste pentru desen şi apariția unui decorativism. 


Trasajul. Traiectoria desenului şi organizarea trasajului sunt 
legate de motricitate, mai exact de calitatea acesteia, în mod special cea 
fină. Ea relevă funcţionarea neurologică normală sau patologică, dar şi 
funcţionarea afectivă. Modul de stăpânire a trasajului poate indica o 
bună adaptare socială şi o bună dexteritate a motricităţii fine (linie 
dextrogiră) sau, din contră, o dificultate psihomotrică şi / sau o tendinţă 
spre opoziţie (traseu sinistrogir). Utilizarea celor două sensuri alternativ 


46 


presupune dificultăţi de organizare în plan cognitiv sau psihomotor. 
Linia de trasare ar exprima în mod deosebit emoția, intelectul şi 
maturitatea psihică. Copiii capabili de control asupra comportamentului 
exprimă acest aspect printr-un trasaj continuu în desenele lor, liniile 
discontinue-scurte fiind indicatorul unor tendințe impulsive. Liniile 
foarte scurte, rotunjite şi schiţate ne trimit către anxietate, incertitudine, 
insecuritate şi depresie. Simbolismul liniei discontinue este corelat de 
obicei си angoasa, meticulozitatea, ambițiile sau pulsiunile agresive. 
Liniile continue şi sigure constituie un semn al unei bune funcţionări iar 
liniile nesigure, tremurătoare sunt asociate lipsei de stabilitate. 
Persoanele  extravertite, de йр expansiv, primar, transpar în 
amplitudinea trasajului; persoanele introvertite, secundare, au trăsături 
mai scurte şi haşurate. După cum trasajul este mai apăsat sau mai uşor, 
putem să ne orientăm asupra tipului dinamic-energetic al persoanei: 
trasajul apăsat ar fi caracteristic persoanelor energice, sigure pe ele, 
dar şi agresive; cele cu un intelect slab au tendinţa de a executa linii mai 
groase, lipsite de rafinament, cele inhibate, nesigure, timide au un trasaj 
lejer, cu creionul abia apăsat pe foaie; la copiii timizi, retraşi, vom 
regăsi liniile fine. 

Linia groasă şi susținută mai poate fi asociată си instinctualul, 
senzualul; cea fugace, cu aspect de măzgălitură, cu agresivitatea şi 
insatisfacția; atunci când este lejeră poate indica delicateţe, sensibilitate, 
iar în anumite cazuri timiditate, indecizie, lipsă de siguranţă. Zonele 
caracterizate prin diferenţe semnificative în calitatea trasajului sunt cele 
reprezentative pentru trăirea conflictului. Se discută, de asemenea, 
despre presiunea trasajului care poate indica o personalitate puternică, 
ambițioasă, afirmativă, tensionată, atunci când este puternică sau о 
tendință depresivă, inadaptare, personalitate ezitantă, indecisă şi 
fricoasă când linia este deosebit de slabă. Trasajul sigur şi ferm, fără a fi 
excesiv de apăsat, denotă încredere în sine, spirit de decizie. Linia 
reluată în repetate rânduri пе indică  perfecţionism, intuiție, 
indeterminare, până la compulsie (revenire la nesfârşit). Corecturile, 
ştersăturile repetate sunt frecvente la cei nemulţumiţi de ei însuşi, 
copleşiţi de sentimentul neputinței, ambivalenți, conflictuali, compulsivi. 
Sentimentul de culpabilitate poate transpare prin frecvente adăugiri şi 
umbriri. Tăieturile prin una sau mai multe linii sugerează, de asemenea, 
o insatisfacţie de sine. 

Tipologia geometrică a liniilor а fost legată simbolic de 
apartenența la un sex. Astfel, utilizarea liniilor drepte, cu formă 

pătrățoasă, este legată de agresivitate, specifică masculinităţii iar liniile 
curbe sunt atribuite feminității, reprezentând seninătatea şi grația. 
Subiecții cu caractere masculine, realişti, mai degrabă afirmativi şi 
орогапай, au trasaje cu precădere rectilinii; cei care manifestă 
predominant caractere feminine, delicaţi, sensibili, dependenţi, nesiguri, 
care caută confirmarea din partea celorlalți, desenează mai multe linii 
curbe. Unii autori leagă trasajul curbiliniu de o personalitate sănătoasă, 
nonconformistă, iar trasajele rectilinii de personalitatea rigidă şi 
agresivă. 

Orientarea descendentă їп grafism ағ sugera oboseală, 
neurastenie, depresie, în timp ce orientarea ascendentă ar evoca bucuria 
de a trăi şi intensitatea sentimentelor. Desenul orientat cu preponderență 
pe linia verticală centrală poate denota un efort de echilibrare afectivă 
iar evidenţierea liniei orizontale centrale subliniază  valorizarea 
contactelor interumane. S-a observat, de asemenea, că liniile verticale 
dominante sunt specifice subiecților activi, constructivi, uneori 
hiperactivi, cele dominant orizontale apar la subiecţii conflictuali interni 
şi cu tendințe de autoprotecție. Desenele cu multiple zone murdare, 
dezordonate trimit către patologie cu fixaţie anală. Bogăția sau sărăcia 
desenului şi nivelul de finisare sunt influențate de intenționalitatea 
copilului, de înclinația sa de a răspunde solicitării adultului, dar şi de 
modul lui de raportare la lumea trăită. Desenele sărace, goale, arată o 
dificultate afectivă care copleşeşte persoana, cele confuze şi haotice 
indică o perturbare a legăturii cu realitatea, cele rigide, cu dispunere 
foarte schematică subliniază trăsăturile obsesionale şi rigide. Kim Chi 
subliniază că zonele albe ale desenului sunt la fel de semnificative ca şi 
cele desenate, sugerând interdicțiile, ţinerea la distanță sau putând 
dovedi afecte clivate. Spaţiul este utilizat în mod diferit după vârsta 
subiectului. Copiii sub 6 ani folosesc mai puțin spaţiu în grafismul lor. 
De asemenea, la copiii de la 5 la 7 ani s-a observat o propensiune spre 
stereotipie, care se diminuează de la 7 la 11 ani. 


Diferențe socio-culturale în grafism 
Numeroşi cercetători аи încercat să grupeze anumite 
caracteristici ale desenelor în funcție de diferite variabile: sex, vârstă, 


mediu, nivel de inteligență - Osterrieth şi Cambier (1969) au studiat 
desenele a peste 2700 de copii, Morval (1973) a analizat 418 protocoale 

ale desenelor copiilor cu vârste între 5 şi 11 ani. Са o concluzie 
generală, variabila mediu are o influenţă redusă asupra modalității de 
exprimare grafică, în timp ce variabilele sex şi vârstă au o importanță 
considerabilă; sexul nu are o influență asupra scalei afective 
(organizarea internă şi conținutul desenului), iar vârsta este corelată cu 
scala intelectuală (calitatea desenului). Pe baza a 647 de desene ale 
familiei în acțiune, executate de copii între 5 şi 13 ani, Abate (1994) 
susține că fetele prezintă o superioritate calitativă în frecvența detaliilor 
iar băieții în utilizarea umbrelor şi a profilurilor. Fetele dau, de 
asemenea, o mai mare atenţie în realizarea ființelor umane, prin 
importanța emoţională specială acordată acestora. Explicaţia ar consta 
în importanța mai mare acordată în societate frumuseții corpului femeii 
şi în special feței. Diferenţele culturale între desene se exprimă în mod 
special la nivelul relaţiilor spaţiale — distanța între personaje, ocluziuni, 
gradaţia dimensiunilor şi mai puţin în conţinutul proiectiv. Anumite date 
sunt corect interpretate doar raportate la cultura căreia aparţine copilul. 
Valorile culturale vizând structura unităţii familiale şi rolurile parentale 
se reflectă în reprezentările pe care copiii le au despre părinţii lor în 
cadrul desenului familiei. De exemplu, datorită dimensiunilor mari ale 
familiilor africane, 23% dintre subiecţi nu se desenează pe ei. În funcţie 
de importanța acordată figurii materne sau paterne ca autoritate, ea va 
fi reprezentată mai mare sau mai mică, iar capul familiei va fi în general 
primul personaj desenat. Nivelul de independență şi individualism al 
copilului este oglindit, de asemenea, în desene, prin distanţele dintre 
membrii familiei şi acțiunile atribuite acestora. 


1.4. CULOAREA ÎN LUMEA COPIILOR 


Alegerea culorilor este legată de intensitatea sau delicatețea 
afectivității. Culorile oferă informaţii pentru înţelegerea sentimentelor. 
Widlocher (1965) indică faptul că orice culoare are o valoare expresivă: 
tonalităţile opace evocă materia solidă, cele vii au o conotaţie aeriană. 
Organizarea culorilor poate lăsa impresia de armonie sau dezarmonie. 
Prioritatea formei asupra culorii (prin utilizarea creionului negru pentru 
contururi şi o paletă săracă de culori) indică o persoană raţională, în 
timp ce persoanele senzitive vor fi preocupate mai mult de culoare decât 
de formă. Intensitatea culorii denotă o afectivitate bogată, timidă şi 
nuanţată în cazul culorilor dulci sau intensă în cazul culorilor vii. 

Fig. 29. Cu bunica la câmp - Lupeanu Marta, clasa a III-a. Memoria autoarei 
păstrează izolată pentru sine, plină de viață, o imagine trăită în copilăria mică. 


Semnificaţia generală asociată culorilor 


Problematica semnificației şi rezonanţei afective a culorilor a 
preocupat în mod special cercetătorii din domeniul psihologiei o dată cu 
dezvoltarea psihologiei experimentale. Primul studiu românesc în acest 
domeniu este specificat în literatură ca aparținând lui Eduard Gruber de 
Іа Universitatea din laşi care a întreprins în anul 1892, în Laboratorul 
de Psihologie Experimentală al lui Wundt de la Leipzig (primul 
laborator de acest gen din istoria psihologiei) cercetarea intitulată 
Luminozitatea specifică a culorilor. În același laborator, cu aproape 20 
de ani mai târziu, psihologul român FI. Ștefănescu-Goangă a obținut 
titlul de doctor т filozofie cu teza Cercetări experimentale asupra 
tonalităţii afective a culorilor. Autorul stabilea relaţia existentă între 
culoare sau combinaţiile de culori şi stările afective ale persoanei. 
Acestea ar fi încadrate între cei doi poli afectivi: liniştire şi excitare 
afectivă, cu corespondentele lor fiziologice: respiraţie cu ritm rar şi 
amplitudine mică, viteză şi circulaţie sanguină mică şi presiune slabă 
pentru liniştire şi ritm respirator rapid cu amplitudine mare şi stimularea 

sistemului respirator pentru celălalt pol. O dată cu dezvoltarea 
ergonomiei, au fost notate anumite efecte fiziologice şi neuropsihice 
caracteristice diferitelor culori. Culorile închise au un efect depresiv, 
descurajant, negativ, cele prea vii sunt obositoare, culorile deschise au 
un efect stimulant, vesel, pozitiv. Roşul are efect stimulant asupra 
respirației, circulaţiei sanguine şi tonusului muscular dar şi asupra 
funcționării intelectuale şi dă senzaţia de apropiere în spaţiu; verdele 
are efect hipotensiv şi vasodilatator, este o culoare rece, liniştitoare, 
calmantă asupra sistemului nervos central şi dă senzaţia de depărtare în 
spațiu; galbenul este o culoare veselă, caldă, care stimulează sistemul 
cardio-vascular, vederea, calmează psihonevrozele şi dă senzaţia de 
apropiere în spaţiu; albastrul scade presiunea sanguină şi tonusul 
muscular, calmează respiraţia şi frecvenţa pulsului, este o culoare foarte 
rece, liniştitoare, în exces poate provoca depresie şi dă senzaţia de 
depărtare în spaţiu; violetul creşte rezistența cardio-vasculară şi 
pulmonară, este o culoare rece, cu efecte excitante asupra sistemului 
nervos central, descurajantă, neliniştitoare şi dă senzaţia de apropiere 
foarte mare în spațiu. 


Fig. 30. Primăvara - Dejanu Alexandra, 5 ani. Deşi reprezintă flori, imaginea 
colorată în griuri, cu mult negru, atestă un subiect care preferă viața retrasă, 
izolată de grup. 

Fig. 31. Părinţii - Butnariu Beatrice, 4 ani. Desen în pensulă, în culori pure. 


În alegerea practică a culorilor subiectul este pus în јаја unei 
situații de opțiune, actul de alegere se presupune că implică întregul 
sistem motivaţional al persoanei. Preferinţele şi respingerile exprimate 
oferă puncte de reper pentru conturarea unei imagini despre 
personalitatea abordată de diagnostician. Мах Luscher a folosit ca 
material util pentru explorarea personalității umane tocmai culoarea, pe 
care a denumit-o limba maternă a inconştientului. El a elaborat pentru 
prima dată un test al culorilor în 1947, folosit şi astăzi în psihodiagnostic 
şi cunoscut după numele său: Testul Lucher sau Testul culorilor. Testul 
pune subiectul în situația de a ordona anumite culori după preferința sa. 
Testul complet conține şapte seturi de culori sau subteste, preferată fiind 
însă forma prescurtată, care se rezumă la opt culori: roşu, galben, 
albastru, verde, violet, ocru, gri şi negru. Deoarece nu intră în interesul 
lucrării de faţă prezentarea succintă a acestui test, ne vom opri doar la 
anumite date pe care le considerăm semnificative în general şi care sunt 
desprinse din studiile lui M. Lucher. Astfel, se consideră că propensiunea 
către culorile fundamentale (galben, roşu, albastru, verde) ar exprima 
dezvoltarea armonioasă a persoanei, în timp ce respingerea uneia sau a 
mai multor culori de bază ar fi un semn al dezechilibrului. 

Asocierea culorilor în diade are, de asemenea, semnificații 
psihologice: 

- albastru-verde: indivizi pasivi, în caz de fixație, tendinţă la 
pasivism, 

- roşu-galben: indivizi activi, în caz de fixație, tendință la 
activism, 

- albastru-galben: heteronomie (orientat din punct de vedere 
relațional către exterior, către ceilalți, maleabilitate, acceptarea uşoară 
a altor opinii, conduite; sensibilitate, feminitate, dizolvare), în caz de 
fixaţie, tendinţă la heteronomie, 

- albastru-roşu: adaptabilitate, în caz de fixaţie, tendință la 
identificare, 

- verde-roşu: autonomie (orientat din punct de vedere relaţional 
către sine; voinţă, masculinitate, tensiune), în caz de fixaţie, tendinţă la 
autonomie, 

- verde-galben: însingurare, în caz de fixaţie, tendinţă la izolare. 

În alegerea făcută, persoana îşi proiectează în fapt starea sa 
afectivă pe care încearcă să o compenseze prin preferința pentru о 
culoare sau alta, care să reflecte ceea ce îi lipseşte sau ceea ce constituie 
aspiraţia sa. În atribuirea anumitor culori unor personaje desenate, 
subiectul işi va proiecta afectele sale legate de personajul respectiv, ceea 
ce ne va trimite la tipul de investire relaţională. 


Semnificaţia specifică a culorilor 
(conform testului Lucher, acceptat pe baza studiilor de 
neuropsihofiziologie) 


Albastrul este о culoare concentrică, pasivă, heteronomă, 
senzitivă, indică tendinţe spre încorporare şi unificare. Aspectele afective 
ar fi: liniştire, mulțumire, tandreţe, afecțiune, dragoste. Din punct de 
vedere fiziologic, albastrul închis contribuie la liniştirea sistemului 
nervos central, scăderea ritmului cardiac şi respirator. Preferinţa pentru 
albastru reflectă nevoia de liniştire, pace, securitate. Aceste persoane 
sunt sensibile, receptive la aspectul estetic al lucrurilor. Respingerea 
acestei culori este caracteristică persoanelor agitate, neliniştite, instabile 
sau celor ce se găsesc într-o situaţie de dependență din care doresc să 
iasă. La copii, respingerea culorii albastre semnifică absenţa capacităţii 
de concentrare şi dificultăţi de învățare. Semnificaţia psihologică variază 
în funcţie de nuanţa şi tonul culorii (mai puternică în cazul unui albastru 
închis). 

Roşul este o culoare excentrică, activă, autonomă, operativă şi 
semnifică în acelaşi timp înclinare spre competiție, ofensă, chiar 
agresivitate (cu atât mai accentuată cu cât nuanţa preferată este mai 
aprinsă). Din punct de vedere afectiv reprezintă dorinţă, excitabilitate, 
dominare, sexualitate. Fiziologic, roşul ridică presiunea sanguină şi 
creşte ritmul respirator. Preferinţa pentru roşu este un indiciu al unei 
puternice dorințe de succes, luptă, cucerire, concurență. Astfel de 
persoane preferă activităţi de conducere, organizatorice, sportive, de 
creație, care să solicite multă energie fizică şi psihică. Roşul sugerează 
cantonarea în prezent. Respingerea acestei culori sugerează o stare de 
epuizare fizică sau psihică, ce fi poate fi cauza unei suprasolicitări sau 
poate însemna o vitalitate scăzută, subiectul căutând să se protejeze de 
orice stimulare exterioară. 

Galbenul este excentric, activ, proiectiv, heteronom, expansiv, 
semn al aspirațiilor şi căutărilor. Sub aspect afectiv este semnul 
instabilității şi al originalității dar şi al speranțelor. Са orientare 
temporară, galbenul reprezintă viitorul (persoane fixate către viitor). 
Preferinţa pentru galben este legată de speranţa rezolvării favorabile а 
situațiilor conflictuale existente, de nevoia de relaxare, dar şi de 
instabilitate (uneori schimbare de dragul schimbării), superficialitate, 
dorința de a impresiona, acceptarea oricăror lucruri noi sau moderne. 
Respingerea culorii galbene este un semn al izolării, neîncrederii în 
ceilalți. Respingerea are, ca şi preferința absolută, semnificația unei 
instabilități. 

Verdele este o culoare concentrică, autonomă, posesivă, cu 
tendințe la apărare şi reţinere. Afectiv, verdele sugerează perseverenţă, 
încăpățânare, încredere şi stimă de sine. Fiziologic, preferința pentru 
verde reprezintă un tonus ridicat al muşchilor netezi (ai organelor 
interne). Psihologic, alegerea prioritară a verdelui este caracteristică 
subiecților care vor să impresioneze, să fie admiraţi, să impună, dar în 
acelaşi timp sunt conservatori, cu tendinţe critice şi moralizatoare faţă 
de cei din jur. Individul care alege culoarea verde se simte superior, plin 
de putere, capabil să conducă şi să influenţeze evenimentele. Refuzarea 
acestei culori poate să însemne reacţia la о tensiune impusă, 
reprezentată de frica de schimbare posibilă a poziției sociale sau o 
trebuință de a atribui celor din jur cauza propriilor eşecuri. 

Violetul, amestec de roşu şi albastru, îmbină activismul roşului cu 
liniştea şi calmul albastrului. Este indiciul apropierii, adaptării, 
intimităţii, dar şi al intuiției şi sensibilităţii. Din numeroasele cercetări 

efectuate s-a ajuns la concluzia că subiecții normali preferă culorile roşu 
şi albastru, iar cei imaturi psiho-afectiv sunt atraşi de violet. Preferinţa 
pentru violet ar mai însemna disfuncţii endocrine, printre care este 
menționată hipertiroidia psihosomatică (pe bază de stres). Din punct de 
vedere psihologic, culoarea violet este atribuită persoanelor care doresc 
Să impresioneze sau să fie impresionate prin farmecul personal, cu o 
deosebită nevoie de relaţii intime, lipsite însă de multă responsabilitate. 
Respingerea acestei culori desemnează o atitudine critică, rezervată, 
dorința unor relaţii clare şi bine definite. 

Griul colorat (maroul) este exponentul confortului fizic şi psihic. 
Ne trimite către nevoia de odihnă, de securitate, de o ambianţă lipsită de 
probleme sau responsabilități. Această nevoie poate urma unui 
disconfort fizic sau unei situații conflictuale. Respingerea acestei culori 
este caracteristică subiecților individualişti, ambiţioşi, care disprețuiesc 
confortul fizic şi satisfacţiile senzoriale şi care prin aceste atitudini speră 
să fie priviţi ca personalități aparte, ieşite din comun. 

Griul neutru este rezultatul amestecului, în diferite proporţii 
dintre alb şi negru. În limbajul specialiştilor ele nu sunt culori, ci polii 
opuşi аі scării tonale a oricăreia dintre culori. Punctul maxim de 
închidere sau de deschidere a culorii — cu alte cuvinte. În sens figurat, 
prin gri se înțelege ceva şters, lipsit de expresivitate. Din punct de vedere 
stimulativ este considerat o graniţă între deschidere şi închidere în sine, 
între tensiune şi relaxare. Preferinţa spre culoarea gri indică subiecţi 
care încearcă să se izoleze de orice stimulare sau influenţă exterioară, 
pentru a ieşi din situația actuală, probabil neplăcută. Respingerea 
culorii gri sugerează o dorință puternică de participare la evenimente, 
nevoie de stimulare exterioară, tendinţa de a încerca noi căi de acțiune 
sau de posibilități ce se deschid în calea subiectului. 

Negrul este simbolul stingerii, negării, renunţării. Propensiunea 
către negru semnifică negativismul, protestul împotriva situaţiei existente 
care apare dezagreabilă, renunțarea la toate. Folosirea în mod 
echilibrat a negrului (fără excese) poate indica o capacitate de rezolvare 
a problemelor prin compromis. Respingerea în totalitate ne trimite către 
menținerea capacității de luptă, către un individ care vrea să decidă 
Singur, să-şi controleze propriile acțiuni şi hotărâri, dar poate fi şi 
semnul unor pretenţii exagerate sau al imposibilității de a renunţa la 
ceva. 

Dacă valoarea psihologică a alegerii şi utilizării culorilor este 
incontestabilă, interpretarea psihologică a rezultatelor nu poate fi făcută 

decât în funcţie de vârsta individului. Absența culorilor în desen sau 
numai în unele teme traduce un vid afectiv sau tendinţe antisociale. R. 
Davido (1998) vorbeşte despre două moduri în care foloseşte copilul 
culorile: pe de o parte, imitând natura (cer albastru, iarbă verde, soare 
galben), pe de altă parte, urmându-şi inconştientul. 

Folosirea culorii roşii în exclusivitate până la vârsta de 6 ani este 
considerată normală. Tonalitatea sa scade la copiii bolnavi. După 6 ani, 
folosirea în exces a roşului indică o tendință spre agresivitate şi o lipsă 
de control emoțional. 

Copiii care utilizează în mod preponderent albastrul аи ип 
comportament mai controlat decât cei care folosesc roşul. Folosirea lui 
după 6 ani indică o bună adaptare; utilizat exclusiv, poate semnifica un 
control de sine prea marcat. 

Utilizarea verdelui este comparabilă cu cea a albastrului şi indică 
interrelaţiile umane. 

Galbenul este foarte des asociat roşului, utilizat în exces denotă 
dependenţa crescută a copilului faţă de adult. 

Griul colorat (maroul) este considerat culoare regresivă (ca toate 
nuanțele închise) şi poate traduce atât o proastă adaptare familială şi 
socială, cât şi diversele conflicte ale copilului. Nuanţele regresive sunt 
preferate de copiii încăpățânați. 

Violetul este rareori utilizat de copiii mici, iar dacă se întâlneşte, 
indică nelinişte. Se asociază de obicei albastrului şi trădează anxietate. 
Este folosit mai ales în perioadele de adaptare dificilă. Utilizarea lui este 
uneori întărită de verde. 

Negrul poate fi utilizat la orice vârstă şi indică în mod special 
angoasă. Uneori ar fi dovada unei bogății interioare. El are un 
simbolism specific în timpul pubertăţii, când relevă rezerva şi pudoarea 
sentimentelor. 

În desenele sale, un copil extravertit, îndreptat către exterior, cu o 
activitate debordantă, care caută mereu contacte sociale, cu o anumită 
tendinţă spre instabilitate, va utiliza un număr mare de culori şi va alege 
în mod special roşul, galbenul, portocaliul şi albul. 

Copilul introvertit, cu o activitate restrânsă, cu contacte sociale 
puține şi dificil de raliat, va folosi puţine culori, în general două — 
albastrul în asociere cu verdele, violetul cu negrul, sau foarte mult griul. 
Un copil bine adaptat va utiliza de la patru la şase culori. 

În cursul evoluției sale, un individ пи manifestă întotdeauna 
aceeaşi preferință pentru o gamă cromatică. El poate trece prin perioade 

când are afinități acromatice, ca după un timp să se simtă bine їп 
prezența culorilor vii, pure. De aceea, în interpretarea psihică a 
subiectului, culoarea dominantă dintr-un desen nu are o valoare 
absolută, totuşi, în general, culorile calde şi deschise indică un bun 
echilibru, optimism, cele închise o tendinţă spre tristețe, anxietate sau 
opoziție, iar nuanțele pale un dezechilibru afectiv. 


1.5. SCURTĂ PREZENTARE A UNOR TESTE PROIECTIVE 
BAZATE PE DESEN 
utilizate în psihodiagnoza copilului 


1. Testul omulețului a fost elaborat de Florence Goodenough şi 
oferă indicii asupra nivelului de dezvoltare intelectuală al copilului. 
Dezvoltarea cognitivă este evaluată prin gradul de perfecțiune şi 
completitudine al desenului, prin echilibrul general şi bogăția detaliilor. 
Evaluarea se face prin intermediul unor indici legaţi direct de 
maturitatea psihomotrică, de percepția propriei scheme corporale şi de 
proiectarea copilului în desen. Fiecărei vârste îi corespunde un omuleţ. 
Testul poate fi aplicat de la vârsta de 3 ani până la 13 ani şi jumătate de 
vârstă mentală (unii autori restrâng perioada de vârstă cronologică de 
Іа 5 la 10-12 ani). El poate fi aplicat şi la un adult a cărui vârstă mentală 
se încadrează în limitele amintite. Testul constă în a-i spune copilului să 
deseneze ип omuleț, cât poate de bine. Goodenough a divizat omuleţul în 
52 de elemente în funcţie de care desenul este evaluat; cifra obținută este 
transpusă în vârstă mintală, aceasta putând fi convertită apoi în 
coeficient intelectual (Q.1.). Limitele şi inconveniențele testului au fost 
prezentate în materialul cursului anterior. 

2. Fişa lui Prudhommeau este utilizată ca test al nivelului 
mintal în condiţiile în care copilul este pus să reproducă diverse desene 
într-o încăpere, în fața unui model. 

3. Personajul în ploaie constă în a-i cere subiectului să 
deseneze inițial un personaj, apoi acelaşi personaj în ploaie. Pornind de 
la considerentul că ploaia face mediul înconjurător stresant, copilul va 
abandona mecanismele de apărare şi se va prezenta aşa cum se simte din 
punct de vedere al vulnerabilității. 

4 Testul desenului figurii umane (К. Machover) porneşte de 
Іа modificarea testului omulețului, propunând desenarea succesivă a 

două persoane de sex diferit. Interpretarea se face din punct de vedere 
adaptativ, expresiv şi proiectiv. 

5. Testul desenului liber al lui С. Minkovska reprezintă 
personaje sau orice alege copilul să deseneze. Permite aprecierea 
modului particular de percepție a copilului în două tipuri distincte: tipul 
senzorial, la care modalitatea de realizare a desenului nu este prea 
precisă, dar detaliile sunt legate unele de altele printr-un dinamism viu şi 
tipul rațional care are o manieră mai precisă de a desena, cu redarea 
riguroasă şi de obicei simetrică a elementelor, dar într-un mod izolat. 
Desenul liber oferă şi indici privind viaţa afectivă a subiectului, prin 
analiza conținutului. 

6. Testul casă-copac-persoană al lui J. N. Book oferă două 
etape de lucru, cu scopul de a îmbogăți situația proiectivă: momentul 
grafic, nonverbal, în care copilul desenează cele trei elemente indicate şi 
momentul verbal, interpretativ, în care copilul este solicitat să descrie, să 
definească şi să interpreteze ceea ce a desenat. Etapa verbală creează 
asociaţii libere relevante pentru cunoaşterea problemelor emoţionale şi 
relaționale ale copilului. Testul oferă indici despre modul în care 
percepe copilul mediul înconjurător, proiecția propriului său mod de a fi 
şi de a simți în raport cu sine şi cu alții. 

7,  Porot (1965), pornind de la studiile lui Morgenstern (1937) 
şi Minkovski (1952), a elaborat testul desenului familiei, pe care l-a 
folosit cu succes pentru a înțelege problemele nevrotice ale copilului şi 
pentru intervenția asupra acestora. El consideră că acest test oferă acces 
Іа sentimentele reale pe care copilul le nutreşte faţă de familia sa şi la 
locul pe care el crede că îl ocupă în cadrul acesteia. Copilul reprezintă 
realitatea subiectivă şi imaginea familiei aşa cum a remodelat-o în 
fantasmele sale. Este vorba, prin urmare, de o familie a dorinţei, care în 
funcţie de tendinţele afective ale copilului poate fi investită şi valorizată 
sau, dimpotrivă, dezinvestită şi devalorizată. Orice omisiune sau 
deformare a unui personaj într-un sens sau altul oferă date importante 
cu privire la cunoaşterea lumii sale interioare, dar şi a 
comportamentului său în raport cu personajele familiale. Interpretarea 
desenului familiei se face din trei perspective: a dezvoltării, socio- 
culturală şi proiectivă. Testul poate fi aplicat şi într-un mod mai 
simbolic, cu folosirea unor personaje din lumea animalelor, modalitate 
utilă mai ales în cazul copiilor cu puternice reacții de apărare în јаја 
сегіпјеі de a-şi reprezenta propria familie. Ca variaţie a testului familiei, 


58 


mai este utilizată familia în acțiune, în care fiecare membru al familiei 
este reprezentat în îndeletnicirea sa obişnuită. 

8. Desenul geometric poate fi folosit, de asemenea, pentru 
evaluarea nivelului de dezvoltare mintală. La 5 ani un copil trebuie să fie 
capabil să copieze un pătrat, iar la 7 ani un romb. Pentru copiii mici se 
utilizează mai ales testul lui Bender, care constă în a reproduce figuri 
geometrice, acest fapt fiind posibil doar dacă structura a fost înțeleasă. 
Figurile sunt din ce în ce mai complexe iar etalonarea permite aflarea 
nivelului mintal al copilului. După 8 ani se foloseşte figura complexă a 
lui Rey. 

9. Testul mâzgălelilor este folosit pentru a explora situaţia 
oedipiană mai mult sau mai puțin depăşită. Poate fi extins la adolescent 
sau chiar la adult. Tehnica mâzgălelii a fost descrisă de Florance Сапе 
(1951) ca o metodă пеатепіпјйіоаге de a-i ajuta pe copii să-şi exprime 
părțile inconștiente sau neacceptate. Procedura originală cere inițial 
copilului să-şi utilizeze întregul corp pentru a face un desen în aer cu 
mişcări largi şi ritmice. După experimentarea libertăţii mişcării, copilul, 
cu ochii închişi, transferă aceasta pe o foaie, printr-o mâzgăleală. 
Exerciţiul corporal are са intenţie eliberarea de inhibiții. După се 
mâzgăleala este completă, ea уа fi examinată de copil, care її va atribui 
un anumit înțeles (metodă ce permite regresia până la vârsta realismului 
fortuit). Pentru Corman, măzgălelile reprezintă sinteza conflictului dintre 
impulsurile instinctive şi controlul lor prin Eu. Produsul iniţial este 
completat prin utilizarea acelor linii care se potrivesc imaginii mintale, 
iar efectul final poate fi foarte diferit de prima impresie produsă. 

10. Desenarea sentimentelor ajută copilul ca prin reprezentarea 
grafică a ceea ce simte, să-şi exteriorizeze, să se confrunte şi să-şi 
controleze afectele dificile. 

11. Testul DAVIDO-ChaD necesită patru desene: desenul din 
copilărie (C), care nu este desenul copilului, ci cel pe care copilul îl 
făcea cel mai des când era mai тіс; desenul mâinilor (На), prin care se 
cere copilului să deseneze nişte mâini, atâtea câte vrea, în poziția în care 
vrea; desenul mâinii care jenează (D) sau deranjează; desenul liber 
(FD), care este desenul făcut cel mai frecvent în perioada în care se 
desfăşoară testul. Cerinţele sunt cât mai vagi iar subiectul are la 
dispoziţie creioane colorate şi un creion negru, fără liniar sau radieră. 
Acest test este deosebit de util pentru identificarea abuzurilor sexuale la 
copil. 

CAPITOLUL II 
ASPECTUL ARTISTIC AL DESENELOR CREATE DE COPII 


Îmbogăţiți cu informaţiile din capitolul anterior, vom merge mai 
departe pe drumul cunoaşterii desenelor practicate de copii. Pentru 
înțelegerea evoluţiei formelor, vom ţine cont şi de câteva probleme legate 
este slab dezvoltată. Lipsiţi de capacitatea de acomodare a vederii la 
diferite distanţe, ei nu pot percepe formele reale aflate la mari depărtări. 
Prezbitismul este frecvent la copiii mici, aşa încât ei, pentru a vedea bine 
aspectul firesc al obiectului îşi supun văzul la un efort mult mai mare 
decât adultul. Copilul nu poate sesiza formele reale ale obiectelor 
privindu-le lateral sau cu coada ochiului. Ca să înţeleagă bine aspectul 
unui lucru, el întoarce capul cu totul, ca să-l poată vedea frontal, cu ambii 
ochi. Cercetează mult timp şi asociază imaginea cu gândirea şi emoția 
sugerate de acel obiect. 


Fig. 32. Neferu Robert, 3 ani - Grafieri specifice realismului fortuit. 

Pentru înțelegerea corectă se impune, aşadar, să vedem desenul 
copiilor cu ochii minţii lor. Aşa cum s-a mai menţionat, primele forme 
reale de manifestare plastică apar în jurul vârstei de 4 ani. Dacă este o 
acțiune manifestată spontan, nedirijată de influenţe externe, grafierea e 
denumită, datorită purității sale, artă infantilă, asemănată în lumea 
creaţiei cu primitivismul absolut care apare la oameni în paleoliticul 
mijlociu. Este vorba aici despre imaginea desenelor create de copiii mici, 
care încă nu s-au lovit de influenţa artei dezvoltate şi nici nu au stabilit 
un contact cu problemele legate de desenul impus de şcoală sau de 
familie. Etapa corespunde fazei numită de psihologi realism intelectual. 
Formele anterioare, ale mâzgălelilor, ne sunt cunoscute. Copilul mic, 
dacă are la dispoziţie creion şi hârtie, mult timp este atent doar la urma 
lăsată de condei pe coală, urmă pe care o percepe ca pe un fenomen 
interesant în sine. El este mirat de efectul grafic al mişcării creionului pe 
foaia de hârtie şi repetă de nenumărate ori operaţia. 

Fig. 33. În curtea grădiniței - Dobre Rareş, 5 ani. 

Aproape doi ani liniile rezultate au un aspect dezordonat, aparent 
haotic şi sunt departe de a reprezenta ceva. Până în jurul vârstei de 4 ani, 
ceea ce noi numim doar o simplă joacă, sau măzgăleli reprezintă de fapt 
un efort intelectual destul de complicat, susţinut prin reveniri în sute, 
chiar mii de variante, care conduc la descoperirea posibilităţii de a crea 
semne grafice prin corelarea lucidă a mişcării mâinii strânse pe condei. În 
acelaşi timp, atent la diferențe între aspectele grafierii, descifrează 
principalele forme ale liniei, împreună cu posibilităţile ei de expresie. 

Tot în această aparentă joacă, ce se manifestă începând de la 
vârsta de un an, copilul descoperă pata de culoare şi este tentat să 
exerseze semne grafice colorate. Dar încă din faşă, toţi minorii care 
trăiesc în societăţi pe care le numim civilizate, sunt constrânşi de părinți 
să nu păteze sau să murdărească. Adultul nu înţelege şi acceptă greu 
chiar şi mâzgăleala cu condeiul pe hârtie a copilului şi asta doar pentru că 
în acele momente, absorbit cu totul de ceea ce face, micuțul e cuminte, nu 
deranjează. Pedepsind minorul când mâzgăleşte sau creează pete de 
culoare, îi întârziem cu 2-3 ani, până va merge la grădiniţă, inițierea în 
domeniul cromaticii. 


Fig. 34. Exerciţiu cromatic - State Ruxandra, 5 ani. Distingem plăcerea copilului 
de a crea pete colorate, fără ca acestea să reprezinte neapărat ceva. 

Punctul, împreună cu posibilitățile sale de expresie, e descoperit 
de copil mai târziu, în faza realismului fortuit. 

Apreciem că prin desenul său copilul nu se joacă ci, fără să ştie, 
aprioric, se angajează cu multă seriozitate într-o cercetare care-l pune în 
situația de a descoperi singur ceea ce noi numim pată de culoare, linie şi 
punct, împreună cu principalele lor posibilităţi de expresie. Aşa se face 
că la 3 ani, când desenează omulețul mormoloc, sau mai bine spus, în 
faza realismului intelectual, care începe la 4 ani, când copilul începe 
fluent să deseneze sugerând jucării, obiecte reale, ființe sau oameni 
întregi, toate sunt creionate prin linii bine stăpânite, corecte, uneori chiar 
în duct continuu şi nu fărâmiţate, incerte, sau retuşate, aşa cum practică 
mai târziu elevii din licee în desenele lor analitice. 

Fig. 35. Case - Dobre Rareş, 5 ani 


Desenul copilului nu reprezintă o copie fidelă şi amănunțită a realității 
văzute. Limbajul plastic al copilului se bazează pe folosirea unui alfabet 
universal, în care unele elemente sunt introduse mai repede iar altele mai 
târziu. Considerăm lucrarea sa intelectuală pentru că la vârsta preşcolară 
el nu poate desena după model, ci numai din memorie şi din imaginaţie. 
Desenează doar ceea ce-l interesează în obiect sau ființă din punct de 
vedere intelectual, cu alte cuvinte adevărul pe care îl cunoaşte el despre 
obiect şi nu aşa cum se prezintă acesta în realitate. Trebuie să înțelegem 
că, înainte de a cunoaşte scrierea şi posibilitățile de comunicare prin 

intermediul ei, copilul vorbeşte prin desen despre sine şi despre lumea în 
care trăieşte. Imaginile create nu folosesc nici una din tehnicile redării 
realiste, cum ar fi  raccourci-ul, proiecția, lumini şi umbre, sau 
perspectiva. Ele nu sunt o redare optică a realității văzute, ci o 
simbolizare intelectuală a acesteia, motiv pentru care numim realizările 
lor desene ideoplaste. 

Vom descrie principalele aspecte ale desenelor făcute de copii şi 
motivaţia care duce la formarea acelor viziuni, urmărind prin asta crearea 
unor repere care să-i ajute pe educatori, învățători şi institutori la 
stabilirea unor reale valori privind arta infantilă. 

- Aşa cum s-a explicat privind imaginea  omulețului, desenul 
copilului mic ne prezintă oamenii văzuţi doar din faţă, cu un număr 
variabil de degete la mâini, cu membrele şi capul disproporționat de mari 
şi, de obicei, fără trunchi. Contactul cu adultul are loc numai frontal, 
dialog în care rolul cel mai important îl joacă faţa adultului şi mâna care 
mângâie sau oferă ceva. În această situaţie este firesc ca cel mic să 
deseneze numai ceea ce consideră că e important şi îl impresionează la 
adult sau la semenii lui. 


Fig. 36. Cu bunica în curte - Bodnariu Florian, 6 ani. 

- Copilul nu analizează raportul dintre segmentele unui ansamblu 
din natură sau modul în care ele compun întregul. În planşa sa el îşi 
desenează ideogramele atent la fiecare în parte, rupt total de compunerea 
armonioasă a întregii lucrări. Redă însă cu multă pricepere funcția 
fiecărui element. Pentru el cocoşul cântă, pasărea sau albina zboară, 
pomul are în ramuri fructe iar floarea este frumos colorată. 


Fig. 37. Primăvara - Trufăşilă A. Maria, 6 ani. Copilul e atent la redarea 
picturală a celor mai importante aspecte ale primăverii: flori, verdeață, soare, 
păsări călătoare. 


- Той copiii confundă ideea de verticală си aspectul 
perpendicular al dreptei la un plan, chiar dacă acesta e înclinat. Hornul 
casei, spre exemplu, este desenat perpendicular pe muchia în pantă a 
acoperişului. Un munte îşi are desenaţi verticali doar brazii de pe platoul 
orizontal al reliefului, în timp ce brazii crescuţi pe panta versantului sunt 
redați înclinați. Tot înclinați în unghi drept cu panta sunt desenaţi şi 
stâlpii de telegraf sau casele de pe muchia înclinată a dealului. Oamenii 
care urcă sau coboară sunt înfățişaţi şi ei la fel. Un deal împădurit e 
desenat cu copacii implantați pe forma sa concavă aşa cum stau țepii pe 
spinarea curbată a ariciului. Atent cu redarea oblică a segmentelor din 

desenul său, copilul depune eforturi mult mai mari decât їп grafierea 
obişnuită pentru că-şi concentrează privirea printr-o poziționare a 
capului, a mâinii şi chiar a trunchiului ca să poată obţine corect 
perpendiculara la muchiile înclinate. Convingerea sa despre verticalitatea 
brazilor ori a hornului este atât de mare, încât până şi fumul care iese din 
casă urcă în rotocoale spre cer pe direcţia înclinată a acelui horn. 


Fig. 38. Excursia cu trenul - Dragomir Bianca, 8 ani. Optimismul imaginii 
rezultă din sugerarea mişcării prin desen, folosirea culorilor vii şi atmosfera 
luminoasă. 


- Copiii nu pot şi nici nu sunt preocupaţi de a reda prin intermediul 
perspectivei deformările optice ale obiectelor şi ființelor, adică aparenta 
lor creştere sau descreştere în dimensiuni în funcţie de apropierea sau 
depărtarea în spaţiu. Ei ştiu că omul în realitate nu poate deveni mai mic 
dacă e plecat undeva departe. De aceea un desen care ilustrează o clasă 
de copii aflată în pauza dintre ore în curtea şcolii, îl prezintă în acelaşi 
timp şi pe un copil care, chiulind, a urcat pe dealul din zare, acesta fiind 
înfățişat la fel de mare ca oricare din grup pentru că, având aceeaşi 
vârstă, se consideră că trebuie să aibă aceleaşi dimensiuni. 

Fig. 39. Primăvara - Văduva Alexandra, 6 ani. Cunoştinţele despre anotimp 
sugerate prin flori, copac înfrunzit, soare şi păsări călătoare sunt însoţite de 
nostalgia dată de omul de zăpadă care piere. 


- Compoziţia plastică cu mai multe obiecte ori personaje are, în 
viziunea copiilor, rezervate spații sensibil egale pentru toate 
componentele. Imaginea, fiindcă aminteşte de modul de redare a 
localităților, a drumurilor sau a formelor de relief pe o hartă, e numită 
desen cu aspect topografic. Observăm în imaginile create de copii, că 
nici un obiect nu îl acoperă pe celălalt. În aspectul acesta al ordonării 
elementelor din desen, chiar dacă avem de-a face cu înşiruirea obiectelor 
sau a siluetelor, toate reprezentările sunt întregi, fiecare din ființe având 
un cap, două mâini, două picioare, două urechi, doi ochi etc. 

- Una dintre cele mai im-portante abateri de la realismul optic, întâlnit cel 
mai des în desenul copiilor, este mărirea exagerată a persoanelor 
importante sau a obiectelor care produc o impresie puternică asupra celui 
care desenează. Copilul măreşte uneori chiar şi unele componente ale 
personajului, părți care i se par mai importante sau îi plac mai mult. O 
astfel de deformare dirijată de afectiv, conştientă la copil, se numeşte 
gigantism sau perspectivă afectivă. Prin urmare nu trebuie să mire pe 

nimeni că silueta lui Moş Crăciun, care, de regulă e interpretat la 
grădiniță de un om mic de statură şi adus de spate, în desenul copilului 
ocupă toată foaia, iar restul cadrului festiv, cu întregul colectiv didactic — 
copii, profesori şi chiar părinţi, este sugerat sumar, fără importanță 
majoră. Zmeul sau Baba-Cloanţa din desenul preşcolarului sunt mai mari 
decât copacii pădurii în care viețuiesc, iar autorul unui desen, dacă se 
reprezintă pe sine spunând o poezie la serbare, ori cum a fost sărbătorit 
de ziua sa, va fi cel mai mare personaj din desenul său. 


Fig. 40. Omul de zăpadă - Cârstoiu Andrei, 6 ani. Gigantismul justifică pasiunea 
copilului pentru omul de zăpadă. 

Fig. 41. Căsuţa din pădure - Vlaicu Elena, 4 ani. Desen tip Roentgen. 

- Un alt aspect important al desenului infantil este şi transparența 
Roentgen. Se înţelege prin asta redarea în planşe şi a acelor părţi саге în 
realitate nu se văd, dar sunt foarte importante pentru transmiterea unei 
idei. Știind că la sfârşitul lunii tata este aşteptat acasă cu leafa, copilul îl 
desenează venind cu mulți bani la el, са şi cum haina şi paltonul sunt 
transparente în zona buzunarului. La serbarea Crăciunului, legendarul 
moş este desenat purtând în spate un sac în care se văd limpede toate 
jucăriile dorite la acea vreme de copil, ca şi cum uriaşa desagă ar fi făcută 
din folie transparentă de plastic. Clădirea grădiniţei, a căminului sau a 
şcolii e înfăţişată са o casă cu pereţi transparenți, prin care vedem 
ilustrate activitățile din interior. Impresionat de cadourile vestimentare 
primite, copilul nu ezită să se deseneze îmbrăcat cu întregul set al 
lenjeriei în care distingem până şi maioul, şosetele sau chiloțeii care 
transpar prin hainele grele reprezentate de uniformă, palton sau cizmulite. 
La fel şi părul unei fetițe cochete, împletit atent în codițe cu fundiţe, se 
poate vedea limpede prin blana căciuliţei care-i acoperă tot capul. 


Fig. 42. Jucăriile preferate - Oncescu Costin, 5 ani. 

Toate aspectele prezentate, deşi reprezintă corect modul de a 
desena al copilului, se găsesc rareori în totalitatea lor şi mai ales în forma 
lor pură, în aceeaşi planşă. De cele mai multe ori le întâlnim amestecate 
între ele, cu tendinţe de dispunere într-o direcţie sau alta, uneori asociate 
într-o armonie deplină, cu mare putere de sugestie. Trebuie să înțelegem 
că în desenele sale copilul nu îşi propune să facă artă. 

Fig. 43. Plimbare în natură - Popescu Bianca, 6 ani. 


Planşele sale sunt mesaje ilustrate către adult sau coleg. Prin desenul 
său îşi propune să trans-mită idei şi sentimente care reflectă gândurile 
sale despre oameni, des-pre funcţionalitatea obiectelor sau despre mediu. 
Aparent asemănătoare între ele, lucrările îşi au, fiecare, entitatea sa, 
legată de mesajul pe care minorul îşi propune să ni-l transmită. 
Elementele cu mare importanță pentru el sunt desenate uneori din mai 
multe unghiuri, cu disocierea detaliilor, reprezentările pornind de la ceea 
ce copilul cunoaşte şi nu de la ceea ce vede, fază care durează până în 
jurul vârstei de 10 ani. Preocupat de transpunerea pe suprafața plană а 
hârtiei doar a cunoştinţelor sale despre realitate, copilul utilizează un 
desen simplificat, foarte schematic. Foloseşte mai mult liniile drepte care, 

prin natura lor, sunt mai uşor de desenat decât cele ondulate. Bunăoară 
braţele sau picioarele sunt redate doar prin segmente de dreaptă, 
terminate cu câteva linii mai scurte prin care sunt reprezentate degetele. 
Forma complicată a capului — purtătorul portretului, care diferă de la un 
ins Ја altul şi ţine amprenta lizibilă a entității fiecărui om — în desenul 
copilului este redusă la un simplu cerc, trasat cu multă siguranță, de 
obicei printr-o singură linie curbă închisă. Abaterile de la realitate din 
desenele copiilor nu pot fi numite greşeli. Urmărind ilustrarea 
cunoştinţelor sale despre lume şi nu realitatea firească, copilul când 
desenează oameni sau animale, nu poate studia proporţia dintre diversele 
părți şi întreg, poziționarea părților în cadrul întregului sau numărul 
părţilor ce compun acel întreg. El foloseşte schema сеа mai simplă a 
elementelor figurative pentru ilustrarea unor gânduri şi sentimente. În 
imaginaţia sa tabloul realităţii obiective, rupt de o trăire psihică sau de 
mesaj afectiv, este incomplet. 


| Ў 
| | | 7 | 
@ | 
Fig 44. Primăvara - Vlaicu Bogdan, 6 ani. Bucuria revenirii la viață a naturii 
este sugerată prin tot ce cunoaşte minorul: păsări călătoare, soare, nori, pomi 


înfrunziţi, dar şi căldura din casă. Observăm repartiția topografică a elementelor 
în tablou. 

Angajat să cunoască mult mai bine realitatea externă şi 
impresionat de multitudinea şi complexitatea aspectelor ei, adultul, 
dezamăgit că nu o poate reda grafic aşa cum se prezintă ea ochiului, 
refuză să mai deseneze. Trebuie să recunoaştem că, lipsit de complexul 
legat de neputința ilustrării corecte a realităţii văzute, copilul stăpâneşte 


Valorile decorative sunt întâlnite foarte rar în picturile copiilor. 
Acestea necesită o sinteză conştientă a desenului dirijat de analiza 
exigentă a formei, studiu practicat doar de elevii din gimnazii sau din 
licee. La copiii mai mici aspectele decorative apar uneori în desene, în 
primul rând, datorită repetării ritmice, înşiruirii şi grupării diverselor 
elemente cu care operează. Alteori, urmând tendinţa firească de repetare 
ritmată, automatismul mişcării mâinii duce la apariția spontană a unor 
forme cu sensuri oarecum decorative. Abia în jurul vârstei de 7-8 ani, 
copilul îşi dirijează voit automatismul ritmic în crearea unor valori 
decorative, atunci când ilustrează în planşele sale ideoplastice întâmplări 
cu ecou sentimental şi intelectual. 


Fig. 45. Primăvara - Bârloiu Ani, clasa а II-a. Repetiţia petelor de culoare şi 
înşiruirea păsărilor în zbor creează involuntar un decorativism. 

Aspectul uşor decorativ mai poate fi dirijat şi de natura 
instrumentului folosit. Cu creionul se poate modela linia, atât în grosime 
cât şi în intensitatea urmei lăsate, în timp ce carioca oferă o linie egală, de 
un colorit uniform pe toată lungimea sa, care prinde bine în crearea unor 
forme decorative aplatizate. În aceeaşi măsură, forma hârtiei pe care 
copiii îşi transpun ideogramele lor, poate reprezenta motivaţia unei 
imagini. În general, pătratul sau dreptunghiul hârtiei pot sugera 
repartizările echilibrate sau simetrice ale siluetelor sau ale petelor de 
culoare. Dar în oricare din situaţii, trebuie să acceptăm ideea că 
activitatea decorativă a copilului este involuntară. Când totuşi apare, 
desenul decorativ al copilului este inconştient, impus doar mecanic de 
mişcarea ritmică a mâinii sau de specificul materialului. 

Fig. 46. Iarna - Bodnariu Florian, 6 ani. Їп afara liniei mişcate, compoziția este 
animată şi prin coloritul axat pe albastru şi roşu. 


În concluzie, observăm că toţi copiii de vârstă preşcolară, 
indiferent de etnia lor, sunt preocupaţi să deseneze doar realitatea ştiută şi 
nu cea văzută, evită folosirea ргоіесішог şi a perspectivei, folosesc 
modificarea afectivă a imaginii, ca şi o serie de alte abateri de la aspectul 
obiectiv al lumii reale, aşa cum s-a amintit mai sus. Din aceste motive 
vom numi arta lor — dacă acceptăm că poate fi numită artă — o artă de 

conținut. Cu această ocazie vom deosebi între ele două aspecte ale 
imaginii prin care arta plastică impresionează. Una este arta de conținut, 
guvernată conştient numai de valorile interne, de inteligență şi stări 
emoţionale. Spre deosebire de aceasta, arta formei este preocupată doar 
de aspectul fizic al lucrurilor, de imaginea reală a fiinţei sau a obiectului, 
aşa cum cel mai bine o face aparatul fotografic. În desenul copilului, 
redarea formei aflate în mediul extern eului este practicată doar atâta cât e 
necesar ca imaginea creată să prindă sens. Desenarea realistă a formei, în 
scopul redării ei veridice, nici nu intră în discuţie. Copilul este interesat 
doar de ilustrarea gândurilor şi sentimentelor sale ori de povestirea unor 
întâmplări care l-au impresionant. Imaginea formei nu are cum să fie 
exclusă, dar aspectul ei este întru totul subordonat ideii pe care îşi 
propune să o ilustreze. 

Când analizăm desenul copilului preşcolar, deşi este făcut cu mult 
optimism, aparent în joacă, trebuie să-l privim ca pe un mesaj prin care 
ne comunică sentimente reale, opinii specifice vârstei, specifice 
subiectului ori gânduri de moment. Referindu-se la funcția de adaptare ре 
care о are jocul pentru copil, Jean Piaget spune: „Obligat să se adapteze 
neîncetat lumii sociale a celor mari, ale cărei interese şi reguli îi rămân 
exterioare şi unei lumi fizice pe care deocamdată o înțelege prost, copilul 
nu reuşeşte să satisfacă trebuinţele afective şi chiar intelectuale ale eului 
său decât prin joc. Jocul este o activitate fără constrângeri şi sancţiuni 
prin care copilul transformă lucrurile după trebuinţele eului său”. De 
aceea, convins că nu greşeşte, copilul desenează cu aceeaşi plăcere cu 
care se joacă. Psihologic vorbind, jocul este o activitate automotivată, în 
sensul că recompensa este chiar activitatea respectivă în sine, fără întărire 
externă. Aşa considerând şi desenul, constatăm că el nu poate fi decât o 
oglindire sinceră a felului în care copilul vede şi gândeşte lumea. Cum nu 
există copil normal care să nu se joace, nu poate exista nici copil normal 
care să nu deseneze. Şi oricare dintre aceste desene reprezintă, pentru 
cine vede bine, un autentic test al dezvoltării gândirii şi chiar a structurii 
psihice a copilului. 

Dincolo de aspectele, uşor de sesizat, descrise în paginile 
anterioare, dacă dorim să citim în sufletul copilului, la analiza atentă a 
unui desen vom lua în consideraţie şi aspectul liniilor, structura 
compozițională a desenului şi predilecția pentru o anumită gamă 
cromatică. Privitor la aspectul liniilor putem face următoarele precizări: 

- liniile apăsate puternic indică siguranţa, încrederea şi nevoia 
imediată de a crea imagini; 

Fig. 47. Părinții mei - Craioveanu Andi, 5 ani. Planşa, realizată cu multă 
pasiune, direct din pensulă, în culori nuanţate spre griuri, sugerează o tensiune 
psihică. 


- liniile imprecise şi slabe, cu reveniri stângace, indică timiditate şi 
nesiguranță în acţiuni, dar de cele mai multe ori teama de a nu satisface 
pretenţiile adultului; 

- liniile mâzgălite fără continuitate relevă un dezechilibru afectiv- 
motor; 

- sugerarea imaginii doar prin fragmente de linii curbe deschise 
spre exterior, indică un coleric dificil sau chiar un subiect dezechilibrat 
psihic; 

- când compoziţia е structurată prin multă claritate şi ordine în 
repartizarea elementelor pe suprafaţa hârtiei, acestea fiind redate prin linii 
decise, avem de-a face cu luciditate şi siguranță în gândire. 
Autodisciplinarea imaginaţiei, susținută prin acceptarea cu uşurinţă а 
tehnicităţii de lucru, anunță aptitudinile care stau la baza viitoarele 
talente; 

- desenul aparent sintetic, realizat dintr-o singură mânuire de 
condei, dar departe de a sugera ceva cert, exprimă entuziasm, imaginație 

spontană, dorința de a comunica repede dar şi lipsa de insistență în 
activitate, de voinţă pe durată lungă; 

- desenul analitic, care se remarcă prin prezența multor detalii, 
indică o fire introvertită, izolată, care gândeşte singură, nu renunță uşor la 
opinia proprie şi acceptă cu greu intervenții externe în educaţie. De 
regulă prin desenele sale copilul se implică mental, acționează, 
pedepseşte sau recompensează. 


În privinţa culorilor, chiar şi pentru adult, gusturile şi preferințele 
diferă în funcţie de mai mulți factori, cum ar fi: structura personalităţii, 
mediul socio-cultural şi gradul de educaţie. Nu putem lega rigid subiectul 
de preferința pentru o singură gamă cromatică. În timpul formării 
personalităţii, gustul pentru culori suferă cele mai multe mutații. Întâlnim 
dese reveniri în viziunile cromatice chiar şi pe paleta pictorilor 
consacraţi. Este cunoscută în evoluţia artistică a lui Pablo Picasso, înainte 
de aderarea la cubismul-sintetic inițiat de Georges Braque, atât perioada 
albastră, cât şi perioada roză a creaţiilor sale realiste. 


Fig. 48. Primăvara - Moroe Diana, clasa І. Deşi ilustrează flori, griul închis 
care domină obsesiv întreaga lucrarea sugerează că autoarea este puternic 
marcată de traume psihice. 

Despre preferința copiilor pentru anumite game cromatice s-a 
vorbit în primul capitol al lucrării noastre. Acceptând că structura psihică, 
uneori nativă a fiecărui minor, se poate vedea în alegerea unor culori cu 
care operează în limbajul său plastic, putem concluziona că legarea doar 
de un sector al gamei cromatice se poate prelungi mult şi în perioada 
adultului. La minor suportul emoțiilor care îi dirijează comportamentul în 
relațiile cu mediul este decodificat foarte bine prin culorile pe care le 
alege pentru a-şi ilustra trăirile interne. Din aceste motive vom fi atenţi 
doar la acele game de colori pentru care copilul are afinități native, 
nedirijate de educaţia familiei sau a şcolii. În primul rând vom observa că 
la vârstele mici nu pot fi sesizate nuanţe fine sau tonurile apropiate din 
cadrul aceleiaşi culori. Sunt preferate culorile pure, adică cele aflate în 
registrul culorilor primare şi secundare. Griurile colorate sunt folosite 
foarte rar, mai mult întâmplător. Albul şi negrul sunt rareori folosite în 
crearea tonurilor închise ori deschise. Mai repede le găsim întrebuințate 
în starea lor pură, iar diluarea negrului în apă naşte efecte de ton 
întâmplătoare, nedirijate intenţionat. Din aceste motive în lucrările 
preşcolarilor, încă de la grupele mici, distingem o preferință pentru 
culorile vii, care-şi impun prezența doar prin contrastele fireşti dintre ele. 

S-au ocolit în aprecierile noastre de mai sus funcţiile simbolice ale 
culorilor, pentru că ele diferă de la o ţară la alta, de la o grupare etnică la 
alta şi, uneori, îşi schimbă de-a lungul timpului semnificaţia chiar în 
sânul aceleiaşi etnii. Nu putem confunda simbolul culorilor cu 
semnificația lor în structura psihică. Simbolizarea culorilor este oriunde 
stabilită convenţional de societate. Spre exemplu, în creştinism, negrul 
indică tărâmul sumbru al morţii, iar albul — puritatea imaculată а 
Edenului. De-a lungul a mii de ani însă, în religia egipteană, mai veche 
şi mai lungă decât creştinismul nostru, acelaşi negru simboliza dragostea 
pentru viaţa terestră care era condiționată de mâlul fertil adus anual de 
revărsarea Nilului. În schimb, albul simboliza spaţiul ocupat de spiritele 
celor morți. Un timp în Imperiul Bizantin violetul era culoarea doliului, 
iar roşul purpuriu simboliza viața şi era asociat culorii din camerele 
palatului imperial unde erau născuți moştenitorii tronului. Tot pentru a 
menţine informația la obiect, nu s-a atins aici problema predilecției 
pentru anumite game cromatice a unor curente artistice sau a culorii 
oglindite de gustul modei. Apreciem primele afinități pentru culoare ale 
copiilor pentru că sunt native, ţin de structurile lor psihice, nu de etnie 
sau de сопуепіепќе sociale şi nu suferă mutații majore în timp. 

Când un copil normal desenează singur, îşi iubeşte lucrarea ca pe 
un jurnal intim sau, mai bine spus, ca pe sine. Transpus cu totul în actul 
creaţiei sale, este auzit uneori cum povesteşte pentru sine ceea ce 
pictează. Chiar dacă la grădiniţă sau în clasele primare imaginaţia sa este 
îndrumată de tema lecției, el îşi transpune pe hârtie opinia personală 
legată de respectiva temă. Lucrarea sa este echivalentul esecului din 
literatura cultă. Şi conştient de autenticitatea imaginii ре care o creează, 
deseori copilul îşi revendică dreptul de autor al viziunii artistice, acuzând, 
spre exemplu: ,„ Doamnă, Gigel s-a luat după mine!” Apreciem prin asta 
că minorul, deşi e lipsit total de informaţii teoretice privitoare la frauda 
imitaţiilor sau а falsificării operelor de artă, intuieşte perfect importanța 
desenului original ca dialogul eului său cu restul lumii. Nu există situaţii 
identice la orele de educaţie fizică sau de muzică, unde toată clasa 
execută în ritm aceleaşi mişcări sau cântă în cor aceeaşi partitură. 

Acceptând că desenul preşcolarului reprezintă oglindirea felului în 
care el vede şi gândeşte lumea, trebuie să înțelegem că nu-i corect să 
intervenim cu creionul sau cu pensula în scopul corectării viziunii sale. 
Desenul copilului conține gândirea specifică vârstei sale, iar noi, de 
vreme ce nu ne propunem să-i implantăm prematur o gândire majoră, cu 
tot modul nostru de a percepe lumea externă, atunci când îi corectăm 
lucrarea după tiparul înţelegerii noastre mature, iscăm scepticism în 
gândirea minorului, derută şi neîncredere. Producem, fără să ne dăm 
seama, ruperea acelei punți care ţinea legată lumea psihicului său de 
desenul prin care nu făcea altceva decât dovada că acel psihic există viu, 
simte şi gândeşte. E cum ni s-ar impune nouă să vorbim cu străini la 
telefon într-o limbă pe care nu o cunoaştem deloc. Când impunem prin 
corecturi maniera noastră de a desena, dovedim practic că nu înțelegem 
nimic din ideogramele copilului. Pus în această situaţie, minorul, departe 
de a contrazice adultul — pe care tot timpul îl consideră modelul 
năzuinţelor sale — ajunge în scurt timp la convingerea că nu are talent şi 
renunță să-şi mai deseneze ideogramele în care, până atunci, credea 
foarte mult. Şi când copilul nu mai desenează, îşi pierde practic, 
ireversibil, una din cele mai importante posibilităţi de a-şi face cunoscute 
trăirile. La înfăţişarea desenului ideoplastic nu se mai poate întoarce. 
Având o mare încredere în judecata matură a mamei sau a educatoarei, va 
păstra în memoria sa imaginea acelor corecturi ca pe nişte şabloane şi, 
crezându-le adevăruri, le va reproduce ani de-a rândul în următoarele sale 
desene, până va ajunge să vadă singur, mai bine, lucrurile. Trist, însă, 
este faptul că majoritatea oamenilor rămâne toată viaţa lor la acest nivel 

de a desena sau refuză total s-o mai facă, convinşi cu toții din faşă că nu 
au talent. Îndrumarea lucidă a educaţiei plastice încă din grădiniță, 
condiționează viitorul marilor talente. Aşa cum ştim, cu multă răbdare, să 
ne învăţăm copiii limba maternă, trebuie să ştim că sinceritatea 
imaginilor prin care ne fac cunoscute trăirile lor psihice, se cere şi ea 
respectată. Altminteri purtăm întreaga vină că nu mai apar în lume titani 
ca Rafael, Leonardo da Vinci sau Michelangelo. 

În concluzie, vom dirija educaţia plastică a copilului 1а orice nivel 
al vârstei sale, începând chiar de la grupa mică а grădiniţei. Dar la ora de 
desen, educatoarea trebuie să-şi restrângă cu multă atenţie activitatea de 
îndrumare a copiilor mai mult la pregătirea lecției, la îndemânarea 
privind folosirea materialelor de lucru, familiarizarea minorilor cu 
limbajul de specialitate, dirijarea atenţiei spre tema în lucru, şi stimularea 
activității creative prin toate mijloacele de care dispune. De o mare 
importanță este şi analiza finală a lucrărilor. Încurajați în timpul lucrului 
prin aprecieri verbale ori prin expunerea la vedere a lucrărilor bine 
terminate, copiii prind încredere în posibilităţile lor de creaţie. În rest, 
privind felul în care îşi ilustrează înţelegerea, ei trebuie lăsaţi să se 
descurce singuri, că se pricep s-o facă foarte bine. Nu vom corecta 
niciodată cu creionul ori cu pensula desenul copiilor. Aşadar, metoda cea 
mai indicată pentru educaţia esteticii vizuale la această vârstă constă în 
primul rând în aprecierea produselor artistice. Legată de această 
apreciere, este dăunătoare şi notarea prin calificative certe a lucrării, 
bazându-ne doar pe impresia artistică conținută în lucrări. În primul rând 
copiii nu-şi propun să creeze valori artistice. E bine să vedem la finalul 
lecţiei, doar lucrări terminate sau neterminate. Pentru că există lucrări 
care atestă concentrarea atenţiei pe tot parcursul elaborării şi lucrări care 
demonstrează că atenţia copilului s-a mutat, în timpul lucrului, în alt 
sector de activitate. O notare corectă cu calificativ mare, urmăreşte în 
planşa desenată dovada unei angajări depline în necesarul de efort. Pentru 
înțelegerea valorii de conținut, uneori este bine ca însuşi adultul să 
solicite explicaţii minorului în legătură cu semnificația imaginii pe care o 
creează. Având şi această cunoaştere, educatoarea sau învățătorul pot 
decripta mai uşor mesajul ideatic, întreg sau întrerupt, conținut de oricare 
dintre desenele copiilor. Nevoia şi dorinţa de a comunica idei şi stări 
emoționale prin intermediul desenelor este foarte mare. Aşa se explică 
numărul uriaş de grafieri creat de minor în perioada copilăriei. Toate 
aceste imagini reprezintă formele unei arte cu totul intelectuale. Uncori, 
datorită manipulării lejere a materialelor, dar mai ales datorită 

spontaneității, prospețimii şi sincerității imaginii create, întâmplarea face 
ca desenul copiilor să atingă performanţe artistice uimitoare — deşi inițial 
ei nu şi-au propus asta — performanțe la care noi nu mai putem ajunge, 
căci prin natura firii, nu mai putem gândi şi simți ca în copilărie. 

Fig. 49. Primăvara — Andrei Munteanu, 4 ani. Observăm o lejeritate în crearea 
unei dominante cromatice animată de flori, de firele verzi de iarbă şi de albastrul 
norilor. Interesant e cum imaginea omului împrumută nuanțe din ambient. 

CAPITOLUL III 
DESPRE CREATIVITATE 


Creativitatea este un gen de activitate umană complexă şi 
valoroasă, ce poate fi definită prin produsul actului creator, procesul care 
duce la acel produs, calități ale personalității şi factori de mediu. 

În sensul celor discutate până acum despre desenul ideoplastic, 
vom încerca să vedem activitatea plastică a copilului în contextul 
creativității, pornind chiar de la notele definitorii ale acesteia. Arta este 
cea mai înaltă formă a muncii omeneşti. Oriunde, ea se impune printr-o 
formă inedită sau o imagine nouă a unor aspecte cunoscute de oameni în 
timp. De altminteri, amprenta noului care trebuie să existe în orice obiect 
artistic, se cuvine să fie în primul rând evidenţiată atunci când vorbim 
despre creativitatea oricui. Termenul de originalitate, mult folosit în 
textele estetice de factură tradițională, desemnează poate cel mai bine 
caracterul particular al unicităţii artistice. E vorba de un unicat nu obţinut 
la întâmplare, ci gândit, conceput, elaborat în conformitate cu o idee 
existentă inițial, îmbogăţită şi definitivată pe parcursul prelucrării directe 
a unui material. Vechii greci identificau termenul de artă cu abilitatea 
stăpânirii perfecte a tehnicităţii de prelucrare manuală a unor materiale şi 
aveau pentru asta cuvântul techne. Am înţelege din asta că ar fi vorba de 
artizanat, dar tot ei mai considerau că pentru realizarea frumosului nu 
sunt suficiente doar priceperea şi îndemânarea. Mai trebuia talent şi 
inspirație. Deci, operă de artă era obiectul creat cu meşteşug de o 
persoană dotată cu vocaţie sau talent, într-un moment de inspiraţie, o 
prezenţă rară, care făcea dovada unei abilități performante. Astăzi, după 
scurgerea câtorva milenii, adăugând, schimbând sau înlocuind fraze, 
practic gândim la fel. 

Când discutăm despre creaţie la copii, trebuie să luăm în calcul că 
nici experienţa lor de viață, cu totul limitată, nici maturizarea structurii 
lor psihice nu sunt în măsură să asigure fundamentul pentru creaţia 
artistică în sensul real al acesteia. A crea înseamnă a produce ceva nou 
comparativ cu ceea ce există. De aceea noutatea produsului, adică 
originalitatea, este nota definitorie a oricărei creaţii. Cota de originalitate 
constă în noutatea care separă produsul respectiv de ceea ce exista deja ca 
un fapt cunoscut, iar despre cel care produce se poate spune că este, mai 
mult sau mai puţin, creator. Cel care dovedeşte o originalitate pregnantă 
este talentat, deci este creativ la un nivel superior. Fiindcă vom atinge în 
unele secţiuni ale cursului şi arta practicată de adult, vom arăta nivelurile 

creativităţii identificate după criteriul gradului de originalitate, aşa cum 
sunt văzute de psihologul american Irving Taylor. 

1. Creaţia expresivă. La acest nivel creația este o expresie 
independentă în care îndemânarea, originalitatea şi calitatea produsului 
nu sunt importante. Din cele cunoscute până acum, constatăm că toți 
copiii până la vârsta de 7-8 ani, adică preşcolarii, sunt la nivelul creației 
expresive. 

2. Creaţia productivă reprezintă nivelul comun de creativitate, 
unde produsele seamănă între ele. Observăm nu doar o repetare a 
modelului în cadrul aceleiaşi planşe, dar şi faptul că cei mai mulți copii 
desenează la fel corpul uman. Lucrările artistice ale elevilor din clasele І 
— IV se pot încadra aici. Din preocupările adulţilor, pentru că obiectul 
rezultat nu reprezintă noutate, ci multiplicarea în module a elementelor 
plăcute văzului, la acest nivel se află artizanatul. 

3. Creația inventivă. La acest nivel creatorul este preocupat să 
descopere sau să elaboreze ceva nou — mai mult în domeniul tehnicității 
— în comparaţie cu ceea ce se cunoştea până atunci. Abia de acum putem 
vorbi de apariţia unor produse artistice, mai mult sau mai puţin autentice. 
Această inventivitate nu poate fi întâlnită la preşcolari, iar la şcolari, 
plăcerea de a lucra într-o manieră nouă, nu putem aprecia că apare la toți 
odată, la limita unei vârste, aşa cum apar dinții la vârsta majoratului. 
Inventivitatea se întâlneşte la toate produsele artistice unde acțiunea 
creativității este conştientizată. Ea se iveşte foarte rar la şcolarii din 
gimnazii, e remarcată la elevii din licee, se dezvoltă 1а artiştii amatori şi 
devine o componentă reală a entității artistului profesionist. 

4. Creaţia inovatoare. La acest nivel opera aduce o schimbare 
semnificativă a ideilor şi a principiilor din domeniul respectiv, schimbare 
care va duce la o nouă direcţie, la o nouă orientare a viziunilor artistice 
anterioare. Creaţia inovatoare implică perceperea unor relaţii noi şi 
neobişnuite între părți care înainte erau separate (|.Taylor). Ea separă 
între ele şi defineşte fiecare dintre curentele artistice care s-au succedat 
de-a lungul istoriei, mai ales în secolul al XIX-lea în Europa. Ea explică 
ruperea Renaşterii de Gotic, a Romantismului de Realism, ori separarea 
Impresionismului de Academism. Creatorii care au ridicat la nivelul cel 
mai înalt stilistica unor curente ori au fost inițiatorii acestor stilistici prin 
stabilirea unor noi coordonate în viziuni, sunt considerați artişti de mare 
valoare, uneori chiar genii. 

5. Creația emergentă reprezintă nivelul cel mai înalt al 
creativității. Aici un principiu total nou sau o ipoteză nouă apare la 

nivelul cel mai profund şi mai abstract (1.Тау1ог). Opera de artă 
depăşeşte în acest caz nivelul de a fi contemplată ca expresie a unei 
estetici, ajungând să fie considerată probă a unei noi conduite morale, 
civică sau religioasă, superioară, capabilă să schimbe pentru mult timp 
gândirea artistică, estetica sau chiar mentalitatea unui întregi societăți 
umane. Este cota atinsă de marile genii sau de titani. Aici îi situăm pe 
Leonardo da Vinci, Michelangelo, Albrecht Durer, El Greco, Rembrandt, 
Francesco de Goya, Georges Braque, Pablo Picasso şi Constantin 
Brâncuşi. 

Acceptând aceste cinci niveluri în ierarhia creaţiei, vom sublinia 
că desenele preşcolarului nu pot fi judecate din punctul de vedere al 
originalității. De altfel, la începutul temei s-a vorbit suficient despre 
aspectul imaginii create de copii, dar şi despre asemănarea între ele a 
desenelor create la vârsta cuprinsă între 3 şi 7 ani, de toţi copiii lumii. 
Procesul creației apare ca o refolosire flexibilă şi surprinzătoare a 
experienței şi cunoştinţelor umane. Ori, copilul la această vârstă nu 
dispune de suficientă experiență şi cunoştinţe. 


Ш.1. CREAȚIA ELEVULUI DIN CICLUL PRIMAR 


La această vârstă, deşi desenele copiilor încă mai oglindesc interferența 
dintre realismul logic şi realismul vizual, observăm apariția unor imagini 
noi care se datorează dezvoltării acuităţii vizuale şi capacităţii de 
acomodare a vederii la diferite distanțe. La nivelul clasei I şi a I-a 
interpretarea formelor şi a culorilor e dominată de optica unei logici 
afective, dar se simte influența percepţiei vizuale. 

Se poate remarca în lucrări ilustrarea unor noi informaţii privind universul 
înconjurător şi îmbogățirea lexicului grafic. Progresiv, apare şi o 
ierarhizare a intereselor minorului în sfera noilor cuprinderi, ca şi modul 
cum el caută să pătrundă în esenţa lucrurilor. Pe măsura dezvoltării lor 
psihice, a îmbogăţirii experienței de viaţă, la care se adaugă şi noile 
informaţii despre mediu oferite de şcoală, copiii sunt tentaţi să-şi 
desenul practicat cu pensula şi apare nevoia de-a vedea colorată întreaga 
suprafaţă a paginii. Posibilitatea culorilor de a sugera cald sau rece este 
corect utilizată în atmosfera rece a ansamblului, în contrast cu imaginea 
caldă a casei. 

Fig. 50. Primăvara - David Alexandru, clasa 1. Lărgirea sensibilă a paletei 
cromatice, stăpânirea unitară a compoziţiei şi prezentarea soarelui ca sursă de 
lumină, fără chip de om, toate acestea reprezintă informaţii noi, care lipseau la 

preşcolari. 


Copilul are o mai bună capacitate de a aprecia vizual diferențele 
de lungime ale unor linii aflate în mediu. Trebuie să subliniem că se 
apreciază mai corect liniile verticale decât cele orizontale. Între 6 şi 9 ani 
copiii subestimează lungimile. Se acceptă mult mai uşor copierea 
semnelor grafice aflate pe o suprafață plană de hârtie decât cele sugerate 
de elemente din natură. Este dificilă şi imitarea unor forme geometrice, 
deoarece solicită atât controlul muşchilor mici ai degetelor şi braţului, cât 
şi capacitatea de a percepe relații spaţiale, raporturi de mărime etc. 
Psihologi ca Hurlock, L.J.Cronbach şi Gesell au considerat că există o 
corelaţie între dezvoltarea neuromusculară şi inteligență. Tot ei au 
susținut şi ideea că un indiciu al dezvoltării inteligenţei este capacitatea 
copilului de a reproduce figuri geometrice. Astfel, un copil de cinci ani 
poate reproduce, cu imperfecțiuni, un triunghi, dar un copil mai mic de 
şapte ani nu poate reda imaginea unui romb. lar capacitatea de a 
reproduce din memorie figura simplă a unui om apare şi mai târziu. 

Aceasta se întâmplă pentru că desenarea oricât de simplă a elementelor 
cere nu numai dexteritate manuală ci şi înțelegerea raporturilor spaţiale 
dintre segmentele modelului. 


de expresie ale liniei şi petei de culoare sunt percepute cu multă luciditate, dar, 
la început, minorul le adaptează fortuit la imaginile sale anterioare despre 
mediu. 


Se consideră că, în lejeritatea transpunerii elementelor grafice pe 
foaia de hârtie, subiectul depinde şi de stângăcie. Este vorba de tendința 
de a utiliza mâna stângă mai mult decât mâna dreaptă. După unele 
statistici, cam 4% din populaţie are această tendinţă, în general persoane 
de sex masculin. De-a lungul timpului, s-au formulat mai multe explicații 
în legătură cu cauza naturală a stângăciei. Una dintre ele se bazează pe 
activitatea dominantă a emisferei cerebrale drepte, când, în mod obişnuit, 
activitatea motrică este dirijată din zona emisferei stângi. Nu putem 
afirma că există o regulă care obligă subiectul să folosească la scriere, la 
desen sau la mânuirea arcuşului pe strunele viorii, doar mâna dreaptă. O 
atitudine corectă este să nu forțăm copilul să folosească mâna dreaptă 
când înclinația lui înnăscută este de а folosi mai mult stânga. Această 
constrângere, numită  /ateralism forțat, îi creează minorului stări 
tensionate, complexe de lungă durată şi duce chiar la tulburări 

funcţionale cerebrale. Oameni stângaci există mulţi şi nu desfăşoară, 
izolaţi de societate, doar activități specifice lor. E bine chiar să notăm că 
unul dintre marii titani ai omenirii, Leonardo da Vinci, geniu neegalat în 
multe domenii de cercetare şi idolul tuturor inventatorilor şi creatorilor 
de artă care s-au născut în ultimele cinci secole, a fost stângaci. 


Fig. 52. Јата - Dumea Bogdan, clasa a II-a. 


Ca să înțelegem modul de manifestare a creaţiei la copilul de 7-11 
ani trebuie să ţinem cont de caracteristica acestei vârste. Distingem 
diminuarea  egocentrismului, specific copilăriei mici, şi orientarea 
obiectivă a intereselor. De aceea, procesul imaginaţiei ocupă un plan 
secund în comparaţie cu preocuparea deosebită pe care şcolarul o acordă 
realităţii obiective. El este mai receptiv la relaţiile dintre obiecte şi 
fenomene, începe să fie atras de cercetarea aspectelor lor fireşti, de aceea 
imaginaţia nu mai are acelaşi rol important pe care-l avea în perioada 
preşcolară. Vom vedea că ea revine, totuşi, în adolescenţă. La stadiul 
acesta însă, copilul optează pentru real, ceea ce se observă foarte bine şi 
în desene. Tot în ele se mai observă ponderea mereu crescândă, o dată cu 
vârsta, а cunoştinţelor obținute sistematic Іа diferite obiecte de 
învățământ. Se menține totuşi o anumită tendință spre fabulație datorată, 
în primul rând, dorinţei copilului de a ieşi în evidență. 

Fig. 53. Compoziţie cu oameni în natură - Bianca Gheldiu - 8 ani. 

Fig. 54. Curcubeul - Poştoacă Adrian, clasa a I-a. Cunoştinţele despre fenomen 
reies din apariţia soarelui în timpul unei averse de ploaie sugerate prin albastrul 
ce inundă o atmosferă fără orizont. Prin flori minorul sugerează primăvara, iar 
prin pata de ocru din dreapta arată că apa ploii poartă la vale mizeria adunată 
încă din toamnă pe acoperiş. 


Distingem la copiii din ciclul primar posibilitatea de a realiza 
imagini mult mai apropiate de aspectul lor fizic, față de cum o făceau 
când erau la grădiniță. Apare la acest nivel şi interesul pentru tehnicități 
noi, diferite de cele cunoscute anterior. Printre acestea întâlnim des 
schiţarea colorată pe foaia hârtiei, direct cu pensula, a viitoarei lucrări. 
Este lărgită paleta cromatică prin perceperea culorilor terțiare şi a 
tonurilor. Copiii mai mari, când desenează obiecte şi ființe, încep să fie 
atraşi oarecum şi de aspectul uşor decorativ al lucrării, prin folosirea 
simetriei şi a ritmicității. Această tendință ajută, la nivelul clasei a IV-a, 
să fie înţeles sensul de compoziţie al desenului, în care componentele 
alcătuiesc un întreg dominat de exprimarea unei idei sau a unui 
eveniment. 

Fig. 55. Primăvara în pădure - Constantinescu Dalia, clasa a П-а. Apreciem 
armonizarea vie a verdelui crud cu coronamentul înflorit al copacilor, ca şi 
cărarea brună care leagă în mod fericit cele două registre ale compoziției. 


În ultimele două decenii, datorită progreselor tehnice şi a 
mijloacelor de informare, se remarcă la copii un orizont de cunoaştere 
greu de imaginat de părinţii lor, când aveau aceeaşi vârstă. Еаѕсіпай de 
noutăţile lumii moderne, elevii din clasele mici oglindesc fără rezervă 
în lucrările lor aspectele acesteia. Repertoriul tematic se măreşte. Dacă 
în timpul grădiniţei desenele copiilor prezentau uimitoare asemănări 
între ele, în orice parte a globului, o dată cu intrarea în şcoală, se 
remarcă în lucrări diferențe datorate mediului geografic, îmbogățirii şi 
orientării spirituale a elevului şi — in mare măsură — datorate educaţiei 
şcolare. Se vede tot mai limpede, prin intermediul acestor creaţii, cum 
se adânceşte complexul proces de integrare socială a copiilor, cum se 
imprimă asupra spiritului lor caracteristicile intelectuale, morale şi 
culturale ale societăţii căreia aparțin. 

Fig. 56. Primăvara la țară - Lupu Rebeca, clasa a П-а. Atentă să ilustreze toate 
cunoştinţele sale despre anotimp, eleva pictează, în afara unei case mari, arbori 
înfrunziţi, cu flori în ramuri care diferă de la un copac Іа altul, soare şi nori ре 
cer, flori şi iarbă pe pământ, un câine care renunţă la căldura cotețului şi — 
foarte important — un gospodar care îşi transportă cu căruţa, tractată de cal, 
gunoiul de grajd la ogor. 


În timpul orelor de desen se recomandă îndrumarea atenţiei 
elevilor, pe cât posibil, spre formele reale ale lucrurilor pe care le redau 
pe hârtie. Aşadar aprecierile vor avea în vedere şi realismul imaginii. 
percepere, se recomandă ca elevii să fie familiarizați şi cu folosirea unor 
instrumente adecvate, ca andreaua sau firul cu plumb, prin care se asigură 
observarea mai atentă a coordonatelor, a raportului între părți şi a 
poziționării elementelor în ambient. Tot la această vârstă încep pregătirile 

Fig. 57. Peisaj de primăvară - Radu Andrei, clasa а Ш-а. Expresivitatea 
elementelor de limbaj plastic sunt bine înțelese, aşa încât punctul, linia şi pata 
de culoare sunt folosite cu lejeritate în ilustrarea mulțimii de flori, a copacilor şi a 
crengilor fără frunze, toate profilate pe o pajişte de un verde proaspăt. 

Fig. 58. Peisaj de primăvară - Vuţei Măgduţa, clasa a III-a. Prin aceleaşi 
procedee, eleva ilustrează anotimpul cu mai multă atenţie la raportul dintre 
elementele ce compun copacul. Dovedeşte măiestrie şi sensibilitate în crearea 
unor nuanţe proaspete de culori prin care sugerează bine perspectiva, dar 
copacii sunt repartizaţi cu aceeaşi mărime pe întreaga suprafață a lucrării, aşa 
cum desena în clasele mai mici. 

Fig. 59. Poluarea - Piţigoi Marius, clasa a III-a. Ideea poluării, mult mediatizată 
şi prin şcoli, e înțeleasă în sensul ei nociv şi redată în culori murdare care 
întunecă tot cerul şi chiar iarba din spațiul terestru. Vâlvătaia şi ferestrele sunt 
redate şi ele prin culori ostile, iar zidul locuinţelor sunt complet negre de 
funingine. Interesantă ni se pare şi sugerarea ideii că focul generator de toxine 
este întreţinut de oameni, drept pentru care ei sunt răspunzători de mizeria din 
mediu. 

Fig. 60. Toamna - Pălărie Ovidiu, clasa a IV-a. Se observă că, în afara cunoaşterii 
corecte a principalelor elemente de limbaj plastic, elevul poate folosi în tablou o 
dominantă cromatică în sensul unei atmosfere generale. Caldul plăcut al imaginii 
este susținut de registrul de jos unde culoarea verde, singura шӯй de rece, 
împlineşte prețiozitatea tabloului. Doar си un singur рот, care apare mai mult ca 
pretext de figuraţie, prin intermediul unei mulțimi de nuanţe calde dominate de 
огап], autorul creează un tablou de autentică valoare artistică. 

Fig. 61. Toamna - Răducioiu Emilia, clasa a IV-a. Aceeaşi temă este realizată 
foarte bine, la aceeaşi clasă, de foarte mulți elevi sub îndrumarea atentă а 
institutoarei. Observăm şi în această planşă o mare lejeritate în mânuirea 
registrului cald al culorilor, cu posibilitatea de a crea impresii mişcate prin pete 
alungite oblic, prin linii şi puncte. 


Ш.2. CREAȚIA ELEVULUI DIN CLASELE V-VIII 


Trăsăturile caracteristice ale desenelor semnate de copiii aflați 
între 11 şi 14 ani sunt dominate de un anume realism care se dezvoltă şi 
se maturizează odată cu înaintarea în vârstă. Un rol foarte important în 
orientarea spre realism a imaginilor create, îl joacă diversificarea pe 
specialităţi a activităţii şcolare. La nivelul claselor V-VI observăm efortul 
de-a reda mişcarea specifică omului şi animalelor cunoscute, ca şi a 
fenomenelor spaţiale. Viaţa copilului este marcată printr-o dezvoltare 
psihică intensă. Câmpul vizual se dezvoltă foarte mult, precum şi vederea 
în adâncime. 

Fig. 62. Toamna - Bălăceanu Cristina-Elena, clasa a V-a. Folosind bine noile 
informaţii despre punct, linie şi pată de culoare, eleva păstrează totuşi imaginea 
naturii aşa сит o vedea când era mică, şi anume: lacul, casa şi pomii îşi au baza 

pe muchia de jos a foii, hornul e înclinat iar trunchiul copacilor e foarte gros. 


Aproape nefolosită în perioada primelor patru clase de şcoală, 
imaginaţia începe să-şi reintre în drepturi în crearea lucrărilor de artă. 
Apare spiritul analitic care, asociat cu văzul, favorizează apariția 
desenelor realiste în care putem distinge chiar viziuni personale. 
Obiectele depărtate încep să fie desenate în mod intenţionat mai mici, 
pentru redarea perspectivei spaţiale. Lărgirea paletei cromatice continuă 
prin acceptarea griurilor colorate şi a uriaşului număr de nuanţe şi tonuri. 
ceea ce permite înţelegerea valorii reale a lucrărilor de artă cu care elevul 
vine în contact. Deşi principala preocupare rămâne înţelegerea şi redarea 
imaginii reale a formelor existente în mediu, copilul începe să fie într-un 
fel preocupat şi de formele sale de exprimare artistică. 

Fig. 63. Fiinţă în ambient - Oproiu Нейа, clasa a V-a. În baza 
informaţiilor reale despre valorile artistice autentice şi condusă de admiraţia 
pentru vitraliile din bisericile gotice, eleva creează, prin pete de culori 
fragmentate într-un mozaic interesant — cu mulțimea elementelor legate între ele 
prin linia desenului negru — imaginea unui dialog între eul viu al fiinţei şi mediul 
aparent ostil. Interesant este că întreaga compoziţie, puternic colorată şi plină de 
tensiune, e structurată doar pe contrastul complementar dintre două culori: roşu 
şi verde. 


Fig. 64. Basme şi legende - Pârşan Laura, clasa a VI-a. Plină de imaginaţie, 
autoarea îşi propune o ilustrare narativă a basmului. Plecând de la prologul a 
fost odată din stânga-sus, sunt redate o mulțime de momente, până în registrul 

de jos unde un final fericit este sugerat printr-o rochie de mireasă, ori altul 
dramatic, prin capete tăiate. 


Observând particularitățile acestei vârste, înțelegem că tematica 
lecţiilor de desen nu va mai fi dirijată doar de conţinutul basmelor sau al 
legendelor, ca la grădiniță sau la şcolarii din clasele mici. Imaginile 
pictate de elevii ciclului gimnazial pot reflecta întâmplări din viaţa lor 
zilnică. În acelaşi timp apar teme care solicită mult fantezia şi imaginaţia 
minorului, cum ar fi momente din viața exploratorilor subacvatici, а 
piloților de avioane supersonice, cosmonauţi, marinari, speologi etc. Se 


99 


remarcă tendinţa tot mai pregnantă de afirmare a personalităţii, împletită 
cu dorința de inițiative personale şi de a realiza lucruri frumoase. Este 
perioada cea mai bună pentru dezvoltarea receptivității şi sensibilităţii 
elevilor pentru frumosul din realitatea mediului. Pictura, sculptura şi 
artele decorative, prezente mereu în concursurile şi simpozioanele 
şcolare, oferă multe posibilități de afirmare. Se observă că în mod 
constant, copii cu note mari la toate materiile, sunt foarte buni şi la desen. 
Creşterea capacității de apreciere a artei şi dorința de a crea valori 
artistice, conduc copiii cuprinşi între 12 şi 14 ani la idolatrizarea unor 
personalităţi istorice din domeniu sau a celor prezente în viaţa lor şi le 
marchează puternic evoluţia. Trebuie subliniat totuşi că în perioada 
pubertăţii se manifestă şi un oarecare nonconformism față de opiniile 
adultului, acesta fiind о formă a negativismului puberal, care apare ca о 
etapă firească a dezvoltării şi corespunde nevoii de afirmare a conştiinţei 
de sine. 


Fig. 65. Oraşul - Нагјовеапи Laura, clasa a VIII-a. Observăm preocuparea 
serioasă pentru aspectul real al naturii. Vedem separarea prin culori distincte a 
elementelor, sugerarea unor străzi prin înşiruirea logică a caselor, ca şi 
repartiția petelor de culoare într-un ritm viu, plăcut ochiului. 

În jurul vârstei de 12 — 13 ani unii copii desenează animați mai 
mult de o dexteritate motrică şi urmăresc să se afirme prin asta. Greşim 
dacă apreciem o lucrare numai după tehnica grafică adoptată şi nu după 
conținut sau după sensibilitatea explicată de timiditatea cercetării. De 
multe ori aceşti buni desenatori sunt simpli copişti care fac desene după 
imagini din cărți, după fotografii, după tablouri sau după alte desene, fără 
să contribuie cu ceva creativ. Se întâlnesc cazuri când se reeditează de 
zeci de ori, ca un şablon, aceeaşi imagine, ajungându-se la un fel de 
automatism саге usucă sfera imaginaţiei. E cazul cunoscutelor 
automobile desenate de băieți, ori siluetele feminine desenate de fete. 
Aceste lucrări duc treptat la nemulțumiri, la jena faţă de realizările 
anterioare, la neîncrederea în valenţele proprii şi, în final, la abandonarea 
creativității. Ţinând seama că la baza acestor eşecuri au stat totuşi 
dexterități plastice, profesorul e dator să-i redea minorului bucuria realei 
cunoașteri prin cercetarea corectă a diferitelor aspecte din mediu. 


Fig. 66. Toamnă târzie - Botescu Oana, clasa a XI-a. Autoarea redă tensiunea 
acumulată de mediu înaintea unei furtuni care poate fi de proporții serioase. 
Ilustrarea realistă a naturii se bazează pe experiența mai multor ani de 
observaţii şi cercetări, atât în ce priveşte mediul extern, cât şi în manipularea 
posibilităţilor de expresie ale petelor de culoare şi ale liniei. 

Fig. 67. Compoziţie nonfigurativă, acromatică - Kirițescu Cristina, cl. a XI-a. 
Prin alternarea unor pete de griuri neutre plimbate de la alb până la negru, prin 
evitarea direcțiilor orizontale şi verticale, prin alăturarea unor pete mici, 
sensibile, la unele mari, care domină suprafaţa, ca şi prin puterea abruptă а 
tonului, autoarea creează o compoziție care sugerează mişcare tensionată. 

Fig. 68. Compoziție nonfigurativă, acromatică - Tita Magdalena, clasa XI-a. 
Vibraţia neanticipată, spontană şi plină de sensibilitate a suprafețelor, relevă ип 
subiect cu înclinații spre aspectul sensibil al conjuncturilor. Planşa e mai 
aproape de spațiul oniric decăt de realitatea vie. 


Începând cu nivelul pubertăţii se impune ca dascălul, саге 
răspunde de educaţia plastică a elevilor, sa fie licențiat în arte. 
Competența cunoştinţelor sale trebuie să corespundă oricărei năzuinţe a 
minorului de a se orienta lucid în tărâmul, destul de dificil, al artelor. 
Pregătirea fiecărei lecţii de desen trebuie să includă şi prezentarea unor 
opere semnificative din creaţia unor artişti consacrați, cu îndrumări 
competente pentru perceperea realei valori a acestora. Atenţia elevului 
trebuie condusă spre receptarea operelor de artă pentru a-şi forma un gust 
estetic elevat. În sensul acesta profesorul trebuie să-i facă asociaţii şi 
diferențieri pe baza сотрагайеї şi să-i deprindă cu evaluarea în funcție 
de criteriile specifice artei, criteriile estetico-emoţionale şi criteriile 
raţionale. În context, elevii trebuie avertizaţi aproape continuu asupra 
kitsch-ului ca fenomen de pseudo-artă. 

Fig. 69. Compoziţie nonfigurativă, acromatică - lacobciuc Daniela, clasa a XI-a. 
Dinamica echilibrată printr-o tendinţă de ascendere, ca şi dirijarea petelor prin 
linii certe, atestă o serioasă stăpânire a cunoştinţelor şi o orientare lucidă în 
atingerea năzuinţelor. 


Rezervăm câteva pagini din lucrarea noastră pentru prezentarea 
acestui fenomen, care apare în felul său, mai mult sau mai puţin, în orice 
cultură, în orice perioadă, ca nisipul aflat pe țărmul care defineşte, de jur 
împrejur, marea. 


1.3. DESPRE ARTĂ AUTENTICĂ, ESTETICĂ $1 KITSCH 


Se consideră că arta apare în preistorie, când omul începe să 
creadă că un obiect îi este agreabil fără ca însuşirile acestuia să-i 
corespundă unor nevoi fizice sau materiale. Ataşamentul față de el, 
păstrarea sa cu o altă preţuire față de cea rezervată obiectelor de uz, ca şi 
comunicarea acestei admiraţii către semeni, anunță primele însuşiri 
artistice ale omului. Într-o mare măsură aprecierea aspectului frumos al 
obiectului este dirijat de credința animistă şi se dezvoltă în strânsă 
armonie cu religia. Restul ființelor nu admiră nimic şi sunt lipsite total de 

Fig. 70. Imagine specifică kitsch-ului. Copiată de un maistru miner de pe о 
vedere tipărită de muzeele de ştiinţe naturale, autorul, din dorința de a da 
autenticitate şi unicitate lucrării, о iscăleşte, ceea ce reprezintă falsitate. Capul 
vulturului, ca şi proporţiile corporale, corespund mai mult imaginii unei găini. 

Fig. 71. Imagine kitsch, realizată şi еа de autorul figurii anterioare 

posibilitatea de a separa frumosul de urât . Animalul păstrează 
amintirea fiinţelor pe care le iubeşte, pe care le urăşte sau de care se 
teme; lipsit de puii săi sau de tovarăşa sa de viaţă, îl vom vedea murind 
de regret; dar nu-şi va face o relicvă din rămăşiţele lor pământeşti şi пісі 
din amintirea lor vreun soi de cult. ! 

Prin urmare arta aparține doar omului. Ea îl înalță peste condiția 
animalului şi se face simțită în primul rând prin posibilitatea de-a vedea 
frumosul din natură. Dar formele din natură nu pot avea acelaşi statut cu 
formele artistice. Frumosul mediului acesta există indiferent de voința 
noastră, deşi el ne modelează într-un fel sensibilitatea simţurilor. Spre 
exemplu, privind un peisaj scăldat în lumina colorată a unui răsărit de 
soare, simțim un fel de încântare, o stare optimistă. Cerul colorat al 
apusului ne poate trezi nostalgia unui trecut încheiat frumos. O nuieluşă 
firavă ne sugerează sensibilitate, în timp ce trunchiul masiv al unui 
copac cu scorbură ne poate ilustra grotescul. Umbra sau întunericul 
marchează o stare de reținere, incertitudine, frica de moarte sau teama de 
necunoscut. Trecerea de la umbră la lumină, strălucirea cerului albastru — 
înviorează, transmit uneori organismului chiar o bunăstare totală. Dar 
natura nu creează. Ea produce aspectele agreabile nouă, la întâmplare, 
prin interacțiunea fericită a unora dintre forțele sale asupra unui material 
determinat. Aşadar frumosul natural este infinit şi inepuizabil precum 
materia şi e conținut în structura sa firească. Acest frumos e perceput de 
от, mai mult sau mai puţin, în funcţie de posibilitățile simţurilor sale şi 
niciodată în totalitate. În afara frumosului natural, există şi frumosul 
artistic, cel creat de om cu scopul de a transmite sensibilitate, gândire sau 
sentiment. Principiul sau cauza primă a obiectului de artă este ca prin 
simpla sa vedere să aibă capacitatea de a transmite în sufletul privitorului 
sentimentul încercat de artist. La rândul său creatorul este permanent 
legat de oameni prin realismul şi ideaticul operei sale. Realismul 
înseamnă aici natura, baza tuturor imaginilor create, chiar dacă acestea 
sunt puternic modelate de ficţiune, iar prin ideatic înţelegem aportul 
propriei opinii, gândul conţinut de operă. Oricărui artist îi este imposibil 
să elimine din lucrarea sa atât realul, cât şi ideaticul. Cu toate acestea, 
dintre toate creaţiile omului, doar un număr restrâns poate întruni 
calităţile operei de artă. Doar cele care pot să trezească complexele unor 
trăiri, dispoziţii sau sentimente atunci când sunt privite. Atent la aspectul 


! Proudhon Pierre-Joseph — Principiul artei şi destinaţie ei socială, Editura Meridiane, 1987 

Fig. 72 La Posada - Nicolae Grigorescu. Peisajul ilustrează imaginea autentică 
a impresionismului românesc. 

Fig. 73. Surogat care preia forme din impresionismul semnat de Nicolae 
Grigorescu (Fig. 72). Modernismul este sugerat prin aplicarea pastei colorate cu 
ajutorul cuțitului de paletă, dar luminozitatea şi efectul cromatic impresionist nu 
sunt înțelese. Totodată cărarea ce şerpuieşte urcând, cu egală grosime, şi printre 
copacii din dreapta, fiindcă depăşeşte linia de orizont, dovedeşte necunoaşterea 

modificărilor optice datorate perspectivei artistice. 

ideal şi cel real din opera de artă, Pierre-Joseph Proudhon defineşte 
arta ca fiind o reprezentare idealistă a naturii şi a noastră înşine, în 
vederea perfecționării fizice şi morale a speciei umane. 

Întrucât frumosul, fie natural, fie artistic, nu există pentru cei 
incapabili de a-l vedea, ori pentru că nu este perceput de toţi oamenii cu 
aceeaşi acuitate de sentiment, educaţia estetică este tot atât de importantă 
în formarea omului civilizat, ca şi matematica, istoria, chimia, biologia 
sau alte discipline care пе  înzestrează, în felul lor, cu necesarul de 
informaţii pentru o bună integrare în social. 


Estetica este ştiinţa frumosului artistic. Prin ea înţelegem acea 
facultate proprie omului de a percepe sau de a descoperi frumosul sau 
urâtul, plăcutul şi dizgrațiosul, sublimul şi trivialul în persoana sa ori în 
lucruri şi de a-şi face din această percepere un nou mijloc de plăcere 
(Munro Thomas). Într-o altă formulare estetica este o ştiinţă a cunoaşterii 
senzitive. De altfel, cuvântul estetic vine de la grecescul aistetis саге 
înseamnă sentiment sensibil. 

Diferită de cunoaşterea artistică, mai uşor de abordat şi foarte 
apreciată pentru rezultatele ei imediate, e considerată cunoașterea 
ştiinţifică. Ştiinţa operează, prin intelect şi logică, cu concepte şi noţiuni 
existente, în timp ce arta cunoaşte prin intuiție şi operează cu imagini 
care exprimă. Spiritul artistului intuieşte făcând, formând, exprimând. 
Cunoaşterea artistică este independentă şi autonomă de cea ştiinţifică, 
iar forma еі de realizare este expresia. Expresia artistică este о 
manifestare a spiritului, nu un act mecanic, pasiv, natural. Ea este dusă pe 
culmile cele mai înalte de omul-artist care are o dotație specială pentru 
aceasta. Benedetto Croce nota în Estetica sa: În definitiv, fiecare dintre 
noi este puțin pictor, sculptor, muzician, poet, prozator, dar cât de puţin 
în raport cu cei numiţi astfel, tocmai pentru gradul ridicat în care posedă 
dispoziţiile şi energiile cele mai comune ale naturii umane; şi tot atât de 
puțin cât posedă un pictor din іпіші йе şi reprezentările unui poet sau 
chiar ale unui alt pictor. 

Este bine să mai notăm că expresia artistică nu poate fi decât 
individuală, spre deosebire de cunoaşterea ştiinţifică prin intelect, care 
este generală. De aceea vom considera că estetica este o ştiinţă despre 
individual. Acelaşi peisaj, spre exemplu, ori acelaşi buchet de flori aşezat 
în glastra de pe masă, dacă sunt pictate pe pânză de mai mulţi pictori, 
lucrările create de ei nu vor semăna deloc între ele. Colţul naturii există 

ca atare, dar pictura pe care o inspiră această natură e structurată pe 
modul de-a percepe şi de-a gândi al creatorului. Nu întâmplător se spune 
că fiecare artist îşi are ochiul său, ori “aşa a văzut artistul”. De felul cum 
e văzută o floare, aceasta are şansa de a deveni imaginea colorată a unei 
planşe dintr-un manual de botanică sau motivul unei picturi plină de 
sensibilitate, semnată de Ştefan Luchian. 

Opera de artă reprezintă forma unei adevărate performanțe 
realizată de o persoană dotată cu talent şi meşteşug. Condiţia ei 
particulară a determinat de-a lungul timpului nevoia de a-i fabrica 
înlocuitori prin care să fie cunoscută şi de oamenii care nu au 
posibilitatea să vadă originalul. Aşa au apărut înlocuitorii artizanali de 
artă, adică cei prelucrați manual, cum a fost făcut şi originalul artistic şi 
înlocuitorii tehnici-industriali de artă. 

În prima categorie intră copiile şi replicile, practicate 
pretutindeni încă din antichitate, în majoritatea cazurilor chiar de artişti în 
formare. Mari admiratori ai culturii greceşti, romanii au copiat fidel în 
marmură multe din sculpturile în bronz semnate de celebri artişti eleni, 
împlinind în felul acesta necesarul de cultură al lumii latine. Artizanatul, 
ca sector al artei populare, nu poate fi considerat înlocuitor. Deşi 
reprezintă o formulă artistică repetată în serie, artizanatul nu multiplică o 
operă autentică, semnată de un artist-creator. În perioada modernă, 
folosite їп scopuri culturale са mijloace de informare, apar 
succedaneele, identificate în lumea artelor prin reproducerile artistice. 
Aici întâlnim diapozitivul, caseta video, filmul de artă şi albumul de artă. 
Toţi aceşti înlocuitori de artă trebuie înțeleşi doar ca purtători ai unor 
informaţii corecte, dar niciodată nu pot reda, în toată puritatea sa, mesajul 
operei autentice de artă. Şi atunci, exceptând albumul de artă, pe care 
Andre Malraux îl considera „muzeu imaginar”, se recomandă ca 
vizionarea succedaneelor să fie însoțită de explicațiile unor specialişti. 


Surogatul este un termen apărut în limbajul artelor în ultimele 
două secole, odată cu crearea unei pături sociale noi la periferia 
industrializată a marilor oraşe. 

Populaţia zonei era venită din mediul rural, necultivată estetic prin 
expoziţii, muzee sau literatură de specialitate. 

Cum accesul la arta autentică necesita efort de înțelegere $1 un 
oarecare timp de instruire, noul mediu — nici rural, nici urban — a permis 
acceptarea unor produse artistice ieftine, realizate prin tehnologii 
perfecţionate, în condiţiile unei chimii moderne. 

Fig. 74. La rue de ГЕрісегіе a Rouen - Pissaro J.R. Marele pictor introduce în 
tematica impresioniştilor imaginea tumultoasă a străzilor pariziene. 

Fig. 75. Inspirată de bulevardele pariziene văzute de impresionişti (Fig. 74), 
autoarea J.M.P. creează un surogat cu centrul vechi al Braşovului. Imaginea 
credem că e făcută în atelier după o fotografie pentru că redă înclinarea spre 
centru a clădirilor, aşa cum e percepută de lentila aparatului orientat spre 
înalt. Totodată personajele introduse ulterior în triunghiul străzii nu respectă 
perspectiva artistică, depăşind cu mult înălțimea primului nivel al caselor. 

Fig. 76 Floarea soarelui - Van Gogh. Unică în pânzele artiştilor, văzută în 
diferite stadii ale vârstei, reprezentarea acestei flori reflectă prin dinamismul ei 
şi tensiunea cromatică o mutație tragică impusă firescului de moda efemeră a 
omului. Din centrul buchetului o floare ne priveşte ca un ochi viu, însângerat. 

Lucrările se produc în cantități industriale şi epatează prin colorit 
strident. Sunt ilustraţii simple ale unor anecdote, uneori scene cu aluzii 
erotice, peisaje dulceage cu lebede pe ape, apusuri portocalii de soare, 
munţi înzăpeziți, râuri curgând în cascade, etc. Ele nu sunt nici copii, 
nici replici, nici reproduceri şi nici măcar imitații nereuşite, ci nişte 
producțiuni concepute doar ca aluzie trivială la materialele, tehnicile, 
tematica şi problematica artei. (Gh. Achiţei). 

Dacă succedaneele artistice îşi propun să dea informaţii despre 
arta autentică, surogatele sunt produse doar să fie plăcute şi ca să fie 
vândute. Comercializate ieftin, au o mare aderență la publicul confuz. 
Deşi sunt produse în serie, ele sunt etalate de cei care le produc drept 
valori autentice, cu acelaşi statut ca al operelor unicate, semnate de artişti 
consacraţi. Aici observăm o confuzie între arta adevărată şi multiplicarea 
în serie a unor imagini create cu minim de efort fizic şi intelectual. 


Fig. 77. Dirijaţi de faima unor artişti consacrați — în cazul de faţă Van Gogh — 
autorii surogatelor fabrică fără гејіпегі variante de imagini din tematica lor. 
Amuzant e că floarea soarelui, prin natura ei, nu este ţinută ca ornament în vaze. 
Fără să cunoască mesajul operei originale, autoarea îi modelează imaginea aşa 
cum о percepe ochiul neinițiat în artă. 

În acelaşi timp mai semnalăm alterarea unor gusturi şi sensibilități 
care, la noua pătură socială, exista totuşi în baza valorilor multiseculare 
ale artei populare, specifică oricărei etnii. În marea lor majoritate, 
creatorii surogatelor provin din rândul persoanelor care, în baza unor 
abilităţi sau aptitudini plastice, sunt angajate în diferite instituţii, 
întreprinderi mari sau uzine pentru crearea lozincilor, a pavoazărilor 
festive, a unor reclame decorative ori a panourilor ilustrate din 
magazinele comerciale. Intrând în contact direct cu o mulţime de oameni 
simpli, fără educaţie estetică, decoratorii şi vitrinierii îşi rotunjesc venitul 
pictând pentru aceştia surogate. În afara recompensei financiare, 
populaţia neiniţiată în arte oferă acestor producători de imagini şi о 
recompensă de mare preţiozitate, şi anume, convingerea că sunt pictori 
autentici. Mulțimea de osanale care însoţeşte achiziția şi oglindeşte mai 
mult nevoia beneficiarului de a-şi masca nepriceperea, devine o hrană 
spirituală pentru aceşti autori. Dorinţa lor de a fi apreciați peste măsură 
este atât de mare încât pică singuri în narcisism, aşa cum Ceauşescu a 
crezut o vreme că e Geniul Carpaţilor, şi nu simplu pantofar. Există 
totuşi cazuri de sinceritate când unii pictori amatori îşi mărturisesc 
limitele activităţii. Vizitând un maistru miner care până la pensie a lucrat 
mai mult la suprafață, ca decorator, acesta mi-a mărturisit: ... Adevărul e 
că toți facem reproduceri după poze cunoscute! $1, trăgând un sertar, а 
dat la iveală o mulțime de fotografii şi ilustrate colorate care constituiau 
baza educaţiei sale plastice. Crezând totuşi că e pictor superior, susținea 
că la vernisajul expoziţiei pe care urma să o deschidă el nu are nevoie să 
fie prezentat de nimeni pentru că valoarea lucrărilor sale este atât de 
evidentă încât va închide gura colegilor ! 

Pentru cine doreşte să cunoască, informăm că lucrările acestor autori sunt 
uşor de identificat pentru că tematica lor e limitată doar la peisagistică şi 
naturi statice cu flori. Prin natura lor, dealul, copacul şi floarea nu impun 
efortul unor studii serioase pentru a fi redate pe pânză. Amatorul crede că 
artă înseamnă doar ilustrarea imaginilor vizuale. ЕІ пи intuieşte 
posibilitatea acestora de a deveni lexicul unor spaţii ideatice, a unor stări 
emoționale de moment, a unor aspirații sau chiar a unor idei 
revoluționare profund ancorate în social. În tehnicitate mai sesizăm 
folosirea unor formule din opera pictorilor consacrați sau, pentru 
muşamalizarea plagiatului, sunt alăturate într-o singură imagine 
fragmente din Grigorescu, Aman, Ciucurencu etc. Portretul cu entitate 
bine definită sau compoziţii cu oameni structuraţi într-o viziune proprie 
nu apar în lucrările pictorilor inocenți pentru că redarea corectă a ființei 

umane necesită studii îndelungate. Posibilitatea de a reda omul în toate 
aspectele sale şi portretul definit nu doar prin aspectul de suprafață al 
faciesului, ci şi prin încărcătura sa psihică, separă artistul profesionist de 
cel inocent, fără studii. 


Fig. 78. Natură statică cu flori. Componentele sunt tratate cu oarecare 
îndemânare, dar modul convenţional al transpunerii petelor de culoare, lipsa 
unei structuri compoziționale şi mai ales dezinteresul pentru armonia cromatică 
situează lucrarea la nivelul surogatului. 

Fig. 79. Peisaj marin. Imaginea unei corăbii şubrede, ca de hârtie, şi a unui cer 
luminos, care nu se oglindesc în apa unei mări nejustificat de verde, puţin 
grețoasă, dau inesteticul lucrării. 


Atenţi doar la câştiguri imediate, fără eforturi intelectuale, dar 
conştienţi şi de aspectul semipreţios al lucrărilor pe care le creează, în 
marea lor majoritate, artiştii amatori refuză contactul cu profesioniştii. 
Lipsiţi de o temeinică educaţie estetică, nu pot şi nici nu au interesul să 
aprecieze, la justa lor valoare, produsele artiştilor licenţiaţi. În general ei 
elogiază doar artiştii decedați, cu care nu intră în competiţie directă ре 
piață şi pe care îi pot plagia nestingheriți. 

În multe situaţii aceste talente fără atestat, în baza unor abilități 
plastice care le depăşesc pe cele din dotarea omului de rând, îşi inventă 
aureole de licențiaţi în artă, dar cu diplome pierdute sau confiscate în 
situaţii sociale ostile. Există şi pictori inocenți care pozează în artişti 
neînțeleşi ai timpului, pentru a fi mai prețuiţi într-o societate debusolată 
estetic. În felul acesta, necunoaşterea realelor valori artistice e dirijată 
intenţionat, cu perfidie, spre aprecierea şi achiziționarea nonvalorilor pe 
care le fabrică. Fenomenul seamănă izbitor cu cel al sectelor religioase 
apărute în ultimul sfert de mileniu care, închinându-se în diferite feluri 
aceluiaşi Mesia, lovesc în unitatea spirituală a creştinismului. 

Fig. 80. Natură statică cu flori. Imagine săracă în elemente de compunere, cu 
vaza pictată strâmb şi un fond elaborat îndelung, din amestecul indecis a mai 
multor culori. 

Fig. 81. Jarna. Lipsa unei structuri compoziționale prin care să înțelegem că 
lucrarea e un studiu, necunoaşterea dominantelor cromatice reci care să dea 
atmosferă, aspectul fugitiv de poză, dar şi iscălitura ostentativă, specifică 
amatorilor, dau aspectul de surogat al lucrării. 

Fig. 82. Natură statică cu flori - Gheorghe В. Negru, pictor naiv. Datorită 
spontaneităţii creației şi sincerității cu care redă imagini pline de prospețime, 
cum întâlnim în arta copiilor, arta naivă a fost mult timp apreciată. Lipsiţi totuşi 
de studii, naivii nu folosesc perspectiva, nu creează portrete sau compoziții cu 
oameni şi nu-şi structurează picturile pe imagini anticipate. Din aceste motive 
pictorii naivi sunt şi ei catalogaţi în sectorul inocenților numiţi artişti amatori. 

Kitsch — ul este un cuvânt german care desemnează atât 
producţiile artistice-surogat făcute manual sau industrial, cât şi impostura 
estetică afişată de atitudinea celor care se înconjoară deliberat de 
respectivele forme şi se complac în contemplarea lor. Ghidându-şi 
comerțul cu sloganul: ceea ce place trebuie să fie şi ieftin pentru а fi 
cumpărat, producătorul de kitsch refuză orice considerent de ordin 
moral, educaţional sau filozofic. În dispute, deseori este auzit spunând: 
Dumnezeu pentru mine e banul! Localizat în prima fază în formele 
picturale şi sculpturale ale artei de gang, întâlnită în România mai mult 
prin târguri şi bâlciuri, Kitsch-ul mai apare astăzi şi în literatură, în teatru, 
în muzică şi în cinematografie. Dar cel mai des se întâlneşte, spre regretul 
auditoriului, un kitsch al oratorului. 

Ştiindu-se că fenomenul kitsch nu poate fi promovat fără clientelă, 
studiile recente arată că acesta nu e prezentat în exclusivitate doar în 
rândul populaţiei nevoiaşe. Există o clientelă kitsch care nu mai poate fi 
compătimită că nu are acces la adevăratele valori artistice. Ea se află la 
orice nivel social dar nu şi-a propus să vadă lucid exponatele din muzee, 
piramidele sau vechile temple, pentru că acestea nu intră în sfera 
interesului ei. Explicaţia constă în faptul că noua societate de consum 
permite fiecărui individ accesul la orice poziție socială, poziţie probată 
doar prin nivelul situaţiei materiale. Şi urmându-şi doar acest ideal, o 
de un statut superior consumă efortul unor straturi largi ale populaţiei, 
dar toate generaţiile acestor ajunși, indiferent la ce nivel s-ar afla, vor să 
aibă panoplia lor. Inutil, deci, să acuzi vulgaritatea publicului sau 
tactica cinică а industriaşilor care caută să-şi strecoare marfa de 
proastă calitate. (Jean Baudrillard Op. cit. pag.166) Aşadar, proliferarea 
kitsch-ului e mult facilitată de mobilitatea socială. 

Mai categoric, criticul de artă iugoslav Alexa Celebanovic explică: 
Creându-şi cale liberă către spiritele inculte şi ingenue, care nu sunt 
capabile încă de o alegere matură în numele unor exigențe culturale 
adevărate, Kitsch-ul pătrunde în suflet ca infecția într-un organism 
incapabil de rezistență. Economia modernă ar defini fenomenul în 
termenii creării de noi trebuințe în rândul consumatorilor, ре baza 
presiunii ре care o exercită piața. Cu alte cuvinte, producătorii de Kitsch 
îşi pun marfa în vânzare şi ajung repede să-şi asigure o clientelă la care 
nici nu se aşteptau. Lipsa de educaţie nu e de ajuns pentru a explica 
destinul Kitsch-ului. 

Fig. 83. Exemplu de kitsch fabricat cu minimum de efort fizic şi intelectual. Pe 
fundalul unui mic teren colorat pueril în ocru şi a unui cer care adună în tuşe 
largi, orizontale, toate culorile curcubeului într-o formă dulceagă, sunt redate — 
penibil de simplu — o casă albă cu aspect de port, o cărare frântă în trei locuri 
fără sens lizibil şi câțiva palmieri cu trunchiuri ca stâlpii de beton care nu se 
oglindesc în lacul cuminte din prim-plan. 

Fig. 84. Pictură kitsch în care autorul probează o oarecare preocupare doar 
pentru aspectul copacilor, frunzişurilor şi pentru cerul încărcat cu nori drăgălaşi. 
Relieful stâncos, redat prin forme şi culori bizare, găzduieşte — aşa cum indică 
brazii — un lac liniştit de munte. Redarea pe oglinda apei încremenite a două iole 
albe, aduse dintr-un peisaj marin, dovedeşte tot atâta песипоаѕіеге a realităţii 
fireşti ca şi lipsa unui minim de educaţie plastică. 


Combătând argumentul strict sociologic, Abraham Moles explică 
fenomenul printr-un argument psihologic. Observând că orice Kitsch 
relevă un comportament estetic aberant, el constată că împotriva oricărei 
logici, mase impresionante de indivizi, de formaţie intelectuală foarte 
diversă, refuză ori evită produsul artistic autentic, preferând surogatul 
acestuia. Normal ar fi ca lumea să se intereseze, în primul rând, de 
valorile artistice promovate prin intermediul instituţiilor culturale de 
recunoscut prestigiu — academii, muzee, săli de expoziții... În realitate, 
tot mai mulţi indivizi, fugind de arta care pune probleme prea grave şi 
complicate, se complac în compania efectului vizual facil, prezentat la 
nivelul tipului de compoziţie incoerentă, specific surogatului. După 
Abraham Moles, ține de esența umană ispita idealizării posibilului, a 
fabulării viitorului în consens cu dorinţele încă neimplinite, în consens 
cu acea fericire după care orice ins tânjeşte. Cu alte cuvinte, se poate 
considera că există o deschidere înnăscută a omului spre Kitsch şi 

combaterea consecinţelor lui negative necesită o muncă educativă foarte 
mare pe direcţia celor mai semnificative valori artistice universale. 


Fig. 85. Imagine kitsch fabricată în serie. Preocuparea doar pentru redarea cu 
abilitate a figurativului, aşa сит o face aparatul fotografic, reprezintă țelul 


de expresie ale elementelor de limbaj plastic, nu poate sugera frigul, cerul de 
iarnă sau albul curat al zăpezii. 


În concluzie, apariţia şi proliferarea Kitsch-ului se explică prin trei 
argumente: lipsa unei educaţii estetice serioase a populației, mobilitatea 
socială cauzată de revoluţia industrială din ultimele două secole şi 
posibilitatea insului de a-şi satisface ieftin, mai mult de ochii lumii, 
nevoia culturală în baza unei libertăţi de gândire sugerată de aspectul 
facil al surogatului. Practic, lucrările Kitsch sunt producţii de serie, în 
care aspectul lor figurativ-simplist nu creează eforturi de înţelegere a 
vreunui mesaj. Ele nu stârnesc nici emoţii estetice. Aşa stând lucrurile, 
vedem că în lărgirea fenomenului, o responsabilitate mai mare îi revine 
prostimii care cumpără şi nu neapărat producătorului care, cu multă 
îndemânare, dar şi lipsit de scrupule pentru valorile reale, îşi câştigă în 
felul său pâinea. Vizitând odată un artist amator, am asistat la producerea 
tablourilor sale. Avea în jur de zece pânze înşirate pe duşumea, sprijinite 
de pereți. Pe masa de lucru ţinea, în afara uneltelor, cutii de câte un litru 
cu vopsele, parte cumpărate de la magazin, parte sustrase de la Uzina 
ARO din Câmpulung, unde lucra. Dintr-o cutie cu albastru vopsea cu 

pensula cerul la toate tablourile, apoi, cu altă pensulă, muiată într-o cutie 
vecină, rezolva necesarul de verde al pajiştilor. La fel proceda şi pentru 
imaginea copacilor, pentru lacul din poiană ca şi pentru cele două lebede 
albe care pluteau pe apă. În ultima fază vibra la fiecare tablou, cu pensula 
uscată, frunzişul şi scoarța copacilor, unda apei şi penajul la păsări. La 
sfârşit şi-a plasat lizibil iscălitura şi data în colţul din dreapta al fiecărei 
lucrări, pentru autenticitatea operei. Camera sa amintea, într-un fel, de 
laboratorul unui fotograf unde se multiplică în mai multe exemplare 
imaginea aceleiaşi poze colorate. Într-o singură zi pictorul nostru a 
produs douăzeci de lucrări care, până să fie expuse sâmbăta în târg, nu 
mai trebuia decât să fie uscate. 

Majoritatea regimurilor politice totalitare folosesc în propagandă 
arta figurativă ieftină. Lenin, Hitler, Stalin, Mao, Ceauşescu ori Sadam 
Hussein erau înfățişaţi cu feţele pe care le aveau, viu colorați şi 
monumentali, uneori cât un bloc de locuințe, cu gesturi simbolice, 
profilaţi pe un cer albastru, cu fabrici şi uzine la picioare etc. Aceste 
kitsch-uri apăreau pe panouri uriaşe la festivități, în expoziţii omagiale, la 
porțile instituţiilor, pe autostrăzi, în primării, spitale şi maternităţi, în 
biroul oricărui director, în universităţi, în clasele elevilor din licee, 
gimnazii, şcoli generale şi chiar în grădiniţe. Dictatorii amintiţi ofereau 
populaţiei înlocuitori de cafea, de unt, de icre, etc. Se fac şi astăzi haine şi 
încălțăminte prin tehnica surogatului. Aşa cum aceşti înlocuitori, care 
imită piei, ţesături sau gustul unor alimente, nu sunt ceea ce vor să pară, 
tot aşa kitsch-ul nu poate fi considerat artă. Nu ne facem iluzia că vom 
forma din elevii noştri doar persoane care nu vor cădea în mrejele kitsch- 
ului artelor plastice, dar este de datoria tuturor cadrelor didactice să nu 
treacă nepăsătoare faţă de acest fenomen, destul de frecvent social. La 
urma urmei, întreaga situație se datorează insuficientei educaţii estetice 
din şcoli. Aşa cum învăţăm de mici tabla înmulţiri şi o ţinem minte toată 
viaţa, ne putem învăţa şi ochiul să vadă adevăratele valori artistice şi să le 
separe de nonvalori. 

CAPITOLUL IV 
INSTRUMENTE ȘI MATERIALE 


IV.1. INSTRUMENTARUL NECESAR LECȚŢIILOR DE DESEN 


Dacă vrem ca desenele copiilor să fie de bună calitate, să 
oglindească reala valoare a potenţialului lor creativ, trebuie să-i 
familiarizăm mai întâi cu uneltele de lucru, cu materialul pe care se 
transpun imaginile plastice şi cu tehnicitatea impusă de specificul lor. 
Totodată, pentru a fi respectate şi îndrăgite de elevi, le vom explica, 
funcţie de nivelul lor de înţelegere, care dintre aceste instrumente şi 
tehnicități au fost preferate de marii artişti când şi-au realizat cele mai 
cunoscute şi importante opere. Conștienți totuşi că nu putem pretinde 
elevilor din şcolile generale sau licee mai mult decât însuşirea unui 
minim de abilităţi plastice, abilități ce conduc mai mult spre o educaţie 
estetică şi nu neapărat la formarea unor personalități artistice, îi vom 
familiariza la început doar cu instrumentarul care poate fi uşor procurat 
şi care nu complică tehnicitatea creaţiei. Urmărind aceeaşi idee, 
observăm că nici la ora de muzică nu se poate pretinde elevului să aibă 
o vioară scumpă, pian sau flaut de argint. Lucrarea de față îşi propune 
în primul rând să ofere necesarul de informații pentru cultura generală, 
dar să şi trezească interesul tinerilor care-şi doresc şi speră să devină 
artişti profesionişti. 


Creioanele sunt instrumentele cele mai accesibile pentru desen. 
Sunt uşor de mânuit, nu murdăresc mâna copilului şi pot fi găsite până şi 
în magazinul celui mai îndepărtat sat. De regulă, în grădiniţă şi şcoli, se 
folosesc pentru desen aceleaşi creioane cu care scriem. Totuşi, pentru o 
cunoaştere mai bună şi pentru a-i ajuta pe cei talentaţi, vom arăta elevilor 
că există mai multe tipuri, funcție de duritatea minei. Creionul cel mai 
răspândit este HB, cel cu care învaţă copiii să scrie şi, în general, este 
folosit toată viaţa şi de adulți pentru notările grafice cotidiene. HB-ul 
reprezintă duritatea mijlocie a minei. În context, H înseamnă duritate iar 
В, moliciune. Când creionul e notat cu Н, 2H, ЗН, 4H sau 5H, avem de-a 
face cu grade tot mai mari de duritate, care culminează cu 6H. Cu cât este 
mai dură mina, urma lăsată pe hârtie este mai slabă, mai dificil de sesizat 
cu ochiul. Oricât am apăsa cu un 6H, urma sa е subțire şi cenuşie. 
Duritatea minei de la acest creion este aşa de mare, încât îl putem înfige 
ca pe un cui în planşeta de lemn fără să i se rupă vârful. Creioanele notate 

cu Н sunt folosite la schiţarea cotelor sau la trasarea liniilor ajutătoare din 
desenul tehnic ori arhitectural. În continuare, creioanele notate cu B, 2B, 
3B, până la 10B, reprezintă gradul de moliciune al minei. Gradat, mina 
este tot mai moale, mai groasă şi urma lăsată pe hârtie este tot mai 
neagră. Tonul cel mai închis, apropiat de negrul tuşului, este redat de 8B. 
Creioanele din categoria B-urilor sunt cele indicate pentru desenul 
artistic. Liniile trasate cu oricare dintre ele pot fi subțiri, groase, 
modelate, uşor de sesizat cu ochiul, dar niciodată complet negre datorită 
unui luciu specific grafitului. Zonele umbrite sunt redate prin haşurare. 


...3H - 2H - H - HB - B - 2B - 3B - 4B... 
1 -—— 


Notarea creionului în funcție de 
duritatea minei 


Linii trasate cu creion ЗН 


Mina creionului se fabrică industrial din grafit sintetic, prin 
încălzirea prafului de cocs la temperaturi înalte, în jurul a 3000 de grade. 
Importantă pentru noi, mina prelucrată din acest grafit poate avea două 
aspecte: în forma unor bare subțiri ca andreaua care, protejate cu lemn pe 
toată lungimea lor, reprezintă cunoscutele creioane negre sau în forma 
unor batoane cu profil pătrat ori rotunde, numite cărbune, cu o grosime 
apropiată de cea a creionului. Cu cărbune se practică desenele de largă 
suprafață. Urma lăsată de el nu poate fi subțire cât urma lăsată de grafitul 
creionului dar poate fi modelată până la măsura propriei grosimi iar 
zonele mari umbrite se pot reda prin haşurare cu întreaga sa latură culcată 
pe foaia de hârtie. 

Linii şi haşurare cu creion НВ 


Linii şi haşuri cu creion 4B 


Linii şi haşuri cu creion 6B 

Urme lăsate de creion 10В 


Creioanele colorate au mina alcătuită dintr-un amestec de grafit cu 
anumiți pigmenți. De natura acestor pigmenţi depinde culoarea minei. 
Copiii mici trec uşor de la primele lor semne grafice făcute cu creionul 
negru, la perceperea şi redarea unor semne cromatice folosind tot 
creioane, dar cu mina colorată. Şi până să poată lucra cu acuarele, 
preşcolarilor le vine mai uşor să deseneze colorat cu aceste creioane. 
Observăm că în primele lor desene cromatice sunt preocupaţi de redarea 
colorată doar a conturului, aşa cum iniţial o făceau cu creionul negru. 
Abia în jurul vârstei de 5 ani minorii reuşesc prin haşurări să redea pete 
colorate iar preşcolarii din grupele mari ajung chiar la frecarea planşei cu 
un mic petic de hârtie pentru omogenizarea petei de culoare obținută prin 
aceste haşuri. Mai târziu, la vârsta şcolară, când ajung să descopere 
posibilităţile de expresie ale acuarelei, copilul abandonează creioanele 
colorate iar carioca e folosită doar pentru amuzament. 


Sanguina este un creion special a cărui mină este făcută din 
sanguină, un mineral colorat natural în roşu-brun datorită oxidului feric 
din structura sa. Amintind de culoarea sângelui, majoritatea artiştilor 
renaşterii desenau în sanguină pentru că erau mai aproape de imaginea 
colorată a viitoarelor pânze, dar şi pentru că sugerau mai bine tensiunea 
timpului marcată de multe războaie. Astăzi e folosit foarte rar, de un 
număr restrâns de artişti. 

Cărbunele de desen poate fi sintetic-industrial, aşa cum s-a 
înţeles din explicaţia anterioară, sub forma batoanelor de grafit, presat 
mai tare sau mai moale, ori mai poate fi confecţionat prin arderea 
înăbuşită a unor beţişoare subțiri din lemn de esenţă moale — salcie, plop, 
dar mai ales tei — aşa cum ştim că se fabrică mangalul. Cărbunele de 
lemn este folosit de pictori la transpunerea pe hârtie sau pe perete a 
desenelor mari. Fiindcă are o structură moale care ajută trecerea lejeră de 
la negrul cel mai intens la umbra subtilă, sugerată ca pierind discret în 
alb, cărbunele de tei este apreciat atât pentru mulţimea posibilităţilor de 
expresie, a lejerităţii mânuirii cât şi pentru felul simplu în care se fabrică. 
Până şi astăzi, când în cuptoare se foloseşte electricitatea, laserul sau 
chiar energia nucleară, artiştii sunt obişnuiţi să-şi facă singuri cărbunele 
cu care desenează adunând câteva bețişoare cojite de lemn pe care, legate 
uşor cu aţă şi îngropate în nisip uscat într-o cutie de conservă, le ard 
înăbuşit pe aragaz. După câteva încercări în care se dobândesc suficiente 
cunoştinţe despre temperatura necesară, durata focului şi calitatea 
lemnului, experiența dă la iveală un cărbune de reală valoare, greu de 
egalat în rafinamente artistice de cel industrial. 


Urme lăsate de cărbune presat Urme lăsate de cărbune de tei 


Urme lăsate de toc rezervor Urme lăsate de pensulă muiată în 
MARKER tuş 

Тоси! cu peniță se găseşte în multe variante. Aşa cum creioanele 
diferă între ele după calitatea grafitului, la fel şi tocurile diferă în funcție 
de peniţa pe care o poartă. Există tocuri cu репіќе adaptate numai pentru 
scrierea şcolărească, cu cerneală. Folosite de peste un mileniu, ele 
anticipează stiloul, numit zoc-rezervor, apărut în secolul al XIX — lea. 
Alte tocuri, cu peniţe de diferite grosimi şi terminate cu o talpă, se 
folosesc la scrierile cu tuş din grafica standardizată. În afara acestora, 
graficienii folosesc la desenele lor artistice şi tocuri cu репіќа lungă şi 
foarte subţire, pentru mlădierea liniei. Totuşi, primele tocuri cu care 
oamenii vechiului Egipt şi cei din China antică scriau şi desenau, nu 
aveau ataşate репіќе speciale, ci erau făcute cu totul din trestii ascuţite la 
un capăt în V. Avem convingerea că tocul din tub de trestie a inspirat 
pana de scris, care, de aproape două milenii — odată cu apariţia hârtiei, 
devine principalul instrument de scris şi de desenat. Se foloseau în sensul 
acesta penele mari de la aripa de gâscă, de dropie, curcan, pescăruş, 
pelican sau chiar de corb. Apreciind posibilitatea de mlădiere sensibilă a 
liniei, dar $1 faptul că se poate ascuţi, precum creionul de astăzi, până la 
consumarea sa totală, pana a fost multe secole — şi încă mai este, 
instrumentul preferat al artiştilor care desenează în tuş, în sepia sau în 
diferite cerneluri. Folosită cu aceeaşi uşurinţă şi în scrierea cursivă de 
mână, nu trebuie să mire că pana e privită pretutindeni şi ca simbol al 
literaturii artistice. 

Тос mai poate fi numit şi un simplu băț de lemn cu care, ascuţit şi 
muiat în tuş, în lipsa altui instrument, se pot trasa linii, se poate 
improviza o scriere sau se poate face un desen pe o foaie de hârtie. 
Dezvoltarea tehnicităţii din ultimele decenii ne mai pune la dispoziţie şi o 
serie de tocuri-rezervor de tip Flaumaster, carioca, stilouri cu vârfuri de 
pâslă de diferite grosimi, condeie din ceară, din cretă presată, pixuri cu 
pastă etc. 


Pensulele sunt instrumentele cele mai cunoscute şi folosite mult 
în activitatea lor de pictori, de elevii-artişti, de şcolari şi chiar de 
preşcolari. Diferindu-se între ele prin mărimi, dar în primul rând, prin 
specificul materiei cu care lucrează, le găsim împărțite în două categorii. 
Unele au forma adaptată pentru pictatul cu culori solubile în uleiuri sau 
în solvenţi derivați din petrol, altele pentru pictatul în culori diluate în 
apă. Primele, numite uzual pensule de ulei, au pămătuful făcut din păr 
aspru, aplatizat şi tuns drept, perpendicular pe direcția firelor, cum se 
poartă pe frunte tunsoarea breton. Cele din a doua categorie, numite de 

acuarele, au un smoc rotund care, udat, îşi adună firele spre un vârf 
central. Părul acestora e foarte fin, moale, provenit din cozi de уеуегіќе 
sau de la urechile de bivoli. Pensula de ulei aşterne culoarea în tuşe egale 
cu lățimea ei, ceea ce impune pictorului să aibă în trusa sa cât mai multe 
pensule, sortate pe mărimi, în timp ce o pensulă de acuarele, prin forma 
smocului de păr şi prin calitatea firului, se poate folosi atât la crearea 
petelor mari de culoare, la trasarea tuşelor largi, cât şi a celor mai subţiri 
linii, apropiate chiar de dimensiunea firului de păr. Cu alte cuvinte, dacă 
pictăm doar în acuarele, ne este suficientă o singură pensulă de mărime 
medie. 


IV.2. MATERIALE FOLOSITE ÎN PICTURĂ 


Cerneala se găseşte în câteva varietăți. Mai cunoscută este сеа 
albastră-închis, fluidă, care se foloseşte mai mult în scrierea cu tocul sau 
cu stiloul, dar mai există şi cerneluri de alte culori. Solventul cernelii 
fiind apa, uscatul desenului cere atenţie. Diluată, cerneala oferă tonuri 
mai deschise, bune în modelarea cromatică a imaginii. 


Tuşul este o varietate de cerneală mai densă, de obicei neagră. Are 
în compunere grăsimi şi eter care conduce la uscarea rapidă a desenului. 
Urma tuşului pe hârtie poate fi opacă sau lucioasă, după cantitatea de 
grăsime din compunere, are o mare putere de acoperire şi, uscată, e 
rezistentă la apă. Diluat, îşi pierde din proprietăți. Având tonul cel mai 
intens al negrului, este folosit mai mult de graficieni, uneori şi de pictori, 
la crearea pe albul hârtiei a unor imagini cu mare putere de sugestie. 
Desenele făcute în tuş şi peniță de Grigorescu în timpul campaniei din 
1877, sunt de o mare valoare artistică. 


Sepia este un colorant solubil în apă, de culoare cafenie, extras din 
viscerele moluştei marine cu acelaşi nume sau preparat pe cale artificială. 
Cu proprietăţi asemănătoare tuşului, sepia este apreciată pentru nuanța sa 
caldă, dar şi pentru conservarea în timp. Subţiată cu apă, se poate obţine 


Acuarelele reprezintă setul cel mai ieftin de culori pe care copiii 
şi-l pot procura. Aşa cum indică şi numele, este vorba de culori care se 
folosesc doar diluate în apă, dar forma lor anterioară, aşa cum se află în 

trusă, este solidă. Folosirea acestor culori este relativ uşoară şi atractivă. 
În timpul lucrului tehnicitatea oferă mereu surprize plăcute ochiului şi 
satisfacţii estetice atât la nivelul de percepție al copilului cât şi al 
adultului profesionist. Valoarea picturii în acuarelă se evidenţiază prin 
spontaneitate, prospețimea şi limpezimea culorilor, atmosfera aerată са 
şi aspectul de cercetare, de lucrare în studiu. Fiind vorba de culori care se 
lucrează numai şi numai cu apă, culori transparente — cu alte cuvinte, ele 
nu pot fi văzute bine decât aşternute pe hârtie albă şi nu pe cele colorate. 
În situaţia aceasta tonurile deschise nu se obțin prin amestec cu albul din 
trusă, ci prin diluarea culorii cu mai multă apă. Pastila albă din cutie nu 
are sens, căci amestecul ei în orice culoare creează grizări opace, 
murdare, lipsite cu totul de prospețimea specifică acuarelei. Folosirea 
acestei pastile dăunează perceperea firească а nuanțelor şi tonurilor 
limpezi, iar existenţa ei în trusă dovedeşte nu neapărat necunoaştere, cât 
mai ales gândire negustorească în sfera specialiştilor care produc şi 
livrează acuarele. 


Tempera reprezintă un set de culori solubile în apă care se găsesc 
în stare păstoasă în tuburi asemănătoare celor care conţin pasta de dinți. 
Se folosesc diluate, dar, spre deosebire de acuarelă, pasta de tempera o 
dată uscată nu mai poate fi recuperată prin amestec cu apă, motiv pentru 
care, după extragerea din tub a oricărei cantităţi de culoare, trebuie să-i 
punem la loc dopul pentru ca rezerva de pastă să-şi păstreze gradul de 
umiditate. Culorile tempera sunt toate opace, se întind uniform pe 
întreaga suprafață a petei şi aşezate una peste alta, nu transpar între ele. 
Rămâne evidentă doar cea de deasupra. Un alt aspect al acestor culori 
este că prin uscare îşi reduc din claritatea pe care o aveau în timpul 
lucrului, când erau umede. Ele trec prin uscare din tonul pe care-l 
cunoşteam la început într-unul mai deschis şi puţin grizat, ceea ce-i 
schimbă uşor şi nuanțele. Artistul nu poate avea niciodată certitudinea că 
armoniile cromatice stabilite de el în timpul creaţiei, rămân definitive. 
Surpriza oferită a doua zi de lucrare explică rezerva de a lucra permanent 
cu încredere în culori tempera. Revenirea şi conservarea în timp a 
prospețimii cromatice se poate rezolva doar prin adăugarea unei pelicule 
de lac peste suprafața uscată a lucrării. Operația este posibilă doar la 
picturile pe lemn şi dă rezultate remarcabile în domeniul icoanelor. Deci 
adaptându-ne exigenţele la capriciile acestui sector de culori, se pot crea 
şi valori autentice. Totuşi, motivat, tempera se foloseşte mai mult în 

lucrările artei decorative. Aspectul acestor culori ne oferă exemplul cel 
mai grăitor a ceea ce ştim despre pata plată de culoare. 


Guaşa reprezintă tot culori solubile în apă, într-o stare păstoasă 
mai densă decât cea а temperei însă mult mai fină ca aceasta, cu puţină 
transparenţă, ceea ce permite obţinerea unor efecte cromatice vibrate cu 
multă sensibilitate. Se livrează în mici cutiuţe rotunde de plastic dotate cu 
căpăcele etanşe, asemănătoare celor farmaceutice în care se păstrează 
unguenți. Comparându-le cu tempera, culorile guaşei câştigă prin 
păstrarea permanentă a prospețimii şi a prețiozităţii. Se folosesc la 
pictarea icoanelor pe lemn, la realizarea proiectelor pentru picturile mari 
murale, a proiectelor pentru mozaicuri, a celor pentru afişe, a copertelor 
de carte sau chiar a viitoarelor picturi în ulei pe pânză. În același timp, 
lucrările pictate în guaşă pot fi socotite valori autentice şi păstrate ca 
atare. Se cuvine să reținem că atât culorile guaşei, cât şi cele ale temperei, 
prin calitatea lor de acoperire, se pot aplica şi pe suporturi colorate, nu 
neapărat albe, ca în cazul acuarelei. Păstrată pe alocuri neatinsă, culoarea 
suportului poate rezerva, în unele situaţii, efecte plastice sau decorative 
plăcute. 


Pastelul e un baton colorat, asemănător unei crete presate, făcut 
din pigmenţi naturali amestecați, în asocierea gumei arabice, cu talc. Se 
foloseşte prin frecare de suport — de obicei, hârtie groasă ori carton, pe 
care lasă urme aşa cum lasă creta pe tablă. Condiţia suportului e să nu fie 
velin, iar colorat poate ajuta chiar la crearea unei atmosfere cromatice în 
compoziţie. La sfârşit, protejate prin pulverizarea unui fixativ, culorile 
rămân stabile. Pictura în pastel este caracterizată prin trecerea subtilă de 
la un ton la altul, prin sensibilitatea deosebită a nuanţelor, prin aspectul 
idilic al lucrării, са şi prin uşurinţa tehnicităţii. Uneori se pot obţine 
efecte care sugerează ceața sau lumea feerică din spaţiul oniric. Nelipsit 
din trusa pictorilor din a doua jumătate a secolului al XIX-lea şi început 
de secol XX, pastelul a ajutat la crearea unor imagini aparte în creaţia 
picturală, cum s-ar mai spune, la o stilistică a genului. La noi în țară, 
multe din peisajele lui Ştefan Luchian, Ştefan Dumitrescu sau Şirato au 
fost făcute în pastel. 


Culorile de ulei. Acest set de culori îşi subțiază pasta prin 


amestecul lor pe paletă cu ulei de in fiert. Preparatul lor necesită o 
tehnologie aparte, specifică fiecărei culori, aşa încât se livrează cu 

bucata, în tuburi, dar la prețuri care diferă între ele. În culori de ulei se 
pictează, de obicei, pe pânză ori pe carton. Uneori se mai întrebuințează 
şi la pictura pe lemn, ori direct pe perete. În ambele situaţii, atât scândura 
cât şi peretele vor fi supuse în prealabil unui tratament special, cu clei de 
oase ori — în cazul peretelui — cu humă. 

Culorile de ulei se împart la rândul lor în culori decorative $1 
culori extrafine. Primele sunt folosite în lucrările decorative dar, din 
cauza prețurilor mai mici, sunt folosite şi de studenţii şi elevii-artişti la 
învățatul meseriei. Ele sunt plăcute văzului doar în picturile proaspete. 
După câțiva ani coloritul tabloului devine întunecat şi-şi pierde cu totul 
strălucirea specifică picturii tradiționale în ulei. Culorile de ulei extrafine 
intră în dotarea oricărui pictor profesionist. Ele, chiar uscate, îşi păstrează 
peste secole aceeaşi prospeţime pe care o aveau când au fost aşternute pe 
pânză. Vedem azi picturile lui El Greco, Tizian, Rafael, Grigorescu sau 
Luchian cu aceeaşi emoție cu care erau privite la vremea când au fost 
create. 


Culorile acrilice sunt introduse de curând în circuit, ca proaspete 
invenții în cromatică datorate noilor cercetări chimice. S-au remarcat deja 
mai multe seturi de culori ca: Neocolor, Cyberlux, Lumen, Tutocolor, 
Stabilcolor, Ceramik, Lastex etc. Diferă între ele prin grupa substanțelor 
chimice pe baza cărora au fost preparate, dar în alcătuirea lor au ca 
numitor comun apa. Calitatea lor cea mai importantă e că devin lavabile 
după uscare, au o excelentă rezistență la exterior, sunt practic de neşters 
şi sunt foarte stabile în timp. Brevetate pe bază apoasă, toate culorile 
acrilice nu sunt inflamabile sau nocive. Pot fi aplicate cu pensula, cu 
rolul sau — diluate cu puţină apă — cu pulverizatorul sau cu pistolul de 
vopsit. 

Neocolor-ul este foarte apreciat de pictori. Se găseşte în seturi de 
obţine nuanțe, tonuri şi vibrații ca şi paleta pictorului în ulei. Aderă bine 
la pânză, carton, hârtie, lemn, sticlă, plastic, ciment sau la suport de metal 
feros. Se pot obţine efecte speciale prin amestec cu praf de marmură, 
nisip sau alte materiale de construcții. 

Ciberlux înlocuieşte smalţurile tradiționale metalice pe bază de 
solvent, îmbunătățind efectul decorativ şi conferindu-i o durată mai mare 
în timp datorită faptului că suprafaţa tratată nu se închide la culoare prin 
oxidare. Culorile acestui set pot fi utilizate pure sau în amestec cu 
coloranți universali. Culorile ТиѓосоЇог şi  Ciberlux, datorită marii 

rezistenţe la umiditate, au fost folosite cu succes în occident la zugrăvitul 
exterior al clădirilor şi la crearea unor decoruri de mare efect pe fundul 
piscinelor sau al bazinelor de înot. 

Stabilcolor-ul şi Tutocolor-ul se mai pot folosi la obţinerea 
efectelor de învechire în restaurarea oprelor de artă. Cu ele se tratează 
picturi, rame, bronzuri etc. 

Culorile Lumen reprezintă un set de culori acrilice luminoase, ele 
fiind fluorescente sau fosforescente. Sunt folosite la reclamele de stradă, 
la indicatoarele de circulaţie sau în unele picturi ori decoruri care se 
expun în interioare întunecate pentru efecte vizuale puternice. 

Privind instrumentele cu care lucrează pictorii profesionişti 
observăm că pe lângă trusa dotată cu necesarul de culori şi pensule, 
artistul mai are paleta pe care-şi prepară nuanțele şi tonurile culorilor, 
cuțitul de paletă şi şevaletul pe care-şi ţine imobilă, la nivelul ochilor, 
pânza ori cartonul. Cuţitul de paletă este o lamă subțire şi flexibilă de 
oțel dotată cu un mâner care seamănă, să zicem, cu o mică şi firavă 
mistrie de zugrav. Având mărimea unui briceag deschis, unealta e 
folosită de artist la curăţatul prin răzuire a paletei ori a pânzei, dar uneori, 
din cauza unor efecte specifice, asemănătoare unui mozaic de pete plate, 
se pictează direct cu el. 


IV.3. MATERIALE-SUPORT PENTRU DESEN SAU PICTURĂ 


Hârtia velină este foarte bună pentru desenele în creion sau în 
peniță. Numită şi hârtie de scris, poate fi găsită, în vrac sau la bucată, în 
orice librărie, la preţuri acceptabile. De aceeaşi calitate, această hârtie 
reprezintă şi materialul din care sunt făcute caietele fără linii ale elevilor, 
maculatoarele sau unele b/ocnotesuri. Folosirea acestor caiete este bună 
pentru că implică păstrarea laolaltă a desenelor, indiferent de calitatea lor. 
Asta ajută studiul evoluţiei în timp al sistemului psihic al copilului sau a 
aptitudinilor de care dispune. Este bine să notăm că minorul, când 
sesizează că a făcut până şi cel mai mic progres în crearea unor imagini, 
distruge planşele realizate anterior. În grupul hârtiei albe veline, Hârtia 
de xerox е de calitate superioară, însă nivelul cel mai înalt al albului 
imaculat îl atinge hârtia cretată. Deşi albe, toate aceste hârtii nu sunt 
suporturi bune pentru acuarele pentru că apa le modelează ireversibil 
forma. 

Hârtia de ambalaj, pentru nuanţa sa gălbuie sau maronie, pentru 
porozitate, rezistență şi grosimea relativ sporită, este uneori preferată de 
artişti pentru schiţe sau crochiuri în cărbune, în tuş ori în pastel. Coloritul 
е1 sugerează un cadru intim desenului. 


Blocul de desen ne oferă hârtie bună atât pentru desen, transpus 
cu orice instrument, cât şi pentru acuarelă. Grosimea şi porozitatea foii 
permit, în sfârşit, absorția unei mari cantități de apă şi evaporarea sa în 
timp, fără să-i modifice forma plană. 


Cartonul duplex reprezintă două straturi de hârtie groasă lipite 
între ele prin presare. Urmând acelaşi procedeu, dar lipind între ele trei 
straturi de hârtie sau de carton, se găseşte şi cartonul triplex. Grosimea 
acestor două cartoane permite pictatul în tempera sau în guaşă. 


Mucavaua este un carton mai gros decât triplexul, întrebuințat 
mai mult la fabricarea unor cutii, ambalaje sau a copertelor rezistente de 
carte. Spre deosebire de duplex sau triplex, care au măcar una din 
suprafețe albă, mucavaua este gri, dar oferă, prin rezistenţa structurii, 
încredere deplină pictorilor care folosesc culori tempera sau chiar culori 
în ulei. Mulţi dintre ei, din diferite motive, preferă suportul de carton 
pentru transpunerea unor opere definitive. Păstrate în condiţii bune de 
conservare, picturile pe carton-mucava rezistă în timp la fel de bine ca 
cele pictate pe pânză. În cazul picturii în ulei, atât cartonul, cât şi pânza, 
se cer mai întâi tratate cu un grund alcătuit din clei de oase în amestec cu 
alb de zinc. Fără acest liant, uleiul din culori e supt de carton sau de 
pânză şi pigmenții îşi pierd cu totul calitățile. Dintre toate operele 
plastice create pe carton, foarte apreciate pentru autenticitatea tehnicității 
şi valoarea lor artistică sunt Cartoanele lui Leonardo da Vinci. 


Pânza de pictură este făcută din in, iar pentru lucrări mai mari, 
din cânepă. Теѕаќџга pânzei de in e fină, iar a pânzei de cânepă e rară, cu 
firul gros, aşa cum o vedem la sacii pentru transportul legumelor. 
Materialul lor textil nu se poate picta aşezat simplu pe o suprafață plană, 
ca cearceaful pe pat. Se face mai întâi un cadru rigid rectangular din 
lemn, de dimensiunea viitorului tablou, numit şasiu. Întinsă cu toată 
puterea, pânza se fixează în cuişoare pe acest suport, după care se 
pensulează amintita soluție de clei pe întreaga sa suprafață — insistând 
unde atinge lemnul, pentru ааегепій. Umezită, pânza se înmoaie, dar prin 

uscare se întăreşte, ajungând să sune ca toba. Împinşi de curiozitate şi 
tentaţi de formule mai simple, artiştii au testat şi pictatul pe ţesături 
sintetice, dar n-au ajuns la rezultate mulțumitoare, nici în aflarea unui 
liant care să lege culoarea de noul suport şi nici în conservarea corectă în 
timp a fibrelor de plastic. Țesăturile sintetice au fost doar parţial 
acceptate în sectorul textil al artizanatului actual. Pentru pictură s-a 
demonstrat limpede că pânza bună este doar cea tradiţională, din fibre 
naturale. Deocamdată. Şi mai trebuie să notăm că, de obicei, pe orice 
material textil tradițional se pictează doar în culori de ulei, nu cu cele 
solvente în apă. Acuarela, tempera sau guaşa, înmoaie soluţia cu care a 
fost impregnată pânza, şi pictarea unei suprafețe nerigide, e dificilă. 
Chiar şi o simplă hârtie, când desenăm pe ea, se cere aşezată pe suprafața 
plană a mesei ori a băncii din sala de clasă. 


Lemnul, în formă de scândură, poate fi un bun suport pentru 
pictură dacă se folosesc doar porțiunile cu fibre drepte, fără noduri. 
Pentru a păstra permanent suprafaţa lemnului plană, se armează partea sa 
dorsală, la două niveluri, cu două șipci orientate transversal pe direcția 
fibrelor. Şipcile pot fi prinse cu şuruburi, dar metoda clasică este 
pătrunderea lor prin două şanţuri săpate în forma numită coadă de 
rândunică, în grosimea scândurii. Sistemul permite chiar ataşarea mai 
multor scânduri, ceea ce ajută la crearea unor suprafeţe mai mari. După 
încleiere, chituire şi şlefuirea plană a suprafeţei de pictat lemnul se 
tratează, dacă vrem să pictăm în culori de ulei, cu aceeaşi soluţie din clei 
de oase cu care am văzut că se prepară pânza. Pe lemn se mai poate picta 
şi în tempera sau guaşă. În această situaţie liantul pentru culori este о 
pastă albă, numită caseină, rezultată din amestecul albuşului de ou şi 
brânză dulce de vacă. Pictura pe lemn se foloseşte în mod curent la 
crearea icoanelor, la altarele din bisericile creştine sau la paravanele care 
separă sectoare în interiorul unor locuinţe de epocă. De asemenea a fost 
foarte apreciată în Renaştere. Leonardo da Vinci a pictat pe lemn multe 
lucrări de dimensiuni mari, între саге Închinarea magilor care măsoară 
246 / 243 cm. 


Zidul. Pictura pe perete se poate practica în tempera, în culorile 
solubile în apă folosite la zugrăvit sau chiar în culori de ulei. Cea mai 
apreciată dintre picturile aplicate direct pe perete este fresca. Pentru 
aceasta zidul necesită o pregătire specială. Peste stratul de mortar se 
tencuiesc 4 -5 straturi de var stins în care s-au amestecat câlți de cânepă 

tocat mărunt. Suportul propriu-zis al picturii este pasta de var, iar câlții 
constituie armătura interioară a întregii tencuieli, aşa cum rețeaua din 
sârmă de fier reprezintă armătura planşeului de beton. Pe ultimul strat de 
tencuială, uşor întărit, dar neuscat, se desenează şi se pictează repede 
imaginea în culori ieftine de zugrav. Toată operaţia durează o singură zi, 
aşa încât pictorul de biserici e constrâns să-şi împartă întreaga suprafață a 
muncii în zeci de fragmente, nu mai mari de 2 metri pătraţi, atât cât să 
poată termina un sector până seara. Căci a doua zi, uscată, tencuiala nu 
mai îngăduie aderenţa altor culori nici măcar sub forma unor corecturi. 
Tempera nu este bună pentru frescă. Culorile solvente în apă ale 
zugravului intră în ultimul strat de var şi se pietrifică prin uscare. Aşa se 
explică de ce fresca poate dura mai multe secole, uneori chiar milenii, 
cum sunt cele din mormintele egiptene sau din palatele minoice. Tempera 
acoperă suprafața pictată cu o peliculă care, uscată, se scutură în timp. 


În cazul când vrem să pictăm peretele în culori de ulei, pentru 
aderenţă, se impune ca acesta să fie mai întâi zugrăvit cu patru straturi de 
humă, dintre care doar primul este în stare pură, iar celelalte trei sunt 
amestecuri de humă şi ulei de in fiert. Cantitatea de ulei creşte progresiv 
pentru fiecare strat în următoarea proporție: 20%, 40% şi 60%. Preparat 
în felul acesta, orice perete, după uscare, poate fi pictat în culori de ulei 
fără ca acestea să-şi piardă calităţile în timp. Aşa a pictat Gheorghe 
Tattarescu mai multe biserici în ţară, iar Luchian una la Alexandria. 


În context, vom aminti şi de pictura executată pe pereţii de piatră 
din grote sau chiar pe pereţii unor versanţi muntoşi, în exterior. Aceste 
imagini, practicate în urmă cu mii de ani, uneori chiar în epoci 
preistorice, erau grafiate prin incizie şi pictate cu pigmenţi naturali 
extraşi din minerale şi plante. Amestecate cu uleiuri şi grăsimi, coloranții 
s-au putut conserva până astăzi. 


IV.4. MOZAICUL ŞI VITRALIUL 


Nu putem aprecia că ştim totul despre instrumentele şi materialele 
cu care pictăm, ca şi despre materialul suport pe care se transpun lucrarea 
artistică fără să includem în studiul nostru şi câteva cunoştinţe despre 
mozaic şi vitraliu. Pentru că operează tot cu linie, punct şi pată de 
culoare pe o suprafață plană, şi unul şi altul aparţin domeniului larg al 

picturii dar în segmentul lor, materialul cu care se creează imaginea este 
însuşi materialul suport. 

Vitraliu nu înseamnă pictură pe sticlă, cum e tentat să creadă, la o 
primă vedere, omul obişnuit. Suprafaţa geamului nu se pictează cu 
pensula, cum se practică pe carton, pe pânză, pe hârtie ori pe perete. E 
drept că străbunii noştri pictau icoane pe sticlă dar niciodată nu le montau 
în canatul ferestrelor pentru a fi admirate prin lumina care transpare prin 
ele. Nu negăm că în urmă cu două secole au apărut succedanee care 
imitau vitraliul prin aplicarea culorii pe geam folosind, ca liant, silicatul 
de sodiu, numit popular apă de sticlă. Legată de această tehnicitate 
menționăm că în secolul al XIX-lea apare şi se dezvoltă ornamentarea cu 
imagini a geamului alb-opac, care separă unele interioare din locuinţe, 
prin atacarea sticlei cu acid fluorhidric. Se creează compoziţii rafinate cu 
imagini idilice vaporoase, scene mitice, ornamente cu flori sau chiar 
compoziții geometrice, nonfigurative. 

Vitraliul autentic este o fereastră alcătuită din bucăţi de sticlă 
colorate în structura lor şi montate într-o rețea de rame subțiri de metal. 
Aceste rame constituie desenul de contur care separă între ele suprafeţele 
colorate şi compune ansamblul imaginii artistice. Vitraliul apare şi se 
dezvoltă ca operă de artă în perioada Romanică a Evului Mediu şi atinge 
culmea măiestriei artistice în Gotic. S-a folosit la ferestrele castelelor, la 
palate şi mai ales la biserici. Constituie principala sursă de lumină din 
interiorul marilor catedrale gotice. Culorile sticlei colorate au prospețimea 
şi puritatea foarte apropiate de cea a culorilor lumină. Sfinţii înfăţişaţi în 
vitralii dau impresia că sunt vii şi merg într-un spațiu eteric aflat între 
Eden şi lumea pământeană. Deşi ferestrele marilor edificii de cult sunt 
uriaşe, frumuseţea vitraliilor montate în ele nu poate fi percepută decât 
din interior. 


Mozaicul este o lucrare artistică policromă plană realizată prin 
asamblarea unor cuburi mici, sensibil egale în dimensiuni, rezultate din 
spargerea unor pietre mari. Rocile se găsesc într-o largă varietate 
cromatică. Întâlnim practic toate culorile, în foarte multe nuanţe. Dacă 
studiem doar marmura, observăm că poate fi albă ca zăpada, gri, gălbuie, 
portocalie, verzuie, roşcată şi chiar neagră. Mozaicuri întâlnim încă din 
antichitate, în cultura oricărei populaţii. Ele s-au făcut — şi încă se mai fac 
— pentru ornamentarea unor pavimente, a unor pereţi de interior sau de 
exterior ori pentru crearea unor compoziţii artistice de mare preţiozitate. 

Ca şi în cazul vitraliului, tehnicitatea realizării unui mozaic este 
simplă, dar necesită un volum serios de muncă, atenţie şi multă răbdare. 
Lucrarea începe practic o dată cu crearea unui proiect, de obicei la o scară 
redusă, care să reprezinte imaginea colorată a viitorului mozaic. Ghidat de 
această lucrare, artistul face un desen, în creion sau cărbune, pe hârtie, la 
dimensiunea definitivă a lucrării, şi îl întinde pe suprafața plană a unei 
pardoseli. Pe acest desen sunt notate sectoarele cromatice ale lucrării. 
Pietricelele, tăiate cu îndelungă sudoare la o ghilotină specială, sunt triate 
în mai multe grămezi, în funcție de culoarea pe care o au. De aici ele sunt 
alese şi plasate ordonat în spaţiile rezervate pe suprafaţa hârtiei. După 
terminarea integrală a acestui aranjament, urmează mutarea mozaicului în 
spațiul amplasării definitive. Pentru asta se lipeşte cu cocă moale, 
preparată din făină cu apă, hârtie peste întreaga suprafață a lucrării şi se 
presează cu mâna în aşa fel încât să nu rămână nici un cubuleţ de piatră 
nelipit. După uscare, întreaga suprafaţă a acestei hârtii se împarte în 
careuri egale între ele, în general de mărimea unei coli de scris. Se 
notează fiecare din aceste pătrate cu câte o cifră sau o literă şi se despart 
sectoarele între ele prin tăierea hârtiei cu lama. Întregul mozaic se mută 
piesă cu piesă şi se fixează cu ciment la destinaţia sa, în ordinea notată pe 
hârtia care, deocamdată, îi maschează suprafaţa. Mozaicul vertical al 
peretelui se instalează în brâie orizontale, de jos în sus, pentru evitarea 
deplasării fragmentelor prin propria greutate, până la întărirea liantului. 

După garantarea aderenţei, se poate trece la îndepărtarea си 
multă apă a hârtiei lipite cu cocă. 

Ultima operaţie constă în tamponarea mozaicului cu zeamă de 
ciment care, intrând printre pietre, le va lega etanș între ele. În final, în 
urma spălării întregii suprafeţe cu apă (la o oră după tratarea cu zeamă de 
ciment!), se poate aprecia reala valoarea artistică a lucrării. 

În situaţia mozaicului de paviment, în funcţie de mărimea acestuia, 
pietrele pot fi mai mari şi lucrarea se poate şlefui în final cu aparatură 
specială pentru obţinerea unei suprafeţe orizontale perfecte. Mozaicurile 
de interior, în special cele din biserici, sunt create din pietre tăiate în 
cuburi mici, cu latura de aproximativ un centimetru. De mare prețiozitate 
sunt mozaicurile realizate din cristal colorat de Murano. 

Mozaicul şi vitraliul sunt foarte apreciate pentru autenticitatea de 
neconfundat a imaginii artistice dar mai ales pentru recordul conservării 
lor nealterate în timp. 


Fig. 86. Vitraliu - Domul din Ulm. Scene biblice. 

Fig. 87. Mozaic la San Vitale 

CAPITOLUL V 
PRINCIPALELE ELEMENTE DE LIMBAJ PLASTIC 


În expunerea noastră urmărim familiarizarea elevilor doar cu unele 
noțiuni din limbajul artelor plastice şi nu aglomerarea memoriei lor cu o 
sumedenie de cunoştinţe teoretice din specialitatea artiştilor profesionişti. 
Ne vom orienta comunicarea pe informaţii strict necesare unei educaţii de 
nivel mediu şi vom căuta ca forma expunerii noastre să fie uşoară şi 
atractivă. 

Prin elementele principale ale limbajului plastic înţelegem nu 
uneltele cu care lucrăm, ci semnele cele mai importante lăsate pe o 
suprafaţă plană cu acestea. Aşa cum muzica foloseşte drept principale 
elemente de limbaj muzical cele 7 note ale gamei, arta plastică foloseşte 
linia, punctul şi pata de culoare ca principale elemente de limbaj. 


Punctul este urma lăsată de vârful unui corp ascuţit pe o suprafaţă 
plană, la o singură atingere. Putem obţine un punct dacă atingem o 
singură dată suprafața hârtiei cu vârful creionului, al pixului, al репіќеї 
etc. Tot un punct rămâne dacă atingem o dată tabla cu vârful cretei, sau 
suprafaţa de nisip a plajei cu vârful bastonului. Punctul este forma grafică 
cu cea mai mică dimensiune. În raport cu tabla sau cu întinderea plajei, 
urma lăsată de cretă ori de baston este tot aşa de mică precum punctul 
făcut cu creionul pe foaia de hârtie. Teoretic nu putem vorbi de puncte 
mici, mari sau mijlocii. Un punct mai mare poate fi uşor identificat cu o 
pată mică şi asta implică o suprafaţă bidimensională. 


Linia este urma lăsată de un corp ascuţit aflat în mişcare, pe o 
suprafață plană. Este urma unui punct în mişcare, cu alte cuvinte sau, mai 
pe înţelesul copilului, un punct care a plecat la plimbare. Dimensiunea 
liniei poate fi dată doar de lungimea ei. Există linii drepte, curbe şi frânte. 
Linia dreaptă poate fi la rândul ei orizontală, verticală sau oblică. Linia 
curbă poate fi închisă sau deschisă. Prin linie curbă-inchisă putem 
înţelege cercul, elipsa, simbolul grafic al cifrei opt, al cifrei zero sau alte 
forme grafice rezultate din linii care îşi închid circuitul în punctul de 
unde aceasta a plecat. Linia curbă deschisă este сеа care nu se întoarse 
în punctul de unde a plecat, cum sunt semnele grafice prin care 
reprezentăm hiperbola, spirala, curbura, virgula, paranteza, litera C, S sau 
U, cifra doi, semnul întrebării etc. Această linie poate avea un aspect 
singular, ca în cazul exemplelor anterioare sau poate fi repetitivă, cum 

este sugerat valul mării pe ceramica grecească. Linia frântă poate fi şi ea 
închisă sau deschisă. Linia frântă închisă este cea care, deşi dreaptă, 
revine la punctul de unde a plecat, prin frângerea ei în părți egale sau 
chiar inegale. Această linie este limpede sugerată de figurile geometrice 
plane, cum sunt: triunghiul, pătratul, pentagonul, hexagonul, octogonul, 
steaua, etc. Linia frântă deschisă nu-şi închide circuitul în punctul de 
unde a plecat. Ea poate fi sugerată de litera L, de V, de Z etc. Poate fi şi 
ea singulară sau repetitivă. Aceasta din urmă poate fi reprezentată chiar 
de dinții fierăstrăului. 


Pata de culoare este urma bidimensională lăsată de o culoare, prin 
intermediul unui instrument adecvat, pe o suprafață plană. Aşa cum se 
înțelege din definiție, pata are două dimensiuni: lăţimea şi lungimea. 
Instrumente pot fi: creioanele colorate, carioca, pensula, pistolul de 
vopsit, spray-ul color etc. Petele se împart în două mari categorii: plate şi 
vibrate. Pata de culoare plată are culoarea întinsă uniform pe întreaga sa 
suprafață. Ea e folosită mai mult în arta decorativă, motiv pentru care se 
mai numeşte şi pată decorativă. Pata de culoare vibrată prezintă 
inegalităţi pe suprafaţa sa, acestea constând în haşuri, pensulații, mici 
nuanţe sau diferențieri de ton etc. Se foloseşte foarte mult de pictori 


locuri, o întâlnim numită şi pată picturală. 


POSIBILITĂŢILE DE EXPRESIE ALE PUNCTULUI constau în: 
unicitate (atunci când apare singur), repetări, ritmări, înşiruiri, grupări, 
aglomerări, rarefieri, pulverizări, etc. Punctele pot fi de o anumită 
culoare pe un suport alb, negru sau colorat şi el. Pot avea chiar mai multe 
culori şi uneori, modelate de ficțiunea artistică, subtile diferențieri de 
mărime. Toate acestea pot fi înțelese foarte bine studiind bolta cerească. 
Stelele sunt admirate cu aceeaşi plăcere şi de copil şi de adult. Sesizate cu 
ochiul liber, aparentele diferențieri de mărime dintre stele sunt sugerate 
mai mult de puterea lor de strălucire decât de realul volum. Este uşor de 
observat cum unicitatea Luceafărului, planetă cu un circuit aparte pe 
bolta stelară, diferă cu totul de înşiruirile frânte din Carul Mare, Balanța 
sau Orion. La fel de bine putem separa pulverizarea uriaşă din Calea 
Lactee de aglomerările ce definesc nebuloase ori de rarefierile care 
separă între ele constelații sau nebuloase. O temă legată de imaginea unei 
nopţi senine deschide imaginaţia şi capacitatea de visare а şcolarilor la 

de expresie ale punctului pentru că în desenul său, anticipând cunoaşterea 
lor teoretică, minorul chiar lucrează cu ele. 


Fig. 88. Cerul înstelat - Duică Alexandra, clasa a X-a. Expresivitatea punctului 
este bine reprezentată prin imaginea oferită de bolta senină a cerului în timpul 
nopții. 

POSIBILITĂŢILE DE EXPRESIE ALE LINIEI sunt mult mai 
multe decât cele oferite de punct. În primul rând sesizăm că linia poate fi 
subțire sau groasă, în duct continuu sau frământată. Linia groasă 
reprezintă duritate, fermitate sau putere de decizie, în timp ce linia subțire 
redă sensibilitate, fineţe, rafinament, subtilitate etc. Expresivitatea nu se 
obţine desenând doar cu una sau alta din linii, tot timpul ele conlucrează 
una în favoarea celeilalte, funcţie de ce vrem să sugerăm. E bine să 
cunoaştem că orice linie verticală sau orizontală sugerează staticul. Dar 
nemişcarea liniei verticale reprezintă monumentalitate, năzuința de 
neclintit sau fermitatea eroului, în timp ce orizontala redă liniştea, 
calmul desăvârşit sau pacea eternă. În restul lor, liniile oblice, curbe sau 
frânte, oricare ar fi ele, sugerează mişcare. Chiar şi imaginea piramidei 
egiptene, a conului sau a turnului ascuțit cu care catedrala gotică їпіеарӣ 
cerul, dă impresia de ascendență spre lăcaşul celest al divinității. În 
schimb cubul, paralelipipedul, stâlpul sau coloana, dacă sunt aşezate cu 
baza pe pământ, fiindcă au forma redată doar prin orizontale şi verticale, 
sugerează staticul, oricât de mari sau înalte ar fi ele. În artă se foloseşte 
cel mai mult linia curbă deschisă. Referindu-se la ea, Ingres declară: 
„Pentru a reuşi să creezi o formă frumoasă e bine să modelezi rotund şi 
fără ип aparent detaliu interior şi să foloseşti mai puţine forme 
colțuroase”. Considerată în mare, în mâna artistului linia reprezintă о 
modalitate de exprimare. Şi dacă punctul nu este întâlnit permanent, 
putem spune că fără ea nu se pot crea imagini artistice. Prin linie 
controlăm structura compoziției, de la întreg până la amănunţime. Prin еа 
organizăm compunerea în imagini cromatice, definim forma şi sensul de 
formei şi al modelării, linia participă într-o mare măsură la alcătuirea 
artistică a operei de artă. 


POSIBILITĂŢILE DE EXPRESIE ALE CULORII sunt mult mai 
multe decât expresivităţile liniei. Necesarul de inventivitate al artistului a 
făcut ca acestea să fie mereu schimbate de-a lungul istoriei, înnoite sau 
modelate după nevoile fiecărei aspirații sau curent din lumea artelor. 
Plecând de la modul în care sunt aplicate pe suport, în afara formei 
plate sau vibrate despre care s-a mai vorbit, deosebim: 
Pata spontană — realizată prin cădere, stropire sau presare. Forma 
ei oferă surprize şi nu poate fi dirijată cu certitudine în crearea unei 
imagini preexistente mintal. 

Fig. 89. Explozie de artificii - Mihăilescu Elixi, clasa a П-а. Observăm asocierea 
petei spontane cu linii spontane şi dirijate, dar şi cu pete mici elaborate. 


Fig. 90. Lucrare în care s-a urmărit asocierea mai multor pete spontane. 

Pata dirijată — este cea aşezată pe suport cu ajutorul pensulei sau a 
altui instrument care, prin mânuire, dă o sensibilitate ori un sens de 
mişcare culorii. 

Pata elaborată — se face tot prin intermediul instrumentelor de 
lucru, dar urmărind redarea unei idei clare concepute anterior. 

În cazul culorilor solubile în apă, expresivitatea diferă dacă 
folosim un suport uscat sau unul umed. Pe cel uscat suprafaţa şi conturul 
petei de culoare sunt precise, iar pe suportul umed acestea fuzionează. În 
cercetările lor, artiştii îşi permit să folosească şi tehnici mixte în cadrul 
aceleiaşi lucrări. 
vorbit mult de-a lungul istoriei, de aceea este bine să ne aşezăm 
cunoştinţele într-o anumită ordine. 


V.1. CULORI LUMINĂ ŞI CULORI PIGMENT 


Culori-lumină sunt considerate de Cromatologie acele culori care 
au rezultat din descompunerea razei de soare trecută printr-o prismă de 
cristal. Fenomenul apare şi în natură, fără intervenţia omului, în 
cunoscuta situaţie a curcubeului. Acesta apare imediat după ploaie, când 
soarele ivit dintre nori îşi trimite razele spre pământ printr-o puzderie de 
particule de apă rămase în atmosferă. Se obțin culorile spectrului, iar 
celulele fotosensibile aflate pe retina ochiului de om pot sesiza 7 culori: 
roşu, portocaliu, galben, verde, albastru, indigo şi violet. Culoarea indigo 
este o nuanță închisă de albastru violaceu, apropiată hârtiei cu care 
lucrează dactilografele când bat la maşina de scris mai multe pagini. 
Fiindcă se prepară uşor pe paletă, ea nu se găseşte în pastilă specială sau 
în tuburi în trusa pictorului. 

Până în prezent, se consideră că, în afara omului, din rândul 
vieţuitoarelor doar păsările mai pot vedea colorat. 

Rezultate din descompunerea luminii albe de zi, toate culorile 
lumină pot recompune, prin amestecul între ele, albul razei de soare. 
Demonstrația se face prin învârtirea discului lui Newton. Observând 
relaţia între ele a celor 7 culori, încă de la acest nivel al studiului vedem 
că trei dintre ele nu pot rezulta din amestecul între ele a altor culori, şi 
anume: roşu, galben şi albastru. Pentru acest motiv ele se numesc culori 
primare. Amestecate între ele două câte două, primarele dau alte trei 
culori, după cum urmează: roşu + galben = portocaliu; galben + albastru 

= verde; albastru + roşu = violet. Aceste trei noi culori se numesc culori 
secundare sau binare. O culoare primară pusă alături de una secundară 
care a rezultat din amestecul celorlalte două primare, se află în raport 
complementar. Spre exemplu: roşu cu verde, galben cu violet sau 
albastru cu portocaliu. Combinate între ele, atât culorile primare cât şi 
cele secundare, recompun lumina albă. La fel, dacă amestecăm între ele o 
culoare primară cu complementara sa, obținem tot albul luminii sau, mai 
bine spus, ele se risipesc înapoi în raza luminii din care s-au ivit. Culorile 
lumină se folosesc curent în cinematografie, spectacole de scenă în teatre, 
în televiziune şi în proiecția diapozitivelor. Prospeţimea lor nu poate fi 
egalată niciodată de culorile pigment. 

Culorile pigment sunt cele preparate artificial de om utilizând 
unele substanțe vegetale sau minerale aflate în natură. Ele se 
întrebuințează în pictură sau în vopsitorii şi, prin amestec, nu au cum să 
recompună lumina albă ci o nuanță foarte deschisă de gri-colorat. În 
contextul culorilor, indiferent de natura lor, este bine să ştim că albul şi 
negrul au un statut aparte. Ele nu sunt culori. 

Albul este cota cea mai înaltă de luminozitate pentru orice culoare iar 
negrul е nivelul cel mai scăzut al acestei luminozităţi. Numite şi non- 
culori, albul şi negrul nu fac altceva decât să închidă sau să deschidă 
culorile, aşa încât nu trebuie să mire că fiecare culoare îşi are atât albul, 
cât şi negrul ei. Un pictor nu confundă negrul rezultat din închiderea 
completă a culorii albastre, cu negrul rezultat din roşu. Şi asta se 
demonstrează simplu punând una lângă alta diferite obiecte sau piese 
negre de vestimentaţie. La fel şi în cazul albului, putem sesiza uşoare 
diferenţe de nuanță între foaia de scris şi fila cărții, între acestea şi 
țesătura albă a cămăşii, a unei funde sau a varului de pe perete. 

Culorile-pigment, fiindcă ne stau la îndemână, ne permit să facem 
o mulțime de studii. Distingem, spre exemplu, primarele (roşu, galben şi 
albastru) care nu rezultă din amestecul altor culori între ele, şi le 
diferenţiem uşor de secundare (orange, verde şi violet). Pentru o bună 
memorie vizuală, distincția cea mai uşoară între aceste culori este cea 
oferită de discul cromatic al lui Johannes Itten. Cele trei culori primare au 
trei spaţii rezervate între ele pentru fiecare din cele trei culori secundare, 
culori care au rezultat din amestecul între ele a celor două primare cu 
care se învecinează. Între roşu şi galben este portocaliul, între galben şi 
albastru se află verdele, iar între albastru şi roşu avem violetul. Relația 
dintre o culoare primară şi o secundară rezultată din amestecul celorlalte 
două principale am văzut că se numeşte  complementaritate. Dacă în 

cazul culorilor lumină amestecul dintre două culori aflate în raport 
complementar recompune lumina albă, în cazul culorilor pigment se 
obţine o culoare terțiară, numită şi culoare complementară sau gri 
colorat. Se realizează în felul acesta, alături de primare şi de secundare, 
al treilea set de culori. Aşadar, plecând de la roşu, galben şi albastru şi 
amestecându-le între ele în proporţii egale, avem până acum de-a face cu 
nouă culori distincte. 


Fig. 91. Cercul cromatic al lui Iohannes Шеп 


Fig. 92. Perechile de culori aflate în raport complementar. 
Culorile primare: roşu - galben - albastru şi culorile secundare: oranj - 
verde - violet. 

Fig. 93. Culorile complementare ( terțiare sau griuri colorate) 


Fig. 94. Trepte de nuanţe realizate prin combinarea în proporții diferite a 
perechilor de culori aflate în raport complementar. 


Culori pure se numesc culorile саге nu sunt atinse de alb, de 
negru ori de altă culoare. În cazul culorilor secundate și terțiare, pentru а 
fi pure, acestea trebuie să fie rezultatul unui amestec în proporţii egale a 
componentelor. Culorile pure se mai numesc şi culori saturate. 


Puritatea culorii ori saturaţia reprezintă gradul ei de intensitate, 
adică forța cu саге îşi etalează strălucirea şi luminozitatea. Puritatea 
culorilor pigment nu poate atinge gradul de puritate al culorilor lumină. 
Culorile-pigment de gradul 1, adică roşul, galbenul şi albastrul, au o 
puritate mai mare decât culorile-pigment secundare, iar acestea depăşesc 
la rândul lor gradul de puritate al terțiarelor. Cu cât culoarea este 
rezultatul cromatic al mai multor amestecuri, puritatea ei e tot mai slabă. 

Maximul de impuritate este dat de amestecul între ele, în proporții egale, 
a tuturor culorilor-pigment primare, secundare şi terțiare. Acelaşi efect îl 
poate sugera şi griul neutru, adică amestecul în proporții egale a albului 
cu negrul. 


Tonalitatea reprezintă intervenţia albului sau a negrului într-o 
culoare. Putem deosebi tonuri închise ori tonuri deschise. Scara tonală 
în domeniul cromatic înseamnă trecerea unei culori prin mai multe trepte 
de luminozitate, de la alb până la negru. 


Nuanţa este un amestec de două culori în care una domină printr-o 
cantitate mai mare sau prin puterea pigmentului. Când vorbim de о 
nuanță vom aminti de două culori, cum ar fi: un galben uşor spre verde, 
un roşu puţin spre violet, sau mai pe scurt: galben-verzui, roşu-violaceu, 
albastru-verzui, galben-portocaliu etc. Pentru înţelegerea nuanțării, se 
numeşte mai întâi culoarea dominantă. Nuanţele sunt mult mai multe 
decât culorile primare, secundare şi terțiare adunate laolaltă. Pentru 
obişnuirea ochiului cu gradaţia nuanțării, se recomandă un studiu 
cromatic după următoarea formulă: o bandă orizontală de lungimea colii 
de bloc şi lată de 4 cm. se împarte în 21 de suprafeţe mici în care ne 
propunem, deocamdată, să vedem ce se întâmplă când combinăm între 
ele două culori primare. Spre exemplu roşu cu galben. Pentru asta vom 
pune în căsuţa 1 un roşu pur, iar în căsuţa 21, un galben pur. De la 2 până 
la 10 culoarea roşie va primi din treaptă în treaptă câte o picătură în plus 
de galben până când, la 11, cantitățile egale dintre cele două primare 
formează culoarea secundară — portocaliul pur. De aici înainte, din 
amestecul de culori se va scade progresiv câte o picătură de roşu până 
când căsuţa 21 îşi poate justifica galbenul curat. Observăm că s-au 
realizat pe planşa noastră nuanţe de roşu-portocaliu, portocaliu roşiatic, 
portocaliul — numit şi orange, orange-gălbui şi galben spre orange. 

Tonalitatea nuanţei reprezintă posibilitatea nuanţei de a fi mai 
închisă ori mai deschisă. Intuind că albul şi negrul nu sunt culori, chiar şi 
cei neinițiați în lumea cromatică înţeleg, în felul lor, că acestea nu pot 
forma între ele nuanţe. Şi, ghidaţi de firescul lucrurilor, vor evita să zică 
un negru-albicios sau un alb-negricios pentru că în această situaţie 
albul nu mai poate fi alb şi nici negrul — negru. 

V.2. CULORI CALDE ŞI CULORI RECI 


Urmărind posibilitatea de a sugera senzaţii de frig sau de căldură, 
culorile se împart în calde şi reci. În general sunt acceptate drept culori 
calde roşul, portocaliul şi galbenul, iar culori reci vedele, albastrul şi 
violetul. Această percepere optică cu efect fiziologic organic, nu trebuie 
cuprinsă în limite cromatice rigide. Vom vedea că, din rândul culorilor 
calde, senzaţia cea mai puternică e sugerată de galben-portocaliu, 
probabil pentru că este asociată cu nuanța focului sau a soarelui 
dogoritor. Din rândul culorilor reci, senzaţia de rece e sugerată cel mai 
mult de albastru, probabil fiindcă intuim în el adâncimea rece a oceanului 
sau înaltul cerului. Sus, în azurul Everestului e chiar mai frig decât pe 
fundul de ocean. Dovadă că avioanele care zboară la 8-9 mii de metri 
altitudine măsoară chiar şi vara temperaturi de —50 de grade pentru 
mediul extern. Cert este că în toate timpurile, la orice naţiune, albastrul a 
fost şi încă mai е considerat culoare rece, iar galbenul e considerat 
culoare caldă. Într-o mare măsură fenomenul corespunde realităţii pentru 
că toate fotografiile-color care înfăţişează natura înzăpezită, au umbrele 
albastre. Noi însă, pentru modul în care pictăm ori privim un tablou, 
important e să înțelegem că măsura în care galbenul sau albastrul 
contribuie la alcătuirea unei colori binare sau la nuanţarea oricărei culori, 
o transformă pe aceasta în culoare caldă sau în culoare rece. De aceea 
verdele-gălbui este cald, iar verdele-albăstrui е rece, chiar dacă ambele 
nuanţe ţin de culoarea verde aceasta fiind considerată, în majoritatea 
manualelor de specialitate, o culoare rece. Tot aşa, dacă o infimă picătură 
de albastru e amestecată în roşu, îl transformă imediat în roşu rece. numit 
de noi vişiniu, fără ca el să devină neapărat violet. În concluzie, atât roşul 
cât şi verdele pot fi culori şi calde şi reci. 


V.3. CONTRASTELE CROMATICE 
Contrastele dintre culori rezultă din alăturarea unor culori cu 
diferențe mai mult sau mai puţin abrupte de ton, de nuanță, de puritate, 
de luminozitate, de strălucire, de cald-rece, de suprafață, de mişcare, de 


vibraţie, de complemen-taritate etc. 


Contrast de ton înseamnă diferenţiere evidentă între luminozitatea 
unor lucruri, fiinţe sau zone de pe suprafaţa imaginii pictate. Unele atrag 

atenţia prin culori deschise, altele sunt redate prin culori închise. Acest 
fel de contrast a ajuns în pânzele olandezului Rembrandt la expresivitatea 
cea mai puternică, numită clar-obscur. Stilistica luminează puternic doar 
personajele importante din compoziţie iar restul e învăluit în umbră sau 
dispare cu totul în negrul fondului. 


Contrast de nuanţă numim alăturarea unor culori nuanţate diferit 
printr-o intervenţie sensibilă a unei culori complementare, a unei culori 
reci când alături se simte prezența uneia calde etc. Aceste contraste au 


lucrează în griuri colorate, cum ar fi la noi Theodor Pallady. 


Contrastul de puritate constă în acceptarea lângă o culoare pură a 
unei culori grizate mult prin alb sau negru sau chiar a unei culori terțiare 
(gri colorat). Contrastul cel mai puternic de puritate se obţine prin 
alăturarea griului neutru la o culoare pură. 


Contrastul de luminozitate. Numită şi valoare, luminozitatea 
reprezintă însuşirea culorilor ce ar fi, prin natura lor, deschise sau închise. 
Spre exemplu, galbenul şi portocaliul în starea lor pură sunt deschise, în 
timp ce albastrul, indigoul şi violetul sunt închise. Roşul şi verdele au un 
grad mediu de luminozitate. Astfel, contrastul de luminozitate reprezintă 
alăturarea în tablou a două sau mai multor culori care se diferenţiază între 
ele prin aceste calități. Luminozitatea specifică fiecărei culori poate fi 
mărită sau diminuată prin amestecul fizic cu alb sau cu negru, dar asta 
conduce la o diminuare a strălucirii. Exemple de tablouri care se impun 
privirii mai mult prin contraste de luminozitate putem găsi la Vermer, El 
Greco, Van Gogh sau Goya. 


Strălucirea culorii reprezintă capacitatea sa de a reflecta lumina şi 
este întâlnită mai mult în sectorul culorilor de ulei. Gradaţia strălucirii 
diferă de la o culoare la alta, atingând cota cea mai înaltă la galben, dar 
ea mai depinde şi de natura chimică a pigmentului. Albul de zinc аге o 
strălucire mult mai mare decât albul de titan iar galbenul de cadmiu, 
chiar dacă este mai puţin luminos, are strălucirea mai mare decât 
galbenul citron. La fel putem observa că albastrul de cobalt e mai 
strălucitor decât albastrul ultramarin sau chiar decât ceruleumul. Prin 
contrast de strălucire înţelegem alăturarea unei nuanţe cu o strălucire 
redusă sau chiar lipsită de ea, la o culoare strălucitoare, în scopul 

obţinerii unui efect artistic capabil să impresioneze. Aceste contraste sunt 
vizibile în picturile lui William Turner, ale peisagistului marin Ivan 
Aivazovski şi au stat la baza pânzelor create de majoritatea artiştilor 
impresionişti. 


Contrastul de cald-rece foloseşte alăturarea pe pânză a celor două 
însuşiri ale culorilor de a sugera căldură sau frig. Acest contrast e 
prezent, mai mult sau mai puţin, în majoritatea picturilor renascentiste, în 
mod deosebit în pânzele lui Tizian, dar este bine utilizat şi de ЕІ Greco, 
Francisco Goya sau de pictorii romantici, precum Theodor Gericault sau 
Delacroix. 


Contrastul de suprafaţă reflectă atât mărimile diferite ale petelor 
de culoare, cât şi aspectul vibrat sau plat cu care au fost aşternute de 
pictor pe suprafața imaginii create. Petele de culoare nu pot fi egale între 


Contrastul de mişcare este reprezentat, într-o primă fază, de 
petele cromatice care amintesc prin forma lor de cinetismul unor lucruri 
sau ființe din natură, cum ar fi: ploaia, furtuna, norii тапай de vânt, 
obiecte în cădere, ființe în deplasare, păsări în zbor etc. Totodată 
mişcarea mai poate fi sugerată şi de alăturarea culorilor aflate în raport 
complementar, cu alte cuvinte, dacă aşezăm lângă roşu — verde, lângă 
galben — violet, iar lângă albastru — portocaliu. O altă posibilitate este 
modelarea culorii prin introducere progresivă de alb sau de negru. Se 
creează în felul acesta impresia unui spaţiu concav care sugerează 
depărtarea în adâncime. Acelaşi efect se poate obţine prin nuanţarea din 
ce în ce mai mult a culorii spre altă culoare. Sugerarea mişcării doar prin 
culoare, fără forma figurii, este mult mai subtilă şi dă farmec imaginii 
pentru că atinge direct sentimentul, ideea şi reflecția. În general 
contrastul de mişcare nu e folosit în compoziţii armonizate prin echilibru 
stabil, cu un singur centru de interes. 


Contrastul de vibraţie constă în folosirea pensulaţiei, a haşurilor, 
sau a modelării petei de culoare prin introducerea unor subtile diferențe 
de ton sau de nuanță, în scopul detaşării ei în context. Contrastul de 
vibraţie se foloseşte mult în compozițiile cromatice care au şi pete plate, 
decorative, pentru sugerarea unei stări de neliniște, agitaţie etc. ЇЇ mai 
găsim şi pe pânzele impresioniştilor, unde, chiar fără vecinătatea petei 

plate, dă rezultate excepţionale, de certă valoare artistică, în sugerarea 
atmosferei proaspete. 


Contrastul complementar а mai fost amintit când s-a vorbit de 
contrastul de mişcare. Aşezate una lângă alta, culorile aflate în raport 
complementar nu pot reda o armonie statică, echilibrată, calmă. În stare 
pură, fără nuanţări sau intervenţii de alb sau de negru care să le lege, ele 
devin stridente, violente, irită într-un fel ochiul, dau chiar impresia că se 
resping. 


Contrastul simultan este un fenomen optic foarte interesant care 
nu poate fi sesizat fără puţină şcoală în lumea cromatică. Dacă privim cu 
atenţie, la lumina zilei, o pată de culoare primară aşezată pe un suport 
alb, sesizăm în jurul ei un contur luminos de nuanță complementară 
acelei pete de culoare, iar dacă mutăm privirea de la acea pată pe o 
suprafaţă albă alăturată, vedem o vreme chiar forma luminoasă a acelei 
pete, colorată complementar. Fenomenul este doar optic, asemănător 
celui care păstrează un timp pe retină imaginea becului aprins la care 
priveam înainte de a stinge lumina. Învăţaţi să distingem existenţa 
simultană a acestui nimb de culoare complementară, vom sesiza că el 
apare, diluat, şi la alte categorii de culori. În felul său fenomenul este real 
şi anticipează dezacordul iritant al contrastului complementar. A fost 
utilizat foarte mult de peisagiştii impresionişti pentru crearea impresiei de 
spaţialitate vie, aerată, proaspătă. 


Alături de contrastele cromatice, de aceeaşi importanță pentru o 
operă de artă este ritmul. Putem afirma că nu există compoziţie plastică 
de valoare care să nu fie structurată pe o anumită ritmicitate. Ritmul 
pune în valoare posibilitățile de expresie atât ale punctului şi liniei, cât 
mai ales ale petelor de culoare din tablou. Pentru a fi expresive, toate 
contrastele cromatice îşi etalează prezenţa într-un anumit ritm. 
Expresivitatea ritmului mai este folosită în alăturarea diferitelor materiale 
de lucru, cum e cazul colajelor, în alternarea dimensiunilor, a mijloacelor 
de expresie, a ordinii în compoziţia plastică şi chiar în evidenţierea unei 
dezordini. Dacă privim cu atenţie, vedem că ritmul plastic poate deveni 
el însuşi un mijloc de expresie, mai ales în arta modernă nonfigurativă, 
ori, tot timpul, în cea decorativă. 

Este bine să гейпет că, din rândul culorilor primare, roşul se 
impune privirii cel mai mult, creând chiar impresia că vine spre noi, în 
timp ce albastrul sugerează că se află mai departe, în adâncimea 
tabloului. La o privire mai atentă observăm că toate lucrurile din peisajul 
realităţii, indiferent de culoarea proprie, cu cât sunt mai depărtate în 
spațiu, devin mai albăstrii şi se deschid în această nuanţare până se 
contopesc cu totul în albastrul deschis al cerului de la orizont. Fenomenul 
este real şi poate fi oglindit ca atare şi de camera de luat vederi sau de 
aparatul de filmat. Continuând să descifrăm efectele spaţiale sugerate de 
culori, observăm că toate culorile calde dau impresia că avansează spre 
privitor, în timp ce culorile reci rămân într-un plan secund. Alăturând, 
spre exemplu, două pete de culoare, una roşie şi una albastră, egale în 
formă şi suprafață, observăm că cea roşie dă impresia că e mai aproape şi 
chiar mai mare decât cea albastră. De altminteri, pentru puterea sa de 
impunere, roşul este ales — fie în totalitate, fie în compunere colorată — 
pentru aspectul celor mai multe steaguri din lume. Iar pe şosea maşinile 
roşii sunt zărite în mişcare de la depărtări foarte mari, cu mult înaintea 
celor grizate sau a celor de alte culori. 

Efectul spaţial al culorilor îl redăm şi prin contrastul de lumină- 
umbră cu care sugerăm volumul. Un rol foarte important îl au şi culorile 
alăturate. Proiectarea culorilor pe un fond luminos dă impresia că acestea 
sunt proiectate în față, înaintea acelui fond. Aşezarea petelor de culoare 
pe un fond mai închis, negru, sugerează că acestea sunt înapoia lui, că 
sunt privite prin ferestre deschise în suprafaţa fondului negru. 


Într-o lucrare artistică nu au cum să existe laolaltă toate contrastele 
cromatice amintite. Oricum ele nu reprezintă toate posibilitățile de 
expresie rezultate din diferențieri între culori. În oricare din picturile sale, 
urmărind transmiterea unei idei, artistul foloseşte dintre posibilitățile de 
expresie estetică ale culorii doar pe acelea care se potrivesc trăirilor şi 
mesajului său. Chiar îşi permite să sensibilizeze aşa cum vrea el 
contrastele cromatice care-i convin, până la formarea unei amprente 
unice a viziunii. Această amprentă contribuie la definirea entității sale 
stilistice, îl diferenţiază de felul de a picta al colegilor de breaslă şi chiar 
variază în nuanţări, de la o lucrare la alta, până şi în contextul propriei 
sale creativități. 

V.4. ARMONIA CROMATICĂ 


La fel ca în cazul contrastelor, pictorul nu pune în tabloul său, în 
proporţii egale, toate culorile cunoscute. ЕІ le alege doar pe cele care se 
potrivesc imaginii formale şi conținutului ideatic ale lucrării pe care se 
angajează s-o facă. О altă preocupare, care asigură transmiterea emoţiei 
în ochii privitorului, este legată de acordurile cromatice, adică aşezarea 
petelor de culoare, prin nuanţări, tonuri, vibrări, raporturi între mărimi 
etc. într-o relaţie de înțelegere, de susţinere reciprocă, de potrivire 
desăvârşită, încât lucrarea să devină prin întregul ei ansamblu o imagine 
estetică unitară. Armonia cromatică, cu alte cuvinte. Ea depinde de 
ochiul subiectiv al artistului dar, într-o oarecare măsură, şi de tradiția 
mediului cultural. Astăzi nu ne-am mai simţi bine înconjurați de roșul 
pompeian cu care romanii îşi pictau de sus până jos pereții interiori ai 
vilelor. Admirăm picturile chinezeşti ori japoneze făcute pe mătase, dar 
nu putem percepe în totalitate subtilitățile armoniei lor, drept care nu 
vom putea picta niciodată la fel. La rândul lor chinezii, deprinşi cu alte 
criterii de evaluare, nu vor înțelege umanismul picturii europene şi nu vor 
putea picta niciodată ca Rafael, Michelangelo sau Rembrandt. În primul 
rând armonia cromatică vizează aspectul închis ori deschis al întregii 
picturi. Culorile aflate în raport complementar, de disociere, îşi pot 
cuminţi iritarea şi chiar câştigă în expresivitate, intervenind între ele cu 
alb sau cu negru. 

Mai mult ca orice, armonia cromatică defineşte stilistica unei 
personalităţi, a unui curent artistic localizat în timp şi spaţiu, cultura unei 
etnii şi îi diferențiază în amănunțime pe artişti între ei. 


Dominanta cromatică reprezintă una din posibilitățile armoniei. 
Ea constă în existența unei culori care domină întreaga suprafață a 
tabloului. Această culoare, fără să le excludă în totalitate pe celelalte, 
care apar în cantități mult mai mici, o întâlnim în stare pură sau într-o 
suită de nuanțări şi tonuri, încercând să-şi etaleze propriile posibilități de 
expresie. Sunt foarte cunoscute perioada roz sau perioada albastră din 
creaţia artistică a lui Pablo Picasso, când semnează ultimele opere 
figurative, de autentică valoare artistică, înainte de-a trece la cubism. 


Monocromia înseamnă folosirea unei singure culori, în colaborare 


cu alb sau negru, pentru crearea unei imagini artistice plane. Pentru 
efectul ei decorativ modest, este rar folosită de pictorii profesionişti. 


160 


Puterea de expresie a picturii monocrome este mult mai mică decât сеа 
lucrată în mai multe culori. Din acest motiv, în lipsa unor alternative, 
sunt acceptate mai mult imaginile acromatice, în alb-negru. De altminteri, 
putem asemui foarte bine o lucrare acromatică cu una monocromă, dacă 
prima este privită printr-o lentilă colorată. 


V.5. COMPOZIȚIA STATICĂ $1 COMPOZIȚIA DINAMICĂ 


Probleme legate de mişcare sau de static întâlnim şi în arta 
suprafeţelor plane, cum sunt pictura, grafica sau mozaicul, dar şi în 
sculptura tridimensională ori în cea de tip basorelief. 


Compoziţia statică reprezintă o pictură, un desen sau o gravură 
care, prin dispunerea echilibrată a petelor de culoare, raportul dintre ele şi 
aspectul pasiv al desenului practicat prin linii orizontale şi verticale, 
sugerează nemişcarea. 


Fig. 95. Cina cea de taină - Leonardo da Vinci. Compoziţie cu un singur centru 
de interes 
Această structurare poate fi întâlnită într-o largă diversitate de 
imagini plastice: naturi statice, portrete, scene de interior, peisaje, grupuri 
de oameni etc. În general o compoziţie statică urmăreşte idolatrizarea 
persoanei, sublinierea măreției simbolice, a liniştii, a calmului sau a 
atitudinii reținute. Compoziții statice sunt cunoscutele 

Fig. 96. Închinarea magilor - Peter Paul Rubens. 
Compoziţie dinamică 

mozaicuri de la biserica San Vitale din Ravena care înfăţişează cele două 
grupuri, unul de demnitari cu împăratul Justinian în centru şi altul cu 
împărăteasa Teodora în mijlocul suitei sale de prințese. 


Compoziţia dinamică este lucrarea care prin raporturile cromatice 

tensionate, prin diferențele puternice dintre forma, dimensiunea $1 
direcția petelor de culoare, prin desenul cu linia modelată pe direcții 
înclinate, frânte sau curbe, sugerează mişcarea. Ca şi compoziţia statică, 
compoziţia dinamică poate fi utilizată de pictor oriunde consideră el că-i 
este necesară. Exemple grăitoare de compoziţii dinamice pot fi 
considerate basoreliefurile de pe Columna lui Traian sau, mai aproape, 
Atacul de la Smârdan al lui Nicolae Grigorescu. 
Majoritatea icoanelor ortodoxe ne prezintă imaginea sfinților în 
compoziţii statice. Dar multe din picturile religioase care ilustrează 
martirizări sau pe Sfântul Gheorghe ucigând balaurul sunt compoziţii 
cinetice de autentică valoare artistică. 


V.6. COMPOZIŢIA CU UNUL SAU MAI MULTE 
CENTRE DE INTERES 


Legată de tema lucrării, de cerința problemelor care decurg din 
aceasta ca şi de decizia autorului, compoziția poate fi structurată pe mai 
multe centre de interes sau pe unul singur. 

Compoziţia cu un singur centru de interes înseamnă dirijarea 
privirii prin direcţia liniilor din desen, prin sensul petelor de culoare, 
luminozitatea, contrastul lor valoric şi distribuirea umbrelor spre zona cea 
mai importantă din compoziție. Pentru asta nu-i necesar ca tabloul să 
ilustreze doar un singur personaj sau un sigur obiect. Poate fi chiar un 
grup întreg de oameni, dar grupat într-o dominantă cromatică sau 
dominat de o personalitate. Dar, de obicei, în compunerea tabloului cu un 
singur centru de interes întâlnim un autoportret, portretul unui personaj, 
natura statică — mai ales cea cu flori — sau un peisaj în care vedem 
aspectul unei singure zone din natură. 

Compoziţia cu mai multe centre de interes reprezintă folosirea 
mijloacelor de expresie ale principalelor elemente de limbaj plastic 
pentru dirijarea succesivă a ochiului în mai multe zone de pe suprafața 
aceleiaşi lucrări. Ea poate ilustra un ansamblu de aspecte localizate în 
timp şi spațiu sau înşiruirea narativă a mai multor acțiuni. 

Fig. 97. Iisus vindecând bolnavii - Rembrandt. Compoziţie cu un singur 
centru de interes. 


Fig. 98. Primăvara - Sandro Botticelli Compoziţie cu mai multe centre de 
interes în care artistul foloseşte şi staticul şi mişcarea. 

Structurările pe unul sau mai multe centre de interes, pot fi folosite 
atât de compoziţiile statice cât şi de cele dinamice. Spre exemplu Odihna 
Іа câmp а lui Corneliu Baba este o compoziţie statică cu mai multe 
centre de interes. Din aceeaşi categorie, dar dinamice, sunt Primăvara 
lui Sandro Botticelli, Cina cea de taină a lui Leonardo Da Vinci şi 
majoritatea lucrărilor lui Pieter Bruegel. 


V.7. AMESTECUL ACROMATIC 


Acromatismul e reprezentat de non-culorile alb şi negru. Aşa cum 
s-a mai amintit, ele sunt polii luminozităţii cromatice. Nu putem privi cu 
reținere aportul lor în crearea valorilor estetice, oricât de mult am iubi 
imaginile colorate. Artistice pot fi şi cele mai simple desene făcute pe 
albul hârtiei cu creionul negru, cu cărbunele de tei ori cu pana muiată în 
tuş. Multe dintre desenele lui Michelangelo, Leonardo da Vinci, Durer 
sau Rembrandt sunt considerate capodopere şi păstrate cu sfințenie în 
cele mai serioase muzee din lume. De regulă crochiurile sunt făcute în 
negru pe alb, iar gravura, de când a fost inventată, tipăreşte mai mult 
imagini incolore. A durat aproape un secol până să apară fotografia şi 
filmul color, dar asta nu înseamnă că nu sunt apreciate valorile autentice 
ale filmelor lui Charles Chaplin ori cele cu Stan şi Bran. Până şi visele 
care ne însoțesc în somn existenţa, se desfăşoară narativ mai mult în 
imagini alb-negru. Puţini muritori se pot lăuda că visează color şi, dacă 
ne analizăm, vedem că nici amintirile sau ideile despre viitor nu le 
gândim în imagini colorate. 

Non-culorile au un rol foarte important în trusa pictorului. Practic, 
la alb se apelează cel mai mult când se pictează, motiv pentru care tubul 
care-l conţine este de două ori mai mare. Se foloseşte la crearea tonurilor 
luminoase, a nuanțelor deschise, a limpezimii, a atmosferei rarefiate, а 
spaţialităţii, a impresiei de depărtare etc. La rândul, său negrul ajută la 
crearea tonurilor închise, la redarea umbrelor, la contururi care izolează 
ori scot în evidenţă zone colorate şi la sugerarea volumului. Amestecate 
între ele, non-culorile formează o gamă impresionantă de griuri. Numărul 
lor diferă în funcţie de posibilitatea văzului artistului plastic de a le 
diferenția. Dacă sunt aşezate unele după altele pe foaia de hârtie, în 
pătrate care separă gradul de luminozitate al fiecăruia, obținem o 
succesiune ordonată de griuri acromatice, numită scară tonală. Treptele 
acestei scări delimitează tonuri de griuri de la albul imaculat până la 

negrul cel mai intens. O astfel de temă pregăteşte ochiul pentru 
perceperea unor efecte sensibile din gravurile acromatice, aspecte greu de 
sesizat de un om fără educaţie estetică. Lucrând cu aceste griuri vom 
constata că non-culorile au şi ele o gamă apreciabilă de posibilități de 
expresie, constând în contraste de tonalitate, de suprafață, de mişcare, de 
vibraţie şi chiar de strălucire. În imagini, contrastele acromatice sunt, prin 
natura lor, mai decise decât cele cromatice, uneori chiar abrupte, dacă 
situăm negrul lângă alb. Aceste calități duc uneori la realizarea unor 
valori capabile să concureze capacitatea de expresie a culorilor. Pentru 
rafinamentul, sensibilitatea şi forța lor de expresie, sunt foarte apreciate 
gravurile japoneze. La europeni, gravurile lui Albrecht Durer sunt foarte 
importante pentru Renaşterea Germană în timp ce ale lui Francesco Goya 
greu pot fi egalate în puterea cu care ilustrează idei prin intermediul 
figurativului aflat la mâna oricui. 


V.8. COMPOZIȚIA DECORATIVĂ 


Înainte de a studia specificul compoziţiei decorative, se cuvine să 
cunoaştem ce este arta decorativă. Vom nota că decorul este un 
ansamblu de obiecte, un cadru sau o ambianţă în care se desfăşoară о 
acțiune, un spectacol de teatru, un balet, un film etc. Observăm că el mai 
apare şi chiar joacă un rol important într-o mulțime de manifestări 
artistice. În contextul nostru, arta decorativă este segmentul artelor 
plastice care se ocupă cu ornamentarea suprafeței interioare şi 
exterioare a arhitecturii, a spațiului urbanistic, a obiectelor de uz curent, 
a mobilierului, vestimentaţiei etc. Această artă apare în preistorie din 
nevoia vitală a omului primitiv de a-şi nota pentru memoria sa ori a 
colectivităţi, prin intermediul unor zgârieturi pe corpul obiectelor de uz, 
activități prestate cu acel obiect. Aceste semne aveau pentru el şi pentru 
comunitatea tribală semnificaţia unei fapte, a unei idei, a unui obiect sau 
a unei ființe, fără ca acestea să fie înfăţişate aşa cum sunt văzute în 
realitate. Prin studiul semnelor ornamentale la diferite etnii, chiar dacă 
acestea nu erau în contact una cu alta, se constată că multe semne conţin 
simboluri acceptate pretutindeni. Spre exemplu V-ul reprezintă o pasăre 
în zbor sau ideea de zbor, triunghiul isoscel, asemănător cortului, 
reprezintă locuința omului, pătratul — un spaţiu-areal, un cerc — soarele 
sau luna, S-ul reprezintă șarpele, cercul cu un punct în centru — ochiul 

omului sau văzul divinității, linia frântă — dinte de lup, linia frântă 
repetitivă orizontal — unda râului, etc. Iniţial aceste însemne erau risipite 
haotic pe suprafaţa obiectului de uz şi îşi păstrau semnificaţia fără să aibă 
între ele o ordine plăcută văzului. Ele nu erau mai mult decât un răboj 
prin care erau notate o seamă de activităţi executate cu acel obiect. 
Fiindcă materialul din care e făcut obiectul e perisabil şi omul primitiv 
când îşi confecționa o altă piesă, inciza mai întâi pe suprafața sa vechile 
semne, le ordona în aşa fel încât să mai încapă şi alte notări. Nevoia 
acestei ordonări născoceşte gruparea ordonată a acelor incizii. Cu timpul, 
pe măsură ce semnele îşi pierd conotaţia de răboj, toate acestea, prin 
forme, mărimi, înşiruiri şi colorit vor deveni ornamente estetice. Zeci de 
milenii, însă, aceste grafieri, prin forma lor nu transmiteau decât 
informații şi idei stricte. 

Se impune totuşi să reținem că arta decorativă se ocupă doar си 
ornamentaţia şi că în raportul dintre valoarea estetică şi funcţional 
primează funcționalitatea obiectului decorat. În acelaşi timp constatăm că 
arta decorativă, din cauză că foloseşte o mulţime de semne nonfigurative, 
special inventate de comunităţile umane, are posibilitatea de a ne 
transmite mult mai multe mesaje, încărcate de semnificaţii, decât arta 
figurativă. Aşa cum s-a văzut, multe din motivele specifice artei 
decorative sintetizează idei prin care ni se pot transmite nemijlocit 
mesaje, în timp ce arta figurativă doar le sugerează, şi aceasta numai în 
decât suma unor semne decorative, cu totul abstracte, prin care omenirea 
îşi comunică, tăcută, întreaga sa gândire. 


V.9. MOTIVE FIGURATIVE ŞI NONFIGURATIVE 


Pe pânza pictorului sau pe planşa graficianului imaginea reprezintă 
prilejul — motivul — transmiterii unei idei. Aspectul acestor imagini 
(motive) folosite în artele plastice pot fi figurative sau nonfigurative. 


Motive figurative sunt acele imagini create de artist pentru care 
găsim corespondente în natură. Toate aceste imagini sunt creații realiste 
modelate mai mult sau mai puţin de ficțiune, uneori chiar reproduceri 
naturaliste, asemănătoare fotografiei. Multe milenii, toate imaginile 
semnate de pictori erau figurative. 

Motive nonfigurative sunt imagini create doar de imaginația 

sistemului psihic uman, fără ca acestea să amintească prin aspectul lor de 
elementele existente în natură. Numite şi forme abstracte, ele sunt create 
exclusiv de ficțiune, aşa cum sunt, de exemplu, figurile geometrice sau 
chiar literele din alfabetul diferitelor popoare, semne cu care oamenii au 
convenit să-şi noteze ideile sau cunoştinţele dobândite de-a lungul 
timpului. Arta decorativă foloseşte în general elemente nonfigurative, 
abstracte, prin care-şi propune să ornamenteze la interior sau la exterior, 
spaţii arhitecturale, obiecte de uz curent, vestimentaţie etc. 
În general motivele nonfigurative apar rar în asociere cu arta figurativă, 
iar atunci când totuşi există, prin ele ori se încadrează suprafaţa ocupată 
de o compoziţie care ilustrează realul, ori despart şi separă ca nişte brâie 
plăcute aceste ilustrări, cum se întâmplă în cazul mulțimii de compoziții 
murale din biserici. O altă asociere o mai vedem în decorarea ceramicii 
antice greceşti, unde ornamentarea era dominată de figurativ. 

Când arta populară a unei etnii este dominată de elemente 
abstracte, nonfigurative, înțelegem că există rădăcini multimilenare în 
cultura acelei națiuni. 


Fig. 99. Compoziţie - Jakob Weidemann. Exemplu de motive nonfigurative 
folosite în crearea unei imagini mai mult decorative. 

CAPITOLUL VI | 
ASPECTE DIN NATURA 


VI.1. NOȚIUNI GENERALE DESPRE PERSPECTIVA 
ARTISTICA 


Fără informaţii despre perspectivă ne e greu să credem că elevii 
din clasele V-VIII ar putea să redea în desenele lor imaginea realistă a 
lumii în care trăiesc. Pentru aceasta vom prezenta cele mai elementare 
aspecte ale acestei ştiinţe, relativ uşor de asimilat la vârsta pubertăţii, 
urmând ca în cazul unei pasiuni pentru artă sau arhitectură, tânărul să-şi 
completeze informaţiile consultând tratate în specialitate. 

Prin perspectivă înțelegem ştiinţa care se ocupă cu studiul 
metodelor folosite pentru reprezentarea pe o suprafață plană a imaginilor 
tridimensionale a obiectelor sau ființelor, prin ilustrarea diferenţelor de 
înfăţişare a lor în funcţie de distanța şi de poziţia în spațiu. De milenii, de 
când oamenii desenează, s-a remarcat că obiectele, cu cât sunt mai 
depărtate de privitor, sunt văzute succesiv mai mici, chiar dacă în 
realitate ele sunt egale. Aşa sunt văzuţi, spre exemplu, stâlpii de telegraf 
sau plopii implantaţi la distanțe egale la marginea şoselei. Imaginea pe 
care ne-o redă în versuri Vasile Alecsandri în poezia Jarna corespunde 
unei realități optice; „...Са fantasme albe plopii, înşirați se pierd în 
zare ”. Redarea în perspectivă a imaginilor i-a preocupat din totdeauna pe 
pictori şi reuşeau într-un fel sau altul, dar disciplina s-a dezvoltat în mod 
metodic ca ştiinţă distinctă abia în Renaştere. Un rol important în 
precizarea problemelor ei l-au avut pictorii Paollo Uccello şi Leon 
Battista Alberti. 

Ne vom ocupa, într-o mică măsură, doar de un segment al 
disciplinei Perspectiva liniară, adică de percepţia optică a conturului 
obiectelor prin care li se sugerează forma reală şi poziţionarea lor în 
spaţiu. 

Prima şi cea mai importantă lege, care condiționează crearea unei 
imagini realiste, este cea a stabilirii liniei de orizont. Aceasta se află la 
înălțimea ochiului privitorului şi există vizibil în peisajul marin sau în cel 
de câmpie, separând cerul de ape sau de pământ. Dar există, virtuală, şi în 
spatele stâncilor, a munţilor înalți sau chiar în spaţiul închis de interior, în 
ambientul căruia figurăm naturi statice cu flori sau obiecte. Există deci, 
în orice fel de tablou în care pictorul îşi propune să picteze oameni sau 
obiecte în spaţiu. 


169 


După unghiul din care e percepută imaginea, întâlnim trei feluri de 
perspectivă: Perspectiva medie, Perspectiva aeriană şi Perspectiva 
monumentală. 


Fig. 100. Suprafața tabloului, linia de orizont 0 şi 7 semne unde vom desena 
oameni. 


Perspectiva medie reprezintă aspectul obiectelor sau al ființelor 
văzute prin ochiul unui om care stă în picioare, pe pământ. În imaginea 
controlată de această perspectivă, toți oamenii desenați în poziţie 
verticală sau mergând, deşi fiecare dintre ei este redat la o anumită 
depărtare în spațiu, vor avea cu toţii capul pe linia de orizont a tabloului. 
Pentru ilustrarea acestui adevăr, simplu în lumea pictorilor, se trasează 
mai întâi pe suprafaţa plană a lucrării o linie orizontală, pe care o notăm 
în partea dreaptă cu O. Această dreaptă se numeşte linie de orizont şi 
poate fi plasată, la decizia artistului, mai jos ori mai sus de jumătatea 
lucrării. Alegerea sa însă, e coordonată şi de înălţimea obiectelor pe care- 
şi propune să le ilustreze, în afara grupului de oameni de care s-a amintit. 
În oricare dintre variante, registrul de sus reprezintă cerul, iar cel de jos, 
de sub linie, reprezintă suprafaţa pământului. În spaţiul de jos marcăm cu 
câte un punct locul în care se va afla fiecare personaj din grup. În planşa 

noastră ne propunem să desenăm într-o zonă plană şase oameni de 
înălțimi egale, să zicem de 1,70 m. Vom marca pentru aceasta 6 semne, 
la înălțimi diferite, pe suprafaţa de sub orizontală a lucrării. 


Fig. 101. Schițarea а 6 oameni înalți de 1,70 m şi a unui copil cu înălțimea 1/2 
din talia adultului. 


Fig. 102. Imaginea grupului de oameni văzuţi în perspectivă medie. 

Fiindcă ne-am propus de la început să folosim perspectiva medie, 
din orice punct, aflat oriunde pe suprafaţa terestră a tabloului, omul se 
desenează înalt doar până la linia de orizont. Aşa încât, fiindcă toţi au 
capetele pe această linie, deşi în tablou apar în mărimi diferite, imaginea 
obținută sugerează aspectul real al unui grup de oameni egali în 
dimensiuni, dar aflați la distanţe diferite de privitor, adică de cel care-i 
pictează. Cunoscând că un cap de om intră de 7 ori în înălțimea 
propriului corp, se poate uşor schiţa silueta fiecărui ins. Dacă am desena 
un personaj care depăşeşte în sus linia de orizont, riscăm, în cazul nostru, 
al perspectivei medii, să sugerăm silueta unui om excesiv de înalt. În 
situaţia că vrem să desenăm şi un copil, care nu poate să aibă înălțimea 
adultului, îl vom plasa lângă unul din oameni, pentru comparaţie, şi vom 
avea grijă ca picioarele minorului să fie la acelaşi nivel cu ale omului 
mare. 

În cazul că vrem să-l ilustrăm separat, va trebui să-i intuim 
înălțimea doar după cât este el mai scund decât nivelul orizontului, 
despre care ştim că se află la 1,70 m. Diferenţa până la linia de orizont ne 
sugerează înălțimea reală a minorului. În spaţiul de sus al desenului, 
rezervat iniţial cerului, se pot desena copaci, munţi, dealuri sau case, 
toate acestea fiind mult mai înalte decât ființa umană. 


Perspectiva aeriană reprezintă imaginea pe care o percepe ochiul 
privitorului aflat mai sus decât statura sa. Priveliştea aeriană percepută de 
la cota sa maximă se numeşte perspectiva păsării în zbor. Din înaltul 
cerului se pot vedea toate componentele din peisaj ca şi cum ar fi aşezate 
într-o hartă. Practic într-un asemenea tablou nu avem nevoie de linie de 
orizont pentru că cerul nu mai intră în compunerea tabloului. Imaginea 
este prin tradiţie asociată cu ochiul păsării pentru că în lume se pictează 
de zeci de milenii — vezi pictura grotei de la Lascaux — în timp ce ochiul 
pilotului din avion 151 face intrarea în istorie abia în urmă cu un secol. 
Trecând aşadar peste această excepţie, trebuie să notăm că în perspectiva 
aeriană linia de orizont este tot la înălțimea ochilor pictorului, doar că 
acesta se află undeva mai sus decât semenii lui, la un etaj al clădirii sau 
chiar pe terasa blocului. Dacă reconsiderăm imaginea creată anterior, cu 
grupul de oameni văzuţi în perspectivă medie, vom calcula că de la 
punctele de pe sol, care marcau locaţia fiecărui individ, până la linia de 
orizont, vor fi trei, cinci sau zece metri, adică înălțimea de la care artistul 
îşi propune să privească ansamblul imaginii. Să acceptăm că acesta se 
află cu ochii la o înălțime de 5,10 metri, adică de trei ori statura medie a 

omului. În cazul acesta fiecare persoană din grup va avea doar o treime 
din înălțimea verticalei care uneşte punctul unde se află, cu linia de 
orizont. Pomii sau casele, dacă există, vor depăşi cota liniei de orizont 
doar cu cât sunt ele mai înalte decât cei 5,10 metri. Munţii, fiindcă sunt 
mult prea înalți față de restul elementelor din tablou, vor fi lăsați să 
domine peisajul cu aceeaşi măreție din imaginea anterioară. 


Fig. 103. Acelaşi grup de oameni văzut în perspectivă aeriană. 


Este bine să reținem că în toate imaginile perspectivei aeriene 
oamenii vor apărea mai îndesaţi, mai bondoci. Această deformare optică, 
cu totul reală, se va accentua tot mai mult cu cât pictorul urcă mai sus, 
culminând cu vederea păsării în zbor care percepe omul doar ca pe o 
pată ovală sau rotundă. 


Perspectiva monumentală reprezintă imaginea percepută de la un 
nivel redus, la % sau la М din statura omului. În situaţia dată, fiindcă 
ochii pictorului împreună cu linia sa de orizont se află doar la înălțimea 
de un metru, de o jumătate de metru sau mai puţin, tot grupul de oameni 
din imaginile anterioare va fi redat o dată, de două sau de trei ori mai 
înalți decât indică linia de orizont. Siluetele oamenilor se vor proiecta ca 

nişte statui monumentale pe cerul gol, părând chiar mai înalte decât sunt 
munții. 

Viziunea maximei monumentalități se numeşte orizontul broaştei, 
probabil pentru că în ochii micului batracian, până şi un fir de iarbă pare 
înalt atât cât vedem noi un stâlp de telegraf. Cunoscând efectul acestei 
perspective, mulți dintre cameramani îşi poziţionează aparatul de luat 
vederi cât mai jos posibil, atunci când filmează competiţii sportive. Aşa 
se face că atletul apare uneori profilat са un uriaş pe întreg stadionul, 
când în realitate el poate fi micuţ profilat ca un uriaş pe întreg stadionul, 
când în realitate el poate fi micuţ de statură. Vom conveni că în tabloul 
nostru linia de orizont e coborâtă la 85 cm, adică la o jumătate din statura 
normală a omului. Vom desena în această situație fiecare personaj din 
compoziție dublându-i înălțimea indicată de linia orizontului şi vom 
aprecia în final aspectul monumental al noii variante. 


Fig. 104. Acelaşi grup de oameni văzut în perspectivă monumentală. 

Fig. 105. Elevi în curtea şcolii - Turcan Angela, clasa a X-a. Grupul de tineri 
sunt văzuţi în perspectivă de la înălțimea de 2,5 m. 


Fig. 106. Perspectiva medie - Ţurcan Angela, clasa a X-a. Tema este realizată си 
înțelegerea corectă a modificărilor optice. 

Fig. 107. Ion Andreescu — Peisaj cu mesteceni, conceput în perspectivă medie. 

VI.2. IMAGINEA FRONTALĂ A UNEI STRĂZI 


Pentru a desena o stradă văzută în perspectivă frontală, adică 
privită din mijlocul ei, pe direcția de mers, vom trasa de la bun început 
linia de orizont, de preferat sub nivelul jumătăţii planşei şi vom nota 
centrul ei cu un punct, P. Acest punct, foarte important în elaborarea 
corectă a imaginilor din lucrarea noastră, e numit în limbajul de 
specialitate punctul principal optic. Spre el sunt orientaţi ochii pictorului 
pentru ca întregul ansamblu al străzii să intre simetric în conul vizual al 
privirii sale. 


Fig. 108. Schițarea străzii си o casă mică în stânga şi una, cu etaj, în dreapta. 


În imaginea noastră, acceptăm ca linia de orizont să fie la 
înălțimea de 2 m. Tot la aceeaşi înălțime vom situa şi pervazul tuturor 
ferestrelor de la parter, nivel acceptat de realitate, pentru ca trecătorii să 
nu privească în casa omului. La clădiri, orice faţadă frontală se desenează 
nemodificată optic. Spre exemplu, zidul casei din stânga este pătrat, iar 
cel al clădirii din dreapta e un dreptunghi vertical. S-au desenat mai întâi 
ferestrele forate în aceste ziduri, sugerând prin mărimea lor o suficientă 
aerisire a interioarelor. Aşa cum s-a menţionat, pervazul celor de la parter 
se află pe linia de orizont. Pentru muchiile de sus ale ferestrelor de la 

parter sau pentru toate de la etajul clădirii din dreapta se duc alte linii 
orizontale ajutătoare. Imaginea zidurilor dinspre stradă a clădirilor, 
împreună cu ferestrele lor, va suferi modificări optice, aşa cum dirijează 
orientarea lor în spaţiu. Modul în care ele îşi modifică aspectul e calculat 
de liniile ajutătoare care, după cum se vede, sunt toate orientate spre 
punctul principal optic. Aceste linii direcționale se numesc linii de fugă. 
Ele sugerează că sunt paralele, dar pentru a crea această sugestie noi 
trebuie să le unim pe toate în punctul P. Aşa cum se demonstrează în a 
doua imagine a străzii noastre, oricât de înaltă ar fi o clădire, fie şi un 
bloc cu 10, cu 15 sau oricât de multe etaje, toate liniile de fugă care ne 
ajută să-i desenăm fațada dinspre stradă, converg în acelaşi punct Р. 


Fig. 109. Completarea imaginii anterioare a străzii cu două blocuri de înălțimi 
diferite. 


Vom observa că blocul cel mai îndepărtat, deşi figurează în planşa 
noastră cu terasa sub cota atinsă de vârful clădirii de pe aceeaşi parte a 
străzii, se înțelege uşor că în realitate este mult mai înalt. Tot la fel, dacă 
privim cu atenţie, vedem că acoperişul caselor mai scunde împreună cu 
terasa blocului din stânga este desenat la acelaşi nivel al planşei, dar 
perspectiva sugerează că în realitate este vorba de trei înălțimi distincte. 

Fig. 110. Imaginea relativ completă a străzii. 


După desenatul imobilelor şi curăţatul planşei de păienjenişul 
liniilor ajutătoare, mai putem adăuga câţiva pietoni, raportându-le 
înălțimea la cota liniei de orizont, care, în situația noastră, se află la 2 m. 
În fundalul imaginii putem desena, dacă dorim, un relief muntos, iar pe 
cer, ca să nu fie chiar gol, mai schițăm şi câţiva nori. S-a considerat că е 
bine să izolăm căsuţa mică din stânga, printr-un gard, de trotuarul 
pietonal şi de spaţiul carosabil al străzii. Din acelaşi motiv s-a mai 
îngrădit, dar mai modest, şi terenul viran din dreapta. 


VI.3. IMAGINEA INTERIOARĂ A UNEI CAMERE 


Aşa cum s-a mai amintit, chiar şi pentru crearea imaginii din 
interior a unei camere, ca şi pentru obiectele din interiorul ei, se foloseşte 
linia de orizont. O vom trasa puţin mai sus de jumătatea planşei, la un 
nivel care să corespundă înălțimii omului, pentru că oricine, când îşi 
priveşte ansamblul odăii, obişnuieşte s-o facă stând în picioare, mai rar în 
fotoliu, dar în nici un caz urcat pe scaun. 

Fig. 111 Schițarea pereților interiori ai unei camere. 


Aşadar linia de orizont va fi la 1,70 metri, adică statura omului, şi 
o notăm în stânga cu O, iar la mijloc o marcăm cu punctul P (punctul 
principal de vedere). Ştiind că majoritatea camerelor, mai ales cele de la 
bloc, au înălțimea de 2,6 metri şi lățimea de 4 metri, vom creiona 
imaginea peretelui frontal proporționându-i în aşa fel dimensiunile încât 
să corespundă acestor cote. Continuăm ducând câte o linie din punctul P 
prin fiecare colț al acestui perete şi avem deja conturul strict al camerei, 
reprezentată prin peretele frontal, doi pereţi laterali, duşumeaua şi 
plafonul. Al patrulea perete, cel din spatele privitorului, nu are cum să fie 
văzut, decât dacă încăperea ar fi din sticlă iar privitorul s-ar afla în afara 
еї. 

Înainte de dotarea încăperii cu un minim necesar de mobilier, її 
vom desena o uşă şi o fereastră. Acceptând că uşa este în dreapta, o vom 
desena pe acest perete, redându-i înălțimea prin linii verticale şi lăţimea 
prin orizontale. Ne amintim cu această ocazie că toate liniile orizontale 
frontale converg în punctul P. Fiindcă zidul are o grosime şi uşa se 
închide din afară, intrarea seamănă cu o nişă dreptunghiulară. Calculată 
în raport cu înălțimea liniei de orizont sau a camerei, această nişă are 

înălțimea de doi metri iar grosimea zidului este de 20 cm. În cazul 
ferestrei largi, de sufragerie, aceeaşi grosime a peretelui frontal ne 
permite să ţinem pe pragul de la geam, la lumină, un ghiveci cu flori. 


Fig. 112. Schițarea uşii pe peretele din dreapta şi a ferestrei pe peretele frontal. 


Pentru a înţelege cum se desenează o masă, o canapea, un şifonier 
sau alte corpuri de mobilier, în primul rând va trebui să învăţăm cum se 
vede un cub în perspectivă. Ne alegem pentru asta o foaie nouă, îi trasăm 
linia de orizont $1 îi fixăm punctul Р. Ca să desenăm cum se vede un 
cub, avem nevoie de calcularea exactă a abaterilor dictate de perspectivă, 
de la egalitatea prin definiţie, a laturilor sale. Pentru asta unim punctul P 
cu colțul cel mai îndepărtat al tabloului (în cazul nostru, fiindcă P este în 
centrul orizontalei, distanța de la el până la ambele colţuri de jos ale 
tabloului, sunt egale). Împărțim în două această distanță şi dimensiunea 
obținută o rabatem cu compasul, ţinând gheara fixă în Р, în dreapta sau 
în stânga, pe linia de orizont, după care notăm semnul obţinut cu D/4. 
Distanţa dintre punctul D/4 şi P reprezintă a patra parte din depărtarea de 
la care trebuie privită lucrarea, încât tabloul să poată fi cuprins integral în 
conul principal optic al văzului. În lucrarea noastră, fiindcă P este în 
centrul orizontalei, distanţa de la el până la colţurile de jos ale tabloului 
sunt egale. Avem, deci, de-a face cu două puncte D/4 şi le vom folosi 

mereu pe amândouă la aceeaşi operaţie pentru a fi convinşi de 
corectitudine. 

Începem reprezentarea cubului prin desenarea în dreapta lucrării a 
unui pătrat frontal, notat cu А,В C,D. Unim cu câte o linie subţire 
(ajutătoare) fiecare din cele patru colţuri ale sale cu punctul P. Obţinem, 
deocamdată, imaginea în perspectivă a unei prisme pătrate orizontale 
căreia nu-i putem aprecia lungimea, pentru că începe din fața noastră şi 
se prelungeşte până dispare la orizont. În continuare împărțim latura de 
jos a pătratului în patru părți. Unim punctul care marchează primul 
segment al laturii cu D/4 din stânga şi notăm cu D” intersecția acestei 
linii cu semidreapta DP. Segmentul DD” reprezintă latura din stânga-jos 
a cubului nostru. De aici problema devine simplă: se ridică o verticală 
până atingem AP, notăm punctul cu A”, de aici ducem o orizontală până 
atingem BP, notăm cu B”, coborâm vertical din acest punct până la 
semidreapta CP şi obținem punctul C” pe care-l legăm printr-o orizontală 
de punctul de la care am pornit, D”. Aşa arată un cub văzut de om. La fel 
arată şi perceput de aparatul fotografic, de cel de filmat şi — credem noi — 
de văzul oricărei vietăți. 


Fig. 113. Imaginea în perspectivă a unui pătrat, a unui cub şi a unui dreptunghi. 

În stânga planşei se demonstrează cum se vede în perspectivă un 
pătrat orizontal. Desenăm mai întâi orizontal un segment de dreaptă 
(notat DC) pe care-l împărțim în patru părți egale. Unim extremitățile 
sale cu punctul Р după care coborâm din D/4 o linie în punctul 1. La 
intersecția acestei linii cu DP obținem punctul A, care măsoară lungimea 
în adâncime a laturii pătratului nostru. De aici, din punctul A, ducem o 
orizontală spre dreapta şi în locul în care atinge semidreapta CP obţinem 
punctul B. S-a realizat imaginea orizontală a pătratului ABCD. Dacă 
dorim să mai desenăm unul, în continuarea primului şi având comună 
latura AB, unim D/4 cu punctul 2 şi din punctul A”, unde e intersectată 
semidreapta DP, ducem o orizontală — la fel ca în cazul anterior — până la 
atingerea liniei CP, unde notăm punctul В”. Acest al doilea pătrat, notat 
cu А”В”ВА, are aceeaşi mărime cu primul. Dacă vrem să desenăm un 
dreptunghi cu laturile mari de două ori mai lungi decât laturile sale 
scurte, aşa cum sunt împreună cele două pătrate ale noastre, pornim tot de 
la un segment de dreaptă orizontal, pe care-l notăm cu XY, împărțit şi el 
în patru părți. Unim D/4 cu jumătatea segmentului XY şi la intersecția 
liniei XP s-a obţinut punctul X”. De aici, ducând o orizontală spre YP, 
obţinem punctul Y” cu care încheiem reprezentarea orizontală a 
dreptunghiului nostru, Х”Ү”ҮХ. Deşi pe hârtia noastră este mai mic şi 
măsura compasului ne poate dovedi asta, în realitate dreptunghiul 
Х”Ү”ҮХ este la fel de mare ca cele două pătrate împreună. Dacă doream 
să desenăm un dreptunghi cu lungimea de trei ori mai mare decât lățimea 
sa, uneam D/4 cu punctul 5 şi lucrarea se continua la fel, doar că X” s-ar 
fi aflat într-un plan mai îndepărtat. Continuând ideea, dacă voiam să 
desenăm un dreptunghi cu latura lungă de patru ori mai mare decât latura 
scurtă, uneam D/4 cu Y şi desenul îşi urma cursul firesc, dar de la cota 
nouă a punctului X”. 

Dacă s-a înțeles cum apar pătratul, dreptunghiul şi cubul în 
perspectivă, пе putem asuma responsabilitatea de a desena în camera 
noastră o masă, un recamier, tablouri pe pereți, covor ре duşumea, о 
galerie cu perdele la fereastră, iar în caz că dorim, scaune, noptiere, radio, 
televizor, bibliotecă etc. 

Pentru a reda corect imaginea unei mese, o considerăm înscrisă în 
forma optică a unui cub — dacă ea este pătrată, cum sunt majoritatea celor 
de bucătărie sau înscrisă optic într-o prismă dreptunghică, dacă-i lungă ca 
cele de sufragerie. Încercăm, cu alte cuvinte, să le vedem cu ochii minţii, 
aşa cum s-ar livra ele în colete, la magazin. 

Fig. 114. Schițarea corpurilor geometrice în care se înscriu masa şi recamierul. 


Pentru asta vom desena în linii subțiri o prismă dreptunghică, 
amplasată unde credem că-i stă bine unei mese în încăpere. În cazul 
nostru ne-am gândit la o masă lungă, cu tăblia de formatul a două pătrate, 
pe care o amplasăm puţin spre dreapta, în dreptul uşii. Prisma noastră va 
fi desenată la fel cum s-a desenat cubul, diferenţa constând doar în unirea 
punctului D/4 cu punctul 2, şi nu cu 1, ceea ce duce la crearea în 
adâncime a unei dimensiuni duble față de segmentul de dreaptă DC. 
Adică exact ce avem nevoie. S-a avut în vedere că orice masă e înaltă de 
80 de centimetri, iar lățimea, în cazul celor de sufragerie, poate fi la fel. 
Pentru asta pătratul frontal ABCD, de vreme ce îşi are calculată mărimea 
în raport cu înălțimea liniei de orizont (1.70 m), va trebui să ajungă la 
mai puţin de jumătate din cota acesteia. Logic, corpul geometric schiţat 
măsoară 80 de centimetri lățime, 80 înălțime şi 160 de centimetri 
lungime (în adâncime). 

În stânga imaginii s-au schiţat prismele drepte care ne vor ajuta să 
desenăm corect, la perete, un recamier. Dreptunghiul ABCD, analog lui 
Х”Ү”ҮХ din figura 105, are laturile înguste de un metru şi cele lungi — 
de doi metri. Măsura metrului a fost apreciată tot în funcție de înălțimea 
liniei de orizont, calculată de la nivelul segmentului ХҮ. Înălțimea 

prismei, adică a canapelei orizontale, este de 50 de centimetri şi se 
stabileşte măsurând cu compasul pe verticală lungimea segmentului 2Y, 
care e jumătatea lui XY. Canapeaua ridicată la perete are înălțimea de 50 
de centimetri şi grosimea, ca şi a celei orizontale, de 20 de centimetri. 


Fig. 115. Imaginea unei sufragerii mobilate. 


Apreciat pentru efectul mărimii sale, pe perete, deasupra 
recamierului, s-a fixat un tablou, cu lăţimea de 60 de centimetri şi 
lungimea de 140, într-un cui bătut la înălțimea de 2,10 metri. 

O altă variantă a designului de interior îşi propune ca în locul 
tabloului să fie suspendat un corp de bibliotecă, aproximativ de lungimea 
recamierului, unde un număr variabil de cărți îşi aşteaptă rândul să fie 
citite. 

Pe duşumea se poate foarte uşor reprezenta un covor lat de trei 
metri, aşternut pe sub cele două piese de mobilier. 

Din centrul tavanului, pe care-l stabilim ridicând o verticală din 
punctul P, atârnă un corp de iluminat cu patru brațe. Dacă tija 
candelabrului are 40 de centimetri, înălțimea becurilor va fi la 2,20 metri, 
ceea ce asigură o răspândire bună a luminii pe întreaga suprafață a 
încăperii. 

Deasupra ferestrei s-a considerat că e binevenită o galerie lungă de 
care să atârne până jos perdele. Deşi prin ele ne protejăm de lumina prea 
puternică venită din afară, prin colorit, mărime şi aspectul drapajului se 
creează entitatea intimităţii de interior, spectacol întâlnit frecvent într-o 
casă de oameni educați estetic. 


Fig. 116. Schițarea unui mobilier си un stelaj-bibliotecă deasupra 
recamierului. 


Văzând ultima imagine a interiorului, lucrurile par simple, dar 
studiile care au anticipat această creionare demonstrează că reprezentarea 
corectă în artă a realității solicită mult efort. Şi asta în situația unui tablou 
simplu, cu mobilă foarte puțină, fiindcă, pentru înțelegerea mai uşoară a 
procedurii, nu s-au mai desenat caloriferul de sub fereastră, scaune în 
jurul mesei, măsuţa cu televizor sau radioul cu boxe, adică toate obiectele 
care azi pot fi întâlnite curent în orice casă. 

VI.4. NATURA STATICĂ 


Numim natură statică o reprezentare grafică sau picturală a unui 
grup de obiecte constând în glastră cu flori, fructe sau legume aşezate pe 
o fructieră, o vază, sticlă, amforă, o narghilea sau un ceainic, piese la care 
sunt asortate uneori şi cărți, un ziar împăturit şi un element textil ori 
două, ca suport cromatic. Aceste imagini, prin excelență figurative şi bine 
echilibrate în coloratură, se întâlnesc pe simeze în casele oamenilor, în 
aceeaşi măsură ca şi peisajul mediului exterior. Tematica naturii statice 
— numită uneori şi Natură moartă — е întâlnită la toţi pictorii fiindcă ea le 
oferă prilejul multor cercetări plastice, relativ uşor de abordat, dar mai 
ales posibilitatea de-a crea, prin simbolul obiectelor selectate, prin 
structurarea compoziţiei şi prin coloratură, sugerarea unei atmosfere 
specifice interioarelor, unde distingem, în primul rând, preocupări pentru 
confortul vieţii familiale, pentru îndestulare domestică, dar şi preocupări 
intelectuale, rafinamente intime, credințe religioase etc. Imaginea 
foloseşte doar fragmente mici, dar încărcate de semnificație, din 
interiorul locuinţei omului, unde grupul de piese este plasat, de obicei, pe 
colțul unei  măsuţe retrase. Este, într-o măsură, echivalentul 
aranjamentului floral /kebana practicat în spaţiul japonez, doar că acolo 
există un cult pentru respectul unor obiecte şi flori în starea lor firească, 
în timp ce la noi este reţinută, pentru mai multe generaţii, doar imaginea 
lor pictată pe pânză. Păstrăm şi noi flori vii în glastră pe masă, dar 
niciodată nu le asociem cu cărți, ochelari, о pipă, sau cu un măr din care 
un cuţit a tăiat o felie sau i-a curăţat o parte din coajă. 

Temele cu natură statică sunt foarte importante în educația 
plastică a elevilor pentru că le creează posibilitatea de a vedea de-aproape 
imaginea integrală a ansamblului, de-a cerceta fiecare obiect din grup, ca 
şi raportul dintre subunități şi întreg. Pe măsură ce cresc în vârstă, elevii 
pot crea imagini cu naturi statice tot mai reuşite, angrenându-se în 
cunoaşterea din ce în ce mai corectă a naturii, dar şi în posibilitatea de-a 
reda artistic, pe hârtie, formele pe care le studiază. 

Ca orice gen al picturii, crearea corectă a unei naturi statice începe 
cu compunerea ei în pagină. Dacă grupul de obiecte este etalat mai mult 
pe orizontală decât pe înălțime, compunerea imaginii se face pe o foaie 
poziționată orizontal. În situaţia inversă, când lăţimea grupului de obiecte 
e depăşit de înălțimea lui, imaginea se compune mai bine pe înaltul foii. 

Fig. 117. Ştefan Luchian — Dumitriţe. Afectat de paralizie în ultimii ani ai vieții, 
pictorul îşi restrânge tematica la naturi statice cu flori care sugerează, cu multă 
sensibilitate, риѕайа plăpândă a vieții 

Fig. 118. Natură moartă си lămâi - Theodor Pallady. Puritatea albului şi 
verdele crud al florilor profilate pe negrul de noapte al ferestrei, сеаѕса 
din porțelan fin, lămâia şi cartea-suport, toate acestea sugerează 
intimitatea unui rafinament intelectual. 

Fig. 119. Natură moartă cu orologiu - Theodor Pallady. Selectarea elementelor 
— un măr, un orologiu, o glastră си 5 flori, о călimară cu cerneală şi volumul de 
versuri al lui Baudelaire cu o pană de scris aşezate pe o revistă de artă — şi 
repetarea lor parțială în oglinda din spate, definesc simbolismul artistului. 


Când facem măsurători în natură prin care stabilim raporturi între 
componentele unui întreg, folosim andreaua, un creion lung sau coada 
pensulei. Mâna folosită trebuie să fie întinsă pe toată lungimea sa iar 

ochiul trebuie să privească, пепизсаї, din aceeaşi poziţie, pentru са 
dimensiunile elementelor să nu fie percepute diferit. 

Cea mai frecventă greşeală la imaginea unei vaze desenată de 
copii este cea privind gura şi baza acesteia. De obicei gura vazei este 
redată în forma a două arce de cerc orizontale, gură în gură, şi nu în 
forma unei elipse, aşa cum în realitate se vede în perspectivă cercul. 
Trebuie să înțelegem că o vază se poate înscrie optic într-un cilindru, iar 
acesta, la rândul lui, se înscrie într-un cub, ori într-o prismă 
paralelipipedică verticală. Cunoscând deformarea optică a acestui pătrat 
când imaginea sa este rabatată în plan orizontal, trebuie să acceptăm că şi 
cercul înscris în el se vede ca o elipsă. 

Aşa cum s-a mai amintit la lecţia despre imaginea interioară a 
unei camere, toate obiectele din interior, ca şi cele din peisajul extern, se 
desenează ghidaţi de linia de orizont, de punctul principal de vedere, ca şi 
de alte puncte de fugă aflate tot pe linia orizontului. Obiectele cuprinse 
într-o natură statică nu se abat de la această regulă. Imaginea cărţilor, 
cercul orizontal al vazei, al ceştii de cafea sau al unei farfurii, ca şi 
suprafaţa plană a mesei-suport, toate vor fi desenate sub controlul liniilor 
ajutătoare care fug fiecare în diferite puncte aflate pe linia de orizont. 

Compunerea obiectelor în pagină poate sugera forma unei 
piramide, a unui dreptunghi, a unui pătrat, a unui pentagon, cerc, elipsă 
etc. În general, plasarea formelor greoaie la baza lucrării, dă impresia de 
stabilitate, iar compunerea lor în spaţii egale, pe tot cuprinsul lucrării, 
sugerează doar un decorativism ornamental. În stabilirea echilibrului 
compoziţiei sau a centrului ei de greutate, un rol foarte important îl joacă 
şi culoarea. Dacă tonurile închise sunt plasate în registrul de jos, pe toată 
lungimea lucrării, impresia creată e de stabilitate. Când acestea ocupă tot 
sectorul superior al imaginii, impresia e de tensiune latentă, ca cea 
existentă în norii negrii care umbresc pământul înaintea furtunii. Dacă 
întreaga pictură e dominată de tonuri deschise, de o culoare pură sau de 
nuanţe apropiate de aceasta, imaginea sugerează optimism. 

Pentru crearea unei naturi statice de certă valoare artistică, în afara 
selectării obiectelor în funcție de semnificația pe саге o reprezintă ele, în 
afara paginării şi structurării compoziționale, e bine să folosim cele 
învăţate despre posibilitățile de expresie ale punctului, ale liniei şi ale 
petei de culoare, ca şi despre rolul dominantei cromatice într-un tablou. 

VI.5. REPREZENTAREA SILUETEI UMANE 


Fig. 120. Doriforul - Polyclet. Canon de 7 capete. 

Cele mai vechi studii privind reprezentarea corpului omenesc їп 
pictură aparţin vechilor egipteni. Preluate de greci, informaţiile devin legi 
care se aplică matematic atât în pictură cât şi în sculptură. Canoanele 
reprezentării artistice a omului au stat la baza tuturor imaginilor create de 
artiştii Greciei antice, ulterior de cei din Imperiul Roman şi, continuând 
tradiția milenară a antichităţii, întreaga cultură universală respectă şi 
astăzi modelele lor. Aparent simple, canoanele prin care artiştii antici au 
susținut că omul este măsura tuturor lucrurilor necesită totuşi o abordare 
serioasă. Ştim că sunt folosite pretutindeni, încă din primul an de 
învățământ, în toate şcolile şi liceele de artă. Avem însă obligaţia de-a 
vorbi despre ele şi cursanților din restul formelor de învățământ pentru 
împlinirea lor ca oameni bine educați estetic. 

Ne propunem să prezentăm imaginea corpului de adult tânăr. 
Înălţimea definitivă este atinsă la bărbaţi între 20 — 25 de ani iar la femei 
sub 20 de ani. Vom avea în vedere doar două înălțimi, cea medie şi cea 
înaltă. Taliile scunde, pitice sau cele gigante, dacă prezintă interes, intră 
doar în sfera preocupărilor artiştilor profesionişti. În general, se acceptă 
că talia mijlocie a bărbatului e cuprinsă între 160 şi 170 cm iar talia înaltă 
între 170 şi 180 cm. Talia corpului feminin este mai mică cu 8 – 11 cm 
decât a corpului masculin, reprezentând în medie 93 % din statura 
acestuia. 
de monumentalitate, sunt strâns legate de relația dintre segmentul 
superior al corpului (trupul) şi membrele inferioare. În lumea artelor, 
reprezentarea şi studiul corpului omenesc, în deplina lui înfăţişare, se 
poate face doar în sculptură. 

Urmărind stabilirea legilor armoniei corporale care conduc la 
modelarea unei lucrări plăcute văzului, sculptorul grec Polyclet creează 
în a doua jumătate a sec. al V - lea î. Hr. canonul de 7 capete, considerat 
un timp idealul de frumuseţe corporală. Lucrarea reprezintă un atlet care 
Artistul a reuşit să redea deplina armonie estetică dintre toate părțile 
corpului omenesc, fără să contrazică realitatea anatomică, folosind ca 
unitate de măsură capul omului. În înălțimea taliei intră 7 capete. 

Plecând de aici, artistul observă raportul dintre înălțimea capului şi 
lățimea palmei şi o transformă pe aceasta din urmă într-un sub-modul cu 
care analizează proporțiile dintre restul segmentelor. Ştiind că procedeul 
integral e complicat pentru elevi, în imaginea noastră folosim doar 
modulul capului, iar restul segmentelor e calculat în raport cu mărimea 

acestuia. Imaginea finală a lucrării scoate în evidenţă structura robustă a 
atletului maturizat prin îndelungate eforturi fizice. 


Fig. 121. Talie bărbătească - canon de 7 capete. 

În secolul al IV-lea î.Hr, un alt sculptor grec, Lisip, este creatorul 
canonului de 8 capete prin cunoscuta lucrare Apoximene. Este vorba de 
un atlet longilin învingător care-şi curăță braţele de uleiul cu care se 
ungeau sportivii înaintea luptelor. Noutatea, bazată pe studiul atleților 
înalți, probabil a celor angajaţi în întreceri de alergări, constă în egalitatea 
dintre tors şi înălțimea piciorului. Statuia domină prin monumentalitate şi 
supleţe. Apreciat încă din timpul vieții, Lisip a fost artistul de curte al lui 
Alexandru cel Mare. În afara statuii amintite şi a bustului celebrului 
macedonean, ne-au mai rămas de la el o serie de statui zvelte şi 
mlădioase са: Hercule, Agias sau Hermes legându-şi sandala, lucrări 
care vor reconsidera ideea frumosului corporal pentru toată perioada artei 
elenistice care i-a urmat. Prin canonul celor 8 capete stabilit de el se pun 
bazele formei monumentale a statuilor viitorilor împărați romani care vor 
domina pieţele publice din vastul imperiu latin. În figura 123 observăm 
cum înălțimea membrului inferior, de 4 capete, este egală cu înălțimea 
torsului. În rest, toate dimensiunile notate pe schema siluetei sunt 
proportionate în raport cu mărimea capului. 

Talia omului îşi pierde din înălțime la bătrânețe. Prin tasarea în 
timp а cartilagiilor care protejează corpul vertebrelor şi discurile 
vertebrale aflate între ele, trunchiul de-vine mai scund. Adăugând şi 
tasarea cartilagiilor aflate între capetele osoase ale membrului posterior, 
ca şi tendința de aplecare în față a toracelui, marcarea prin vârstă a 
subiectului devine evidentă. 

Imaginea corpului feminin se poate construi şi în primul şi în al 
doilea canon al frumuseţii corporale, modificându-i doar înălțimea taliei, 
când ea se află alături de un bărbat, lăţimea mijlocului şi a şoldului. 

Mijlocul femeii este mai subțire decât al bărbatului, iar lăţimea 
şoldului este egală cu lăţimea propriilor umeri. Aceste raporturi sunt 
valabile pentru orice femeie, chiar dacă ea este înaltă, scundă, grasă ori 
slabă. Grecii au respectat şi frumuseţea corpului feminin şi au redat-o în 
sculpturile lor în aceeaşi măsură în care au redat şi bărbaţi frumoşi. 
Statuia numită Venus din Millo constituie şi astăzi idealul suprem al 
frumuseţii feminine. Proporțiile taliei sale şi raportul dintre segmente 
constituie în prezent primul etalon pe care trebuie să-l întrunească 
concurentele care urcă pe podiumul concursurilor miss. 

Fig. 122. Apoximenos - Lisip. Canon de 8 capete 

Fig. 123. Talie bărbătească în raport de 8 capete. Toate elementele corpului - 
palmă, braţ, antebraț etc sunt calculate în raport cu mărimea capului 

Fig. 124. Venus din Millo. Canon de 8 capete. 

Fig. 125. Venus de Medici. Canon de 7 capete 

Fig. 126. Nicolae Grigorescu — Nud la malul mării. În redarea frumuseții 
corpului feminin pictorul foloseşte canonul de 7 capete. 

Fig. 127. Nud — crochiu colorat. Bob Nicolescu. Distingem mâna sigură a 
artistului consacrat care-şi permite să folosească imaginea fugitivă а nudului, 
respectând toate canoanele construcției, în scopul redării unui moment sensibil 
din viața modelului. 

Fig. 128. Nud – crochiu în pastel. Bob Nicolescu. Intenţia artistului este de а 
surprinde în imaginea sa poziția de abandon corporal, reliefând şi carnalitatea 
specifică vârstei feminine. Apreciem mânuirea decisă a condeiului. 


Fig. 129. Marcel Duchamp — Nud coborând scara. —————p 

VI.6. ASPECTUL REAL AL CAPULUI 


Ştim cum apare într-un desen capul omului în viziunea copilului. 
În continuare vom încerca să învăţăm cum putem desena acest cap aşa 
cum se prezintă el în realitate. Pentru aceasta vom privi la început 
lucrurile naturalist, adică dezlegate de expresivitate, de sugestie sau de 
valoare artistică şi vom memora observaţiile ca pe simple informaţii 
privind câteva raporturi matematice care există între elementele 
anatomice care compun fața omului. Primele portrete reale, ca şi întreaga 
înfăţişare а omului au fost făcute, atât în pictură cât şi în sculptură, tot de 
artiştii egipteni, în urmă cu mai bine de cinci milenii. Considerând că 
spiritul omului decedat are nevoie de propriul corp pentru reîncarnare, 
medicina antică egipteană a inventat mumificarea iar artizanii, portretul 
cu entitate bine definită, bazându-se pe masca mortuară şi pe amintirea 
rămasă de la omul viu. Mai târziu, în urma contactelor economice şi 
culturale stabilite cu egiptenii, grecii preiau ştiinţa lor despre portrete şi 
creează, alături de canoanele de frumuseţe corporală, imagini idealizate 
de capete. 


Fig. 130. Schițarea capului prin împărțirea unui oval în patru părți 
egale. 

Fig. 131. Imaginea laterală а capului de adult şi imaginea capului de copil văzut 
din faţă şi din profil. Profilul adultului respectă împărțirea în patru părți egale а 
spaţiului în care se înscrie, iar capul copilului se înscrie în spaţii care suportă 

modificările explicate în text. 

Fig. 132. Imaginea capului de bătrân — față şi profil. 


205 


Ei nu vor face portrete în adevăratul sens al cuvântului, prin care să 
recunoaştem insul pe care-l reprezintă, ca egiptenii, ci idealul de 
frumuseţe ale chipului omenesc. În arta lor, zeii aveau aceeaşi înfăţişare 
de tineri atleți cu feţe senine, aproape lipsite de expresie, deosebindu-se 
între еі doar prin bărbi, vestimentaţie, tunsoare, gesturi simbolice şi 
însemnele atributelor: harpă, suliță, harpon, liră, arc cu săgeți etc. Ei nu 
vedeau nimic sublim în chipul real al omului viu, risipit în cotidian. 
Pentru asta nu ştim cum arătau în realitate Eschil, Sofocle, Euripide sau 
chiar Pericle care a dat Greciei democraţia şi epoca sa de aur. Nu trebuie 
să mire că oamenii care i-au dat istoriei universale pe Pitagora, Euclid şi 
Tales din Milet au stabilit relaţii matematice între elementele care 
alcătuiesc idealul frumosului artistic până şi în reprezentarea capului şi 
le-au păstrat şi pe ele ca adevăruri estetice la care nu au renunțat 
niciodată. 


Fig. 133. Copil de trei ani (Alin Papaianopol) şi copil de 12 ani (Radu Bogdan) 


Studiind cu multă atenţie toate formele anatomice din mediu, 
artiştii greci stabilesc că un cap de om se înscrie în geometria unui oval 
subțiat în partea de jos са un ou. Acest oval e împărțit vertical de о 
mediană care desparte în două tunsoarea, fruntea, lungimea nasului, gura, 

Fig. 134. Portret de copil de 9 ani (Radu Andrei) 

şi bărbia. О linie orizontală, perpendiculară pe mijlocul acelei mediane, 
împarte capul în alte două jumătăţi egale, una sus şi alta jos. Pe această 
orizontală, de o parte şi de alta a verticalei, se înscriu ochii, cu distanța 
dintre ei de încă un ochi. Aşadar, ochii omului se află la jumătatea 
capului şi nu mai sus, cum desenează copiii sau adulții neinițiați. 
Deasupra lor se desenează sprâncenele, aşa cum sunt ele: groase, subțiri, 
ridicate, coborâte, arcuite în sus sau în jos, etc. Cele două jumătăţi — 
nordică şi sudică — se împart şi ele în două prin câte o orizontală. 
Observăm că un cap se împarte vertical în 4 părți, egale între ele. Prin 
sfertul de deasupra ochilor delimităm înălțimea frunţii iar prin sfertul de 
sub ei, lungimea nasului. Prelungind puţin în afara ovalului orizontala de 
la nivelul ochilor şi orizontala de sub nas, stabilim locul urechilor. 
Constatăm cu această ocazie că urechea omului este egală cu lungimea 
nasului. Pentru a desena gura împărțim în trei sfertul verticala ovalului de 
sub nas şi pe linia treimii superioare îi localizăm deschiderea. Pe această 
linie desenăm buzele. Peste conturul de sus al ovalului care sugerează 
capul, desenăm părul omului. Această împărțire e necesară când 
înfățişăm faţa unui om care priveşte înainte, ca soldatul în poziția drept . 

Observăm că un copil când creionează chipul omului crede că el ţine doar 
de unde începe bărbia până unde se termină fruntea. El nu intuieşte că 
sub păr, pe care-l de altfel îl desenează cu multă atenţie, se mai află un 
sfert din craniu, cu o mare cantitate de materie cenuşie. Lăţimea gâtului e 
dată de locul de іпѕегіе al lobului urechii şi coboară sub bărbie, până la 
gropița sternală, cu o treime din înălțimea capului. În idealul lor de 
frumuseţe corporală, grecii considerau gâtul înalt cât jumătate din cap. 
Această segmentare virtuală în patru părți există şi la capul de bărbat şi la 
cel de femeie. 

Pentru imaginea laterală a capului folosim aceeaşi împărțire. Dar 
aici se impune un minim de cunoştinţe despre profilul craniului. În 
primul rând vom fi atenți la aspectul curburii occipitale care-şi încheie 
conturul la ceafă pe o direcţie ce vizează lobul urechii. Există cranii 
înalte cu frunte înclinată şi cu occipitalul plat, cranii alungite cu frunte 
înclinată şi cu occipitalul curb şi cranii înalte cu frunte dreaptă şi cu 
occipitalul curbat. Din față craniile mai pot fi înguste sau late şi prezintă, 
în cele mai multe din cazuri, abateri de la simetria față de axa medianei 
verticale, ceea ce conduce, în final, la aspectul aparte al fizionomiei 
fiecărei persoane. 

Fig. 135. Chip de copil de 13 ani (Bogdan Papaianopol). 

Fig. 136. Nicolae Grigorescu — Fetiță cu batic roşu 

Fig. 137. Portret de adolescent(Dan Bârzu) 


Când desenează un copil, preşcolarii sunt atenţi doar la aspectul 
cel mai important care îl separă pe acesta de adult — mărimea. Privită cu 
oarecare atenție, vedem că imaginea copilului desenat de minor o copiază 
pe сеа a omului mare, doar că e un omuleţ mai mic. Ca să nu mai fie 
dubii, vom demonstra cum trebuie să arate un copil mic, chiar dacă 
imaginea care-l reprezintă este egală cu cea a adultului, ori chiar mai 
mare. Mai întâi vom fi atenți că un copil nou născut are capul cât о 
pătrime din propriul corp, chiar dacă la maturitate va corespunde 
canonului de 8 capete. Are cutia craniană foarte mare pentru că la naştere 
omul are cel mai mare număr de celule nervoase. În lunga perioadă a 
maturizării ele mai cresc în volum, aşa încât suprafaţa scoarței cerebrale, 
lărgită, să poată acumula şi analiza o cantitate cât mai mare de informaţii. 
Practic însă, începând chiar de-a doua zi, numărul celulelor nervoase cu 
care ne naştem începe ireversibil să scadă. 

Fig. 138. Chip de femeie adultă (Violetei Pătraşcu). 


212 


pad 


Fig. 139. Profil de adult ( Alexandru Marinescu). 

Fig. 140. Renoir — Domnişoarele Cahen din Anvers. Pictorul foloseşte 
atent raportul dintre cap şi talie, specific vârstei de 5 şi respectiv 10 ani. 

Aşadar, în comparaţie cu imaginea adultului, capul minorului este mult 
mai mare în raport cu propriul său corp. Nu întâmplător capul copilului- 
sugar trebuie sprijinit sub ceafă când e luat de părinte în braţe. Altfel 
coloana sa vertebrală poate ceda în zona cervicală. 

Dacă vrem să creăm imaginea frontală a unui chip de copil (Fig. 
131), plecăm de la acelaşi oval pe cere l-am folosit şi la chipul adultului. 
Ştiind că minorul are cutia craniană mare, vom depăşi cu câțiva milimetri 
în sus conturul nordic al ovalului şi vom scădea, de obicei cu aceeași 
cantitate, partea sa sudică, pentru că lipsa dentiţiei scurtează distanța 
dintre bărbie şi nas a sugarului. Nasul oricărui copil de vârstă mică este 
cârn şi scurt, chiar dacă la maturitate va fi drept sau coroiat. Gura e bine 
profilată de buze cărnoase, justificate de efortul alăptatului. Tot din acest 
motiv, obrajii minorului sunt dezvoltați printr-o rotunjire care depăşeşte 
lateral conturul vechiului oval. Uneori obrajii copilului 

Fig. 141. Schema vârstelor aduse la aceeaşi dimensiune a taliei, scoțând în relief 
modificările proporțiilor segmentelor corpului (după Stratz).? 


2 Imagine din Anatomie artistică, dr. Gheorghe Ghiţescu, vol. І, pag. 118, Editura Meridiane, 
1962 

sunt atât de dezvoltați încât din lateral nasul şi buzele abia depăşesc linia 
de contur a acestora. Ochii săi sunt larg deschişi, atenţi, ca nişte reale 
ferestre ale sufletului. Părul e rar şi fin, mai deschis la culoare decât îl va 
avea mai târziu şi moale ca mătasea porumbului, aşa încât stă cuminte 
lipit de craniu. Părul cârlionțat apare mai târziu, în jurul vârstei de trei 
ani. Până Іа trei ani toți copii se află în stadiul numit păpușă şi seamănă 
foarte mult între ei, chiar dacă sunt băieți sau fete. E perioada când 
imaginea lor, cu întregul corporal, îi inspiră pe artişti să picteze îngeri. 
Asemănarea cu adultul la această vârstă, spre regretul părinţilor, 
reprezintă anomalii ivite în dezvoltarea firească a minorului şi sugerează 
mai mult aspectul urât al acestuia. 


Fig. 142. Poetul Mihai Moşandrei şi pictorul naiv Gh. В. Negru 


Reprezentarea chipului de om bătrân implică şi el o logică prin 
care vom înțelege de ce el nu poate semăna nici cu adultul, nici cu 
copilul. În primul rând se constată că pielea omului în vârstă îşi pierde 
elasticitatea. Еа nu mai stă întinsă, cum se spune despre pielea tobei, ci se 
mulează pe toate formele musculare de suprafaţă, pe os unde e cazul sau 
chiar atârnă, mai mult în cazul subiecților care au fost, în trecut, graşi. 
Pierderea dentiției îi scurtează, ca în cazul copilului mic, distanţa dintre 
bărbie şi nas. Sprâncenele îi coboară moi spre marginea orbitelor, iar 

Fig. 143. Portretul academicianului Şerban Cioculescu. 

globul ocular este mult evidențiat de mularea pielii în jurul lui. Tot prin 
lipsa elasticităţii, deschiderea pleoapelor este mai mică şi posibilitatea 
văzului de a privi în adâncime sau de a remarca aspecte din lateral, e mult 
diminuată. Orientându-ne pe ovalul nostru de referință, va trebui din start 
să reducem din partea sa sudică locul pe care considerăm că l-ar fi ocupat 
dentiția. Linia deschiderii gurii va fi pusă la treimea superioară а noii 
dimensiuni şi va rămâne în multe cazuri o simplă linie, pentru că buzele, 
lipsite de tonus şi carnalitate, ca şi de suportul dentiției, au tendința de-a 
se întâlni în cavitatea bucală. 


Fig. 144. Chipuri de bătrâni – Bob Nicolaescu. 


Părul, dacă nu cade cu totul, este mult mai гаг şi, pierzându-și 
elasticitatea, stă moale pe cutia craniană, copiindu-i forma. 


Lipsiţi de aceste cunoaşteri, copiii sunt tentaţi să sugereze 
bătrâneţea omului desenându-i foarte multe riduri. Nu negăm că odată cu 
vârsta ridurile se înmulțesc, dar şi ele apar dictate de anumite legi, şi 
trebuie plasate pe noua fizionomie a subiectului, aşa cum am văzut că 
acesta devine peste timp. Dacă desenăm oricât de multe riduri pe chipul 
unui om de vârstă medie fără să respectăm indicaţiile de mai sus, obținem 
mai curând imaginea unui actor care e machiat să joace pe scenă rolul 
unui om bătrân, şi nu imaginea sa reală. 

Fig. 145. Chip de bătrână bolnavă ( mama autorului). 

În cazul, destul de frecvent, când bătrânii poartă plăci dentare, 
carnalitatea buzelor rămâne totuşi flască. În aceeaşi măsură, peruca 
purtată de femei ajută estetic, dar restul fizionomiei sale poartă mai 
departe aspectul datorat vârstei. Nici operaţiile estetice nu aduc tinereţea 
musculaturii faciale de-a reda trăiri emoționale şi expresii, iar chipul 
omului aduce mai mult a mască inertă, unde doar ochii privesc şi gura 
vorbeşte. Faţa lui nu mai exprimă nimic. 

Trebuie să înţelegem că nu ne putem opune firii şi că fiecare vârstă 
îşi are frumusețile ei. Altminteri cum să înțelegem bucuria pe care o 
simte tot omul când i se aduc urări ca Viaţă lungă! sau La mulți ani! ? 


Fig. 146. Chip de tânăr mexican 

Fig. 147. Ion Andreescu — Țărancă tânără си broboadă verde 

Fig. 148. Rembrandt — Portret de femeie bătrână. Pictorul asociază, conform 
preocupărilor renascentiştilor, la chipul uman încărcat de valenţe psihice, şi 

CAPITOLUL УП А 
PROBLEME SPECIFICE LICEELOR DE ARTA 


VIL.1. METODE ŞI PROCEDEE DE ÎNSUŞIRE 
A LIMBAJULUI PLASTIC. 


Arta plastică, este o artă adresată văzului, şi impune ca obiectiv 
imediat educaţia vizuală şi tactilo-motrice, de fapt educaţia instrumentelor 
operatorii aflate într-un proces dialectic în continuă îmbunătăţire şi 
nuanţare realizată prin munca unei experienţe proprii. 

Educaţia mâinii şi a ochiului este prima acţiune cu caracter 
formativ a omului şi putem ajunge să-i descoperim vechimea ştiind că ea 
a fost aceea care l-a transformat şi l-a făcut ceea ce este. În zilele noastre, 
în civilizația contemporană, care se dovedeşte a fi mai mult o civilizație a 
văzului, a exploziei informaționale cu precădere vizuală, educaţia ochiului 
este un act de importanță majoră. 

Educaţia ochiului înseamnă a crea şi dezvolta, mai ales la elevi, 
capacitatea de a observa şi de a înțelege, de a distinge şi a compara, iar 
educația mâinii reprezintă posibilitatea de a executa fidel rezultatele 
obținute prin filtrul raţiunii şi sensibilităţii sale, în cadrul muncii proprii. 
Dacă ochiul nu reuşeşte mai mult decât analizarea realității, cu ajutorul 
mâinii este posibilă sinteza cercetării, verificarea concluziilor finale, 
utilizarea lor practică.  Observaţia aparține ochiului, experimentul 
mâinii. Mâna verifică adecvarea între concept şi lucru. Ea stabileşte 
raportul nostru cu realul. Ne pregăteşte certitudini pozitive. Este organul 
evoluției. Mâna este aceea care scoate o formă dintr-o idee. 

(Marcel Seudrail — Înţelepciunea formelor — 1883). 

Educaţia instrumentelor operatorii trebuie să se desfăşoare pe un 
front educațional larg, care să cuprindă toți factorii personalității elevului. 
Ea vizează formarea gândirii proprii, suple, complexe, de modelare a 
întregului fond afectiv care vor contura convingeri pe baza cărora 
deprinderile artistico-plastice şi morale structurează şi rafinează gustul 
artistic, fără de care nu se pot face judecăţi de valoare şi nu se pot crea 
atitudini estetice. 

Educaţia, sprijinită atât pe latura informativă ca şi pe cea formativă, 
are ca principale obiective dezvoltarea înțelegerii artistice asupra formei 
plane şi a tridimensionalului plastic, a mijloacelor de expresie şi a 
limbajului determinat de conţinutul ideatic şi emoţional. Se mai are în 
vedere judecarea sistematică şi obiectivă, lărgirea cadrului informațional 

asupra evoluţiei prin stabilirea locului şi importanţei obiectului artistic în 
cadrul cultural şi istoric. 

Educaţia plastică, la fel ca orice formă de învățământ, pleacă de la 
integrarea valorilor preexistente, scutind efortul redescoperirilor, 
eliberând în acelaşi timp forţele pentru noi descoperiri. Este un autentic 
mediator între tradiţie şi inovaţie, cu ale cuvinte. Urmăreşte cunoaşterea şi 
utilizarea corectă a mijloacelor de expresie, sau deprinderea unei metode 
pentru a obține printr-o continuitate în cercetări, o coerenţă în explicare. 

În cadrul procesului de creaţie, problemele artistico-plastice de 
studiu pot şi trebuie să fie în corelaţie cu cele de ordin compozițional. 
Basorelieful şi ronde-boss-ul sunt cele două forme de exprimare pe care le 
pot lua procesele de studiu şi compoziție a modelajului, avându-se în 
vedere şi gradul de motivaţie în timpul exerciţiului practic. În tehnica 
ceramicii, elevii trebuie să-şi testeze înțelegerea modelării unei plăsmuiri 
plecând de la aspectul tuturor obiectelor de rit, până la forma spaţială a 
vasului utilitar, chiar dacă decorul său de suprafață include mai rar 
reliefarea. 

Apreciind că în tot manualul s-a vorbit mai mult despre desen şi 
culoare, vom aborda în paginile următoare mai mult probleme legate de 
sculptură. Pentru aceasta, tânărul trebuie să înveţe că orice idee imaginată 
poate fi transpusă şi materializată în spaţiu, structurată tridimensional, 
adică poate deveni palpabilă, fiind ea însăşi spaţiu. Pentru o mai bună 
înţelegere a funcţiilor sintactice ale procesului artistic în alcătuirea unui 
obiect plastic sculptural s-au disociat următoarele trei obiective de studiu 
în procesul de creaţie: 

1. Studiul elementelor de limbaj plastic; 
2. Studiul naturii şi structurile е1; 
3. Compoziţia artistică şi structura sa plastică. 

În desfăşurarea fiecărei activităţi vor fi urmărite toate trei 
obiectivele, cu o pondere mai mare sau mai mică a uneia sau a alteia, în 
funcţie de tema propusă ori de capacitatea de asimilare a cursantului. 

Temele activităţilor de studiu se leagă între ele, urmărindu-se 
dezvoltarea firească şi polivalentă a înţelegerii sculpturii şi ceramicii în 
corelare cu celelalte discipline artistice din cadrul procesului de 
învățământ. La fiecare temă se va folosi experienţa artistico-plastică a 
trecutului prin referiri la opere de artă de o veritabilă valoare artistică, 
formând la elevi o stare de înțelegere temeinică a fenomenului artistic din 
interiorul procesului de creaţie. 

În tehnica modelajului, folosită atât în crearea sculpturii artistice cât 
Şi în crearea unei forme ceramice, mersul gândirii este invers decât cel al 
cioplitului. Obiectul este clădit încet, încet, ca în şantierul de construcții 
arhitectonice, prin adaosuri succesive de material. Imaginea obiectului 
este anticipată mintal şi artistul, în timpul muncii, îşi dirijează permanent 
atenţia în raport de aspectul ei. 

Spre deosebire de modelaj, practicarea cioplitului pietrei, în care 
forma este eliberată din blocul geometric al rocii, impune o disciplină 
condiţionată de avansarea plan cu plan în interiorul volumului. 
Michelangelo a dat o imagine sugestivă a operațiunii, comparând-o cu 
scoaterea unei figuri din apă. Marele avantaj al cioplitului constă în 
unificarea formelor prin faptul că masele mari, care sunt hotărâtoare 
pentru expresivitatea volumelor, premerg detaliile. 

Familiarizarea cu cele două tehnici de sculptură duce la aşa- 
numitele forme construite, care sunt bazele reprezentării artistice 
tridimensionale. Alegerea între materialele clasice ale sculpturii şi 
materialele noi, moderne, dictată de concepţia despre volumul artistic, de 
sensibilitatea autorului şi de natura operei imaginate. În studiul sculpturii, 
adaptarea materialului la viziunea şi sensibilitatea artistului trebuie 
considerată ca fiind una din problemele esenţiale ale limbajului plastic. 

În funcţie de datele prezentate mai sus, problemele compoziționale 
pot fi reprezentate în motive figurative sau nonfigurative. La liceele de 
arte plastice, începând din clasa a IX-a, se propun spre rezolvare 
probleme privind înţelegerea complexă a structurilor naturale organice 
sau anorganice, a unor fragmente anatomice umane din ghips, crescând în 
complexitate, gradat, în semestrul doi. De altfel, gradaţia de Іа simplu la 
complex este o caracteristică generală pentru toți anii de studiu, atât în 
domeniu sculpturii cât şi în disciplinele plastice complementare. 

Problemele compoziționale, trebuie să fie abordate în strânsă 
legătură la toate disciplinele artistice, în special la desen, insistându-se pe 
înțelegerea şi descifrarea problemelor de proporţie, mişcare, echilibru, 
măsură, ritm, experimentate în lucrări figurative sau abstracte. 

Relieful plat — basozelief - cel mediu — mezorelief — sau cel înal — 
altorelief — decorativ sau artistic, figurativ sau abstract, vor fi practicate 
de elevi în lucrări compoziționale simple, previzibile sau aleatorii, 
folosindu-se uneori şi metode didactice de exercițiu-joc. Interesant e că 
abia acum, la vârsta pubertăţii, putem vorbi, în adevăratul sens al 
cuvântului, de exerciții-joc. Prin ele se pot realiza plange cromatice ori 
volume sculpturale expresive, în baza diferitelor sugestii obținute, mai 

mult sau mai puțin, întâmplător. Se ştie că multe din lucrările lui Picasso 
sunt cercetări pornite de la astfel de jocuri. 

Un element expresiv important şi spectaculos îl constituie spațiul 
plastic exprimat prin relația gol-plin, în compoziţii deschise în ronde- 
bosse, їп care elevul, rezumându-se la  exerciții-joc, modelează volume 
compacte, structurându-le în aşa mod încât să devină piese de studiu. 
Exerciţiile-joc în diverse materiale са: lut, plastilină, lemn, sârmă, ipsos, 
metal, textile etc. pot constitui atracţii pentru elevi. Se recomandă ca 
înaintea realizării compoziţiei ei să fie bine informaţi asupra modului de 
construcţie a unor opere de artă consacrate, care au abordat aceleaşi 
probleme plastice. 


Lucrările care au incorporată în forma lor mişcarea, trebuie să 
includă relaţia dintre aceasta şi formă, având ca punct de plecare studiul 
unor aspecte dinamice naturale, expresive, ca păsări, fluturi, peşti, 
meteoriți etc. Ideea permite studii cu caracter analitic şi compozițional 
prin aplicarea metodei modelării prin descoperire şi a exerciţiilor joc. 
Lucrări remarcabile, exemple elocvente, uşor de reținut de cursanţi în 
rezolvarea acestei probleme, sunt lucrările lui Brâncuşi Pasărea 
măiastră, Broasca ţestoasă, Cocoşul, Peştele etc. Reluând ideea păsării în 
diferite variante, într-un interval de treizeci de ani, Brâncuşi s-a ridicat de 
la prima viziune, încărcată de corporalitate, la simbolul elanului vertical 
al înălțării, obținând prin abstractizarea ultimului detaliu, esența ritmului 
unit cu fiinţa formei ei specifice. 

Una din problemele importante legate de studiul volumelor şi 
compoziţiei sculpturale este studiul desenului. În ultimii ani, în liceele de 
specialitate disciplina e predată de sculptori, cu un avantaj clar în sensul 
înțelegerii formei depline prin folosirea desenului sculptural. În felul 
acesta activitatea desenului este pusă cu adevărat în slujba volumului iar 
schiţa ideilor compoziționale ale sculpturii şi studiul formelor naturale 
conduc la îmbogățirea memoriei şi ascuțirea spiritului de observaţie. 

Plecând de la studiul în desen, apoi la modelarea în ronde-bosse a 
diverselor fragmente anatomice după mulaje în ghips ca: ochiul, nasul, 
gura, urechea, mâna, piciorul, craniul etc. se ajunge la rezolvarea unei 
teme mai complexe, şi anume aceea a măştii faciesului. Se recomandă 
pentru asta studiul unei măşti antice: Homer, Venus, Hermes etc. 

Compozițiile figurative cu un singur personaj sau compoziţiile de 
grup cu diverse subiecte, statice sau dinamice, în care proporţiile, 
mişcarea şi ritmurile vor fi dominante în urmărirea temei, vor alterna cu 

compoziţii abstracte geometrice, spaţiale, în care relația plin-gol $1 
dominanta compozițională (verticală, orizontală, oblică, zigzagată, 
circulară, spiralată etc.) să aibă diferite semnificaţii: înălțare, cădere, 
linişte, agitaţie, forţă, tensiune etc. În acelaşi timp se recomandă 
conceperea în forme specifice unor materiale. 

Măsura şi ritmul sunt evidente în orice compoziții. Ele, prin 
distribuirea golului şi plinului, a efectului luminii şi umbrei pe suprafaţa 
volumului, vor duce la sugerarea mişcării şi a deplasării în timp. 

Prin procedee tehnice ca adăugare sau încărcare elevii-artişti 
învață diverse modalităţi de reprezentare a reliefului, cum ar fi: plat, 
mezorelief, altorelief, relief decorativ, tehnica traforului etc. 

Compozițiile închise, monolite, vor alterna cu cele deschise în care 
dezintegrarea optică a solidității materiale poate urmări iluzia penetraţiei 
volumelor de către spaţiu. Se vor folosi planurile netede şi lucioase care 
reflectă lumina, sau polisajul suprafeţelor simple ale materiei, care devine 
translucidă, ca în cele mai multe din operele lui Constantin Brâncuş. 

Îmbinând în decodificarea valorilor plastice tridimensionale 
cunoştinţe temeinice din domeniul sculpturii cu cel al ceramicii, dorim ca 
şcoala să rămână terenul în care, sub conducerea profesorului, poate fi 
cultivată zestrea subiectivă a elevilor pentru a fi ridicată deasupra 
limitelor native personale. 


VII.2. COMPOZIȚIA PLASTICĂ TRIDIMENSIONALĂ 


Orice formă creată de om pentru a satisface o nevoie practică sau 
estetică suferă un proces de organizare, după anumite criterii, prin care 
obiectul ajunge să fie investit cu o forță proprie de expresie. În artele 
vizuale, organizarea formelor reprezintă un mod esenţial al creaţiei, arta 
fiind concepută dea lungul timpului ca un proces de compoziţie. Originea 
acestui proces se află în compunerea geometrică din neolitic, la care 
spiritul uman va adăuga, cu timpul, noi principii şi legi de armonie: 
simetria, proporția, echilibrul, ritmul şi mişcarea, alcătuind din toate 
acestea o adevărată sinteză. 


Compoziţia reprezintă modul în care fiecare creator îşi organizează 
elementele plastice expresive, proprii gândirii şi trăirilor sale, într-un 
spaţiu plastic specific. Compoziţia plastică tridimensională ia formă prin 
corelarea intenţionată a unor elemente plastice volumetrice expresive, ce 

subliniază їп mod unitar, echilibrat şi clar anumite semnificații pe plan 
ideatic şi emoţional. Formele create în sculptură sunt, prin natura 
operaţiilor plastice, o arhitectură spațială, sau o compunere, în sensul 
organizării formale a părților într-un întreg. Nu sculptați un model, ci o 
statuie! atrăgea atenţia Aristide Maillol. În sculptura imitativă, în care 
formele reproduse sunt piese spaţiale definite, compoziţia are şi sensul de 
grupare а mai multor asemenea unități spațiale într-o arhitectură unică. 

Problemele formale ale compoziţiei tridimensionale abordate de 
sculptură sunt identice celor abordate de ceramică, doar că acestea din 
urmă implică mai multe linii directoare în cercetare, datorită îmbinării 
funcţiei estetice cu utilitarul. Deosebim atât în sculptură cât şi în ceramică 
elemente ale compoziţiei de grup legate de sculptura clasică imitativă, 
elemente ce nu se deosebesc în esenţă de cele ale unui singure forme. Ele 
se reduc la unificarea părților într-un ansamblu spaţial expresiv. Esenţial 
însă pentru compoziția figurativă şi nonfigurativă a sculpturii este că 
valoarea expresivă nu este organizată decât pentru zona vizibilului, fiind 
dependentă de lumină şi de ambianța naturală sau artificială în care este 
situată. Compoziţia are deci şi un sens mai larg, de armonizare a lucrării 
cu spațiul ambiental. Amplasamentul interior este factorul ce influenţează 
cel mai mult tratarea formelor în ceramică, de-a lungul întregii sale istorii, 
din mezoolitic până în prezent. 

În studiul compoziţiei plastice se au în vedere anumite segmente 
respectate de creatorul popular mai mult empiric. 

Proporțiile reprezintă mijlocul de realizare a compoziției 
reprezentat prin împărţirea ansamblului în elemente plăcute ochiului. 
Dacă în paleolitic şi neolitic proporţiile de care vorbim reprezintă 
rezultatul găsit în milenii de experienţă şi ne este transmis prin tradiţie, 
civilizația grecească creează, încă de la începuturile ei, premisele unui 
proces de conceptualizare şi de raţionalizare a proporţiilor. 

Idealul intelectual al grecilor era reprezentat prin legile unei ordini 
matematice — a unei ordini aritmetice sau geometrice — care, în concepţia 
lor, stau la baza tainicei organizări a naturii. Această raționalizare a 
proporțiilor a influenţat întreaga gândire creştină a evului mediu, dar a 
convenit cel mai mult exigenţelor ştiinţifice ale Renaşterii satisfăcând 
aspirația epocii pentru cunoaşterea şi reprezentarea obiectivă a lucrurilor. 
Asta a dus la creşterea prestigiului artei ca domeniu de activitate umană. 
Studiul mediului condusese deja la nevoia de a figura corpul ca pe o 
construcţie mentală. Matematicianul italian Luca Paccioli, în tratatul său 
De divina proportione а descompus forma umană în segmente unite prin 

raporturi matematice după regula secțiunii de aur. Această constatare 
corespunde canoanelor stabilite de Leonardo da Vinci şi Durer, şi a fost 
controlată pe statuile greceşti din epoca lui Fidias. Demn de menţionat 
este însă faptul că estetica creatorilor din neoliticul nostru târziu testează 
aceste proporţii în reprezentările lor antropomorfe cu câteva milenii 
înaintea titanilor Renaşterii. Regretăm obişnuinţa ieftină de a crede că în 
perioada neolitică frumuseţea nu se calcula, iar relația matematică între 
părțile componente şi întregul lucrării ce duce la impresia de unitate 
plastică, ar fi fost doar un joc al întâmplării. Mulțimea probelor artistice 
oferite de ceramica de Cucuteni obligă lumea contemporană să aprecieze 
pozitiv educaţia estetică a străbunilor. Refuzul cercetării atente, din 
nepăsare, devine o sursă de confuzii specifice istoricilor convenţionali. 

Raportul armonic are o influență în obţinerea aspectului estetic al 
lucrării. Ştiinţa proporţiilor şi aplicarea lor în mod creator a dus la făurirea 
unor capodopere în toate domeniile plastice, dar mai ales în arhitectură, 
sporind cu noi date conceptul de compoziţie. Ideea despre proporțiile 
corpului uman în raport de secțiunea de aur, precum şi aplicarea acesteia 
în arhitectură au fost readuse în perioada modernă de arhitectul Le 
Corbusier, care a reluat măsurătorile anticului Vitruvius Polio. Le 
Corbusier a construit şi el un canon modular, în care a unit măsurătorile 
naturale ale omului cu legile matematice. 


Echilibrul este un alt principiu al compoziţiei ce defineşte 
stabilitatea, impresia de repaus a formelor, de static, asigurate de 
compunerea egală a forțelor provocate de încărcături ale structurilor 
concepute într-un sistem. Din punct de vedere plastic, echilibrul prezintă 
mai multe aspecte. Pe de o parte poate fi echilibrul formal al compoziției, 
iar pe de altă parte, cel energetic al formei sculpturale. Echilibrul poate fi 
dinamic, atunci când forțele înglobate în volumele operei sculpturale sunt 
inegale şi conduc prin asta la impresia de instabilitate, de mişcare. 
Echilibrarea unor relații dinamice poate apărea sub formă de mişcare 
aparentă sau reală. O interpretare magistrală a echilibrului dinamic de 
forme, de mişcare reală în spațiu, o reprezintă cunoscutele mobile ale 
sculptorului american A.Calder, şi la noi, complexul sculptural cinetic 
Fântânile Constanţei semnat de sculptorul Constantin Lucaci. 

Ritmul, La o primă cunoaştere, ritmul este un element vital 
specific lumii organice. Organismele îşi reglează funcțiile după legile 
unui ritm în procesul de acumulare şi eliberare de energie, în schimbul de 
substanțe vitale dintre organism şi mediul înconjurător. Omul îşi 

acordează permanent ritmul fiziologic cu ritmurile naturale, orice senzație 
percepută de el, conştient sau nu, repercutându-se în structurile ritmice ale 
personalităţii, cu urmări mai mult sau mai puţin în comportament. Omul 
îşi poate crea singur activități ritmice, fizice şi spirituale. Cea mai simplă 
formaţie ritmică e alcătuită din unități aflate într-un raport binar, cum 
este, de exemplu, cel din mersul omului, din succesiunea bătăilor inimii, 
din mişcarea respiratorie, sau din mediul extern — alternarea zilei cu 
noaptea, a anotimpurilor, a fluxului cu refluxul, a fenomenelor noros - 
senin, cald - rece, lumină — umbră, etc. În forma plastică tridimensională 
ritmul exprimă relațiile de organizare ale materiei şi spaţiului. Este un 
principiu fundamental manifestat prin forme, mai exact prin corelarea 
diferitelor valori ale formelor din care rezultă măsura, iar cadența măsurii 
stabileşte la rândul ei ritmul dominant, particular al compoziției. 

Elementele componente ale ritmului plastic sunt : 

- întinderea — aria de înscriere a elementelor de limbaj plastic ; 

- lățimea elementelor expresive ; 

- calitatea elementelor expresive ; 

- accentul ; 

- intervalul — distanţa dintre două elemente de limbaj ; 

- celula ritmică : 2 — 3 — 4 elemente expresive grupate. 

Ritmul plastic constă în tendința psihologică a creatorului de а 
obţine mişcarea optică a unei celule ritmice prin aşezarea elementelor 
plastice expresive, aparent de aceeaşi natură, pe aceeaşi direcție, cu 
scopul obţinerii iluziei de mişcare, de dinamism. 

Întâlnim mai multe moduri de alcătuire a ritmurilor: orizontale, 
verticale, ascendente, descendente, crescătoare, descrescătoare, circulare, 
radiale, zigzagate etc. Ritmul introduce în artă însăşi viaţa, subliniind 
cursul afectiv şi intelectual, varietatea emoţiilor şi stărilor sufleteşti, 
alcătuind chiar ordinea sensibilă a gândirii artistului. 

În sculptură se pot dezvolta ritmuri formale de profunzime sau de 
suprafață, asemenea unei ondulaţii discrete a volumelor ce poate sugera 
deplasări tensionate, conflicte, şi poate accelera sau micşora secvențele 
formelor compoziționale. De asemenea se pot dezvolta ritmuri structurale 
care derivă din modul de amplasare a elementelor într-o compoziţie. 
Ritmul structural prevede succesiunea alternativă a unor elemente diferite 
sau de acelaşi fel, dar dispuse într-o alcătuire diferită, care cadenţează 
spaţiul compoziției. Calitățile unui asemenea ritm pot fi puse în evidență 
şi prin asocierea lor diferită, cu structura, culoarea şi textura diferită. Cu 

alte cuvinte, ritmul poate fi obţinut şi prin puterea de expresie intrinsecă a 
materialelor. 

În dezvoltarea unei compoziţii complexe de forme, capacitatea 
noastră creatoare foloseşte, după necesităţi, ritmuri diverse, care au rostul 
să sporească energia şi expresivitatea formală fără să distrugă unitatea 
organică a compoziţiei. 


Mişcarea şi sugerarea ei. Experienţa noastră asupra relaţiilor 
dinamice a formelor se bazează pe cele naturale, care ne oferă o imagine 
de ansamblu asupra cineticului ce stă la baza mişcărilor cosmice, 
geologice, de creştere şi modelare biologică. Experienţa пе 
conştientizează că ceea ce observăm în timp, sub diferite aspecte formale, 
sunt consecințele mişcării şi transformării continui, la scara timpului 
cosmic, dar care se prezintă percepţiei noastre vizuale sub un aspect 
aparent static. 

Omul, din cele mai vechi timpuri, a învăţat de la natură secretele 
organizării formelor, a dinamicii lor, a alcătuirii aspectelor sale. Ne 
referim atât la dinamica exterioară a formelor cât şi la dinamica interioară. 
Este vorba aici de tensiunea ca rezultat al forțelor ce animă din interior, 
realizând senzaţia de mişcare. 

În mod deosebit sculptura, cu variaţiuni de tehnică şi expresie, s-a 
manifestat în limitele sugerării mişcării, de la rigiditatea statuarei egiptene 
şi a celei arhaice greceşti, la aparenţa cinetică din clasicismul antic al 
Greciei, până la formele avântate într-un patetism neobişnuit din perioada 
elenismului, reluate mai târziu de artiştii Renaşterii şi de cei ai Barocului. 
Sugerarea mişcării a fost şi continuă să fie o permanenţă, atât a picturii 
cât şi a sculpturii. 

Mijloacele elementare de limbaj prin care se exprimă mişcarea 
fizică şi psihică sunt: linia, suprafața, muchia şi culoarea. Linia în acțiune 
sugerează mişcarea prin forma traseelor, prefigurând structuri filiforme, 
organice sau alcătuiri abstracte. În general, linia vibrată, dinamic-spaţială 
aparţine plasticii moderne, după cum jocul liber al cuvântului, asociațiile 
sale ample şi versurile albe, țin de poezia modernă. 

Prin suprapuneri, prin contraste ca şi prin corelare se produce 
impresia mişcării în toate părţile, o mişcare ce realizează un joc de relații 
spaţiale într-o plutire liniară calmă, energică sau tensionată. 

Suprafaţa volumului, prin culoarea materialului şi mai ales prin 
asocierea culorilor, contribuie substanţial la efectul dinamic. Termenii 

care pot caracteriza în modul cel mai cuprinzător acest dinamism sunt 
forța şi tensiunea, formală sau expresivă. 

Unul din câştigurile definitive ale sculpturii secolului al XX-lea a 
fost constituirea unei estetici a spaţiului care, fără să desființeze forma 


expresie plastică. 


Spaţiul. Arta volumului desfăşurat în spațiu nu poate fi definit în 
afara acestuia, fiind chiar considerat o coordonată a existenţei sale. 
Percepția spaţiului a suferit în timp modificări importante de concepție şi 
reprezentare. Limbajul plastic a suferit şi el transformări care au apărut 
odată cu cunoştinţele şi inovațiile survenite în concepţia despre spaţiu. 

În vechime operația de configurare а spaţiului a coincis си 
reprezentarea sa iar mai târziu, începând cu antichitatea clasică până 
astăzi, arta tridimensională, inclusiv arhitectura, s-a bazat pe anumite 
convenții matematice, cum ar fi secțiunea de aur. Dezvoltarea 
permanentă a ştiinţelor matematice, a filosofiei ştiinţelor asupra spaţiului 
reflectat în evoluţia gândirii experimentale a timpului nostru prin care se 
încearcă armonia perfectei identificări între scopuri şi mijloace, între 
obiecte şi spaţiu, a dus la o nouă accepție asupra spaţiului. Prin 
interacțiunea spațiu-volum s-a creat o strânsă interdependență între 
volumul plastic şi arhitectură, concepută şi ea ca o plastică a plinului şi 
golului, în care dimensiunea timpului este implicată în înconjurul clădirii, 
act necesar înţelegerii calităţilor sale funcţionale şi estetice. 

Abordarea spaţiului în sculptură şi în formele ceramice moderne a 
dus astăzi la o mare varietate de interpretare a lui, atât de la un stil la altul, 
cât şi în cadrul fiecărui curent, de la un artist la altul. Astfel, în statuara lui 
Constantin Brâncuşi, Henry Moore sau Jean Arp, majoritatea lucrărilor 
bazate pe tradiţia volumului-masă, sugerează, prin simplitatea organizării 
formei, puternice energii interioare. Alteori întâlnim tensiuni greu de 
stăpânit care tind să ocupe din spaţiul exterior, creând privitorului 
impresia unui cuprins de interior mult mai mare decât este în realitate. 
Sculpturile moderne realizate de artiştii români în şamot ars şi expuse pe 
litoral sau pe faleza Canalului la Medgidia, probează înţelegerea acestor 
calități.. 

O altă caracteristică a plasticii noi tridimensionale este integrarea în 
ansamblul sculptural a unor părți din spațiul aerian alăturat, modelând 
forma acestora în aşa fel încât golul îşi are o expresivitate proprie, cu 
putere de sugestie pe măsura formei sculpturale pline. Prin asta se 

distanțează sculpturile lui Archipenko şi Henry Moore de tradiționala 
expresivitate а volumului. Prezentându-se într-o viziune aparte, la 
Giacometti spaţiul interior tinde să disloce, să evadeze, să dematerializeze 
şi să se extindă în spaţiul exterior. 

În categoria sculpturilor deschise, tehnic şi conceptual realizate prin 
asamblare de material dar în sensul ridicării unei lucrări în care golul 
domină plinul, ca în situația arhitecturii gotice, fac parte lucrările create 
de Al. Calder, W. Bodwer, М. Bill şi 1. Gonzalez. 

Înlocuirea actului sculpturii sau a modelajului cu activitatea 
inginerească specifică în construcții, a dus implicit la utilizarea unor 
materiale corespunzătoare, îndeosebi a metalul. Noua tehnică se bazează 
pe calitatea sa de maleabilitate, ductibilitate şi mai ales de rezistență, care 
permite până şi betonului armat, atât de folosit azi în arhitectura modernă, 
să elibereze şi să dezvolte fantezia spaţială. 


Armonia este un principiu plastic ce se caracterizează printr-o 
uniune echilibrată, agreabilă, văzută pe afinități colective şi o susţinere 
reciprocă, de potrivire desăvârşită într-o unitate compoziţională a 
volumelor, încât lucrarea să devină prin întregul ei ansamblu o imagine 
estetică unitară. Privind o parte a ansamblului suntem pregătiţi din punct 
de vedere ideatic şi emoţional, pentru înţelegerea alteia, şi în final, a 
întregii lucrări. Armonia nu înseamnă numai unitate optică şi orchestrarea 
construcţiei compoziționale, ci şi unitatea dintre conținut şi formă. 

Pentru a alcătui o ordine armonică, elementele plastice componente 
vor trebui supuse în prealabil unei sintaxe plastice care să le pună în 
anumite relaţii şi să le adapteze la cerinţele organice compoziționale. 

Pentru a crea o armonie expresivă se pot exagera în mod voit unele 
raporturi de contrast ale unor elemente plastice componente, ca şi 
dinamismul altora, stabilind între ele un raport armonic sugestiv, conform 
unui anumit conținut ideatic. 

Armonia artistico-plastică face apel la fondul nostru de cunoştinţe 
plastice, la capacitatea şi experiența noastră de a recepta, de a sesiza 
acordurile armonice ghidaţi de expresia estetică a reacţiilor sale sensibile. 

MIC DICŢIONAR EXPLICATIV 


1. Afecte clivate. Părți scindate, disociate ale stărilor afective, care 
evoluează independent şi nu se recunosc unele pe altele; atribuite 
aceluiaşi obiect, în viziunea subiectului se ivesc şi ideea de bun, $1 de rău. 
2. Acromatic. Lipsit de culoare, imagine în alb/negru. 

3. Ambivalență. Prezență simultană în relaţia cu acelaşi obiect a unor 
tendinţe, atitudini şi sentimente opuse, în primul rând dragoste şi ură. 
Specifică este menținerea opoziţiei da/nu. 

4. Angoasă. reacție a subiectului aflat în situație de traumatism psihic. 
5. Anxietate: Teamă chinuitoare de necunoscut asociată cu o senzaţie de 
rău nedefinit. 

6. Compoziţie. Totalitatea elementelor care alcătuiesc unitatea unei 
picturi. 

7. Compulsie. Tip de comportament dictat de constrângeri interioare. 
8. Creionare. Acţiunea de a schiţa un desen artistic cu creionul. 

9. Crochiu. Desen artistic schiţat rapid prin care se rețin trăsăturile 
esenţiale ale subiectului. 10. Cromatic. Care se referă la culori sau la 
colorit. 

11. Con principal optic (de vedere). Forma optică a spaţiului perceput 
de ochiul omului când priveşte într-o singură direcție. 

12. Culori calde. Set de culori care sugerează căldură: roşu, orange, 
galben. etc. 

13. Culori lumină. Culori rezultate din trecerea razei lumină printr-o 
prismă de cristal. 

14. Culori pigment. Culori preparate în laborator din pigmenţi naturali 
extraşi din plante, din minerale sau prin reacţia chimică dintre diferite 
materii. 

15. Culori reci. Set de culori care sugerează senzaţia frigului: albastru, 
violet, verde. 

16. Cutit de paletă. Instrument asemănător mistriei, compus dintr-o lama 
flexibilă de oțel şi un mâner, cu care se curăță paleta de culorile rămase 
după terminarea unei zi de muncă. 

17. Eboşă. Primul strat de culoare prin care artistul sugerează forma 
generală a picturii. 

18. Desen ideoplast. Desen, specific copiilor, care ilustrează ideea despre 
om, obiect sau fenomen, şi nu aspectul lor real. 

19. Eu. Instanță pe care Freud o situează între Sine şi Supraeu. Din punct 
de vedere topic, Eul se află într-o relație de dependenţă atât faţă de 

revendicările Sinelui, cât şi faţă de imperativele Supraeului şi exigenţele 
societăţii. 

20. Fixaţie. Modul de înscriere a anumitor experienţe, reprezentări, 
fantasme etc. care persistă în inconştient în mod neschimbat şi de care 
pulsiunea rămâne neschimbată. 

21. Imagine mintală. Conţinutul concret al unui act de gândire, 
reproducerea unei percepții anterioare. 

22. Inconştient. Ansamblul conţinuturilor nonprezente în câmpul actual 
al conştiinţei, conținuturi refulate cărora li s-a refuzat accesul la sistemul 
preconştient-conştient, prin acţiunea refulării. 

23. Introiecţie. Proces invers proiecției, prin care subiectul determină 
trecerea , într-un mod fantasmatic, din afara sa către interiorul său, de 
obiecte şi calități intrinseci acestor obiecte. 

24. Insight. Iluminare, desluşirea bruscă а înţelesului, a sensului, a 
semnificației unei probleme. 

25. Kitsch. Imagine plastică fără valoare artistică, de obicei figurativă, 
fabricată în serie, în scopul obţinerii unui venit material ieftin şi imediat. 
26. Masochism. Perversiune în care subiectul îşi trăieşte satisfacția legată 
de suferință sau de umilință sau îşi caută poziţia de victimă în virtutea 
unui sentiment de culpabilitate inconştient. 

27. Monocolor. Existenţa într-o lucrare a unei singure culori, folosită în 
tonuri diferite. 

28. Motiv pictural. Element fundamental utilizat într-o compoziție prin 
intermediul căruia artistul îşi creează imaginea plastică. 

29. Motiv figurativ. Element fundamental într-o compoziţie plastică cu 
imaginea inspirată din realitate. 

30. Motiv nonfigurativ. Element fundamental plastic creat de ficțiune, 
fără corespondent în realitatea obiectivă (motiv abstract). 

31. Nuanţă. Amestec dintre două culori (о primară şi o secundară 
apropiată) dintre care una domină cantitativ. 

32. Penel. Pensulă fină specifică picturii artistice. 

33. Perspectivă artistică. Modificarea optică a dimensiunilor obiectelor 
sau ființelor în funcție de apropierea sau depărtarea lor în spațiu. 

34. Plan frontal. Direcţia spre care priveşte pictorul pentru a crea un 
peisaj, o natură statică etc. Imaginea din faţa frunţii. 

35. Proiecţie (psihanalitic). Operaţie prin care un fapt neurologic sau 
psihologic este deplasat şi localizat în exterior, fie trecând de la centru la 
periferie , fie de la subiect la obiect. 

36. Pulsiune. Proces dinamic constând într-o presiune (încărcătură 
energetică, factor de motricitate) care face ca organismul să tindă spre un 
scop. 

37. Proces primar / proces secundar. Mod de funcționare a aparatului 
psihic. Procesul primar caracterizează sistemul inconştient, când energia 
psihică se scurge liber de la o reprezentare la alta iar procesul secundar 
caracterizează sistemul preconştient-conştient. 

38. Refulare. Орегайе prin care subiectul încearcă să respingă sau să 
menţină în inconştient reprezentări (gânduri, imagini, amintiri) legate de o 
pulsiune care riscă să provoace neplăcere. 

39. Regresie. Fenomen ce reprezintă, în cazul unui proces psihic cu sens 
prestabilit de desfăşurare sau dezvoltare, o întoarcere la etape depăşite ale 
dezvoltării. 

40. Sadism. Perversiune cu satisfacția legată de suferinţa fizică sau 
umilirea altei persoane. 

41. Schiţă. Desen schematic care sugerează în mare, prin câteva linii, 
imaginea unui subiect. 

42. Sine. Una dintre cele trei instanțe ale psihicului (Freud). El este 
rezervorul principal al energiei psihice. Sinele intră în conflict cu Eul şi 
Supraeul, care reprezintă diferenţierile sale. 

43. Subiect. Persoana în cauză, actorul acţiunii, obiectul sau fenomenul 
aflat în studiul pictorului. 

45. Succedaneele. Înlocuitori de artă constând în copii, replici şi 
reproduceri саге, prin albume de artă, diapozitive, filme еіс. dau 
informaţii despre imaginea unor opere de artă autentice. 

46. Supraeu. Cea de a treia instanță psihică, cu rol de judecător sau 
cenzor în raport cu Eul. Conştiinţa morală, autoobservarea, formarea 
idealurilor sunt funcții ale Supraeului. 

47. Surogate artistice. Imagini plastice pastişate care, fără a fi 
reproduceri, imitații sau copii, prin materiale, tehnici şi tematică sunt 
făcute doar ca să placă repede pentru a se vinde uşor. 

48. Tonul cromatic. Amestecul unei culori cu alb sau cu negru. 

49. Ton deschis. Amestecul unei culori cu alb pentru a-i da o 
luminozitate mai mare. 

50. Ton închis. Amestecul unei culori cu negru pentru a-i diminua 
luminozitatea şi strălucirea. 

Religia şi arta se cer înțelese, în profimzimea lor, ca principalele 
elemente prin care omul se rupe de animal. Educaţia puilor în scopul 
integrării lor în condiţiile existenței specifice, există la majoritatea 
milioanelor de specii din regnul animal. Educaţia esteticii vizuale, însă, 
aparține doar onmilui. Mai mult chiar, observăm că această estetică, chiar 
şi creația artistică, îşi au rădăcinile în nevoia copilului mic, încă 
neîndnumat de adult, de a transmite prin desen idei, sentimente sau opinii 
despre sine ori despre modul cum întelege el mediul în care trăieşte. Prin 
imaginile create el aprobă, dezaprobă sau amendează lumea cu care vine 
în contact... Cu mult înainte de a învăța scnerea, odată cu mersul pe 
picioare şi cu vorbirea, minorul desenează din dorința de a-şi expune 
pentru sine trăirile ori pentru a le comunica altora. Concluziile pe care le 
expunem sunt formulate în urma unor studii îndelungate. pe grupuri de 
copii de aceiaşi vârstă, din toate etniile şi rasele umane... 

